അച്ഛനും അമ്മയ്ക്കും അത് ഇഷ്ടമില്ലായിരുന്നു; അവര് അതിനെ വെറുത്തു: മാതാപിതാക്കളെ വേദനിപ്പിച്ച സംഭവത്തെക്കുറിച്ച് സണ്ണി ലിയോണ്,Sunny Leone about the incident that hurt she parentskeralaonlinenews.com | Malayalam news, kerala news, onlinenews,\nഅച്ഛനും അമ്മയ്ക്കും അത് ഇഷ്ടമില്ലായിരുന്നു; അവര് അതിനെ വെറുത്തു: മ...\nഅച്ഛനും അമ്മയ്ക്കും അത് ഇഷ്ടമില്ലായിരുന്നു; അവര് അതിനെ വെറുത്തു: മാതാപിതാക്കളെ വേദനിപ്പിച്ച സംഭവത്തെക്കുറിച്ച് സണ്ണി ലിയോണ്\nPublished: Tuesday3July 2018 10:46:20 AM\nസണ്ണി ലിയോണ് ചിത്രങ്ങള്‍ക്കായി ആരാധകര് എല്ലായ്‌പ്പോളും ആകാംക്ഷകളോടെയാണ് കാത്തിരിക്കാറുളളത്. പോണ് സിനിമകളില് നിന്നും ബോളിവുഡിലെത്തിയ നടി വളരെ പെട്ടെന്നായിരുന്നു സിനിമാ പ്രേമികളുടെ മനസ് കീഴടക്കിയിരുന്നത്. സണ്ണിയുടെ ഐറ്റം ഡാന്‍സുകള്‍ക്കും ഗ്ലാമര് വേഷങ്ങള്‍ക്കുമെല്ലാം തന്നെ മികച്ച സ്വീകാര്യതയാണ് ആരാധകര് നല്‍കാറുളളത്. ജിസം2എന്ന ചിത്രത്തിലൂടെയായിരുന്നു സണ്ണി ബോളിവുഡില് അരങ്ങേറ്റം കുറിച്ചിരുന്നത്. ഒരു റിയാലിറ്റി ഷോയില് മല്‍സരാര്‍ത്ഥിയായി എത്തിയശേഷമായിരുന്നു സണ്ണിക്ക് ബോളിവുഡില് അവസരങ്ങള് ലഭിച്ചിരുന്നത്.\nഅടുത്തിടെ നടന്ന ഒരഭിമുഖത്തില് താന് പോണ് സിനിമയില് അഭിനയിക്കാന് പോയത് മാതാപിതാക്കളെ വേദനിപ്പിച്ചിരുന്നുവെന്ന് സണ്ണി തുറന്നുപറഞ്ഞിരുന്നു. പോണ് സിനിമയിലേക്ക് കടന്നതിന് ശേഷമുളള ജീവിതം എളുപ്പമായിരുന്നില്ലെന്നും നിരവധി പ്രതിസന്ധികളിലൂടെയാണ് കടന്നു പോയതെന്നുമാണ് സണ്ണി പറയുന്നത്. ഇന്ത്യന് സിനിമാ ലോകത്ത് എറ്റവും കൂടുതല് ആരാധകരുളള ഒരു താരമാണ് സണ്ണി ലിയോണ്. പോണ് സിനിമകളിലൂടെ കരിയര് തുടങ്ങിയ സണ്ണി ജിസം2എന്ന ചിത്രത്തിലൂടെയായിരുന്നു അരങ്ങേറ്റം കുറിച്ചിരുന്നത്.\n2012ല് പുറത്തിറങ്ങിയ ജിസം 2വില് രണ്‍ദീപ് ഹൂഡയായിരുന്നു സണ്ണിയുടെ നായകനായി എത്തിയിരുന്നത്. ഇറോട്ടിക്ക് ത്രില്ലര് വിഭാഗത്തില് ഒരുക്കിയ ചിത്രത്തില് ശ്രദ്ധേയ വേഷത്തിലായിരുന്നു സണ്ണി എത്തിയിരുന്നത്. സണ്ണിയുടെ സാന്നിദ്ധ്യം തന്നെയായിരുന്നു ചിത്രത്തിന് വലിയ വിജയം ലഭിക്കുവാന് കാരണമായത്.പൂജാ ബട്ടായിരുന്നു ജിസം2സംവിധാനം ചെയ്തിരുന്നത്. സണ്ണിയുടെ ഗ്ലാമര് പ്രദര്‍ശനത്താല് ചിത്രത്തിന് സെന്‍സര് ബോര്‍ഡിന്റെ എ സര്‍ട്ടിഫിക്കറ്റായിരുന്നു ലഭിച്ചിരുന്നത്. ജിസം 2വിനു ശേഷവും നിരവധി ശ്രദ്ധേയ ചിത്രങ്ങളില് സണ്ണി ബോളിവുഡില് അഭിനയിച്ചിരുന്നു.\nസണ്ണിയുടെ ഐറ്റം ഡാന്‍സുകള്‍ക്കും ഗ്ലാമര് വേഷങ്ങള്‍ക്കുമെല്ലാം തന്നെ മികച്ച സ്വീകാര്യതയാണ് സിനിമാപ്രേമികള് നല്‍കാറുളളത്. സണ്ണിയുടെ പുതിയ വിശേഷങ്ങള് അറിയാന് വലിയ താല്‍പര്യമാണ് ആരാധകര് കാണിക്കാറുളളത്. സിനിമയിലെന്ന പോലെ വ്യക്തി ജീവിതത്തിലും വളരെ ബോള്‍ഡായിട്ടുളള വ്യക്തിത്വമാണ് സണ്ണി ലിയോണ്. സണ്ണിയും ഭര്‍ത്താവ് ഡാനിയല് വെബ്ബറും ഇപ്പോള് പ്രേക്ഷകരുടെ ഇഷ്ട വ്യക്തിത്വങ്ങളാണ്. മൂന്ന് കുട്ടികള്‍ക്കൊപ്പം നല്ല രീതിയിലാണ് ഇവര് കുടുംബ ജീവിതം മുന്നോട്ട് കൊണ്ടുപോവുന്നത്.\nസിനിമകള് പോലെ തന്നെ സണ്ണിയുടെ കുടുംബ ജീവിതത്തെക്കുറിച്ച് അറിയാനും ആരാധകര് വലിയ താല്‍പര്യം കാണിക്കാറുണ്ട്. ഒരു പോണ് താരത്തിന് ലഭിക്കുന്ന പരിഗണനയല്ല സണ്ണിക്ക് ഇപ്പോള് ലഭിച്ചുക്കൊണ്ടിരിക്കുന്നത്. അടുത്തിടെ നടന്ന ഒരഭിമുഖത്തിലായിരുന്നു മാതാപിതാക്കളെ വേദനിപ്പിച്ച സംഭവത്തെക്കുറിച്ച് സണ്ണി മനസ് തുറന്നത്. പോണ് സിനിമയില് അഭിനയിക്കാന് പോയത് അവരുടെ സമ്മതമില്ലാതെയായിരുന്നുവെന്നാണ് സണ്ണി പറഞ്ഞത്. അച്ഛനും അമ്മയ്ക്കും അത് ഇഷ്ടമില്ലായിരുന്നു. അവര് അതിനെ വെറുത്തു.\nആളുകളെല്ലാംതന്നെ എന്നെക്കുറിച്ച് മോശം പറയാന് തുടങ്ങി. ആ സമയങ്ങളില് ഞാന്‍മാനസികമായി തളര്‍ന്നു പോയിരുന്നു.സണ്ണി പറയുന്നു. എല്ലാ കുടുംബങ്ങളിലെന്ന പോലെ ഞങ്ങളുടെ വീട്ടിലും ഇണക്കവും പിണക്കവും എല്ലാം തന്നെയുണ്ടായിരുന്നു. എനിക്കെതിരെ ഭീഷണികള് വന്നു തുടങ്ങിയപ്പോള് വീട്ടുകാര് എന്നെ സംരക്ഷിച്ചിരുന്നു. ആ സംഭവം തന്നെ അമ്പരപ്പിച്ചു. പോണ് സിനിമയില് നിന്നും നിര്‍ബന്ധിപ്പിച്ച് പിന്തിരിക്കാന് ശ്രമിച്ചാല് ഞാന് വഴങ്ങില്ലെന്ന കാരണത്താലായിരുന്നു അവര് ഇങ്ങനെ ചെയ്തത്. സണ്ണി പറയുന്നു.\nബോളിവുഡ് സിനിമകളില് അഭിനയിക്കണമെന്ന താല്‍പര്യം പ്രകടിപ്പിച്ചപ്പോള് തനിക്ക് നേരെ ഭീഷണി സന്ദേശങ്ങള് വന്നിരുന്നതായി സണ്ണി പറയുന്നു.ഒരു പോണ്‍സ്റ്റായ ഞാന് ബോളിവുഡില് അഭിനയിക്കണമെന്നു പറഞ്ഞതുകൊണ്ടായിരുന്നു ഇങ്ങനെ സന്ദേശങ്ങള് വന്നത്. എന്നാല് എന്റെ 21ാമത്തെ വയസു മുതല് ഇത്തരം ഭീഷണികളും വിമര്‍ശനങ്ങളും എനിക്ക് നേരെ വന്നിരുന്നു. സണ്ണി പറഞ്ഞു. പോണ് സിനിമാ ലോകത്തും നിന്നും ബോളിവുഡിലെത്തിയ സണ്ണിയുടെ ജീവിതം ഒടുവില് പരമ്പരയാവുകയാണ്.\nസീ5 ചാനലിലാണ് കരന്‍ജിത്ത് കൗര് ദ അണ്‍ടോള്‍ഡ് സ്‌റ്റോറി ഓഫ് സണ്ണി ലിയോണ് എന്ന പേരില് പരമ്പരയാവുന്നത്. കരണ് ജിത്ത് കൗറിന് നിന്ന് സണ്ണിയിലേക്കുളള യാത്രയാണ് പരമ്പരയില് പ്രധാനമായും കാണിക്കുന്നത്. കുറച്ച് ദിവസങ്ങള്‍ക്കുളളില് എന്റെ ജീവിതം ഒരു തുറന്ന പുസ്തകമാവുമെന്ന് പരമ്പരയുടെ ടീസര് പങ്കുവെച്ചുകൊണ്ട് സണ്ണി ലിയോണ് തുറന്നുപറഞ്ഞിരുന്നു.\nRead more topics: Sunny Leone, parents, hurt incident\nFather and mother did not like it; They hate it: Sunny Leone about the incident that hurt she parents


ഇലക്ടറല് ട്രസ്റ്റുകളില് നിന്ന് രാഷ്ട്രീയ പാര്‍ട്ടികള്‍ക്ക് ലഭിച്ചത് 258 കോടി; 82 ശതമാനവും ബിജെപിക്ക്\nജെഡിയു 10.45 ശതമാനം അഥവാ 27 കോടി രൂപ നേടി\n2019-20ല്, ഏഴ് ഇലക്ടറല് ട്രസ്റ്റുകള് വഴി രാഷ്ട്രീയ പാര്‍ട്ടികള്‍ക്ക് 258.49 കോടി രൂപ സംഭാവന ലഭിച്ചതായി റിപ്പോര്‍ട്ട്. ലഭിച്ച മൊത്തം സംഭാവനയുടെ 82 ശതമാനം അഥവാ 212.05 കോടി ലഭിച്ചത് ബിജെപിക്കാണെന്നും അസോസിയേഷന് ഫോര് ഡെമോക്രാറ്റിക് റിഫോംസ് (എഡിആര്) റിപ്പോര്‍ട്ട് പറയുന്നു. ജനതാദള് യുണൈറ്റഡ് (ജെഡിയു) മൊത്തം തുകയുടെ 10.45 ശതമാനം അഥവാ 27 കോടി രൂപ നേടി. കോണ്‍ഗ്രസ്, എന്‍സിപി, എഐഎഡിഎംകെ, ഡിഎംകെ, ആര്‍ജെഡി, എഎപി, എല്‍ജിപി, സിപിഎം, സിപിഐ, ലോക് താന്ത്രിക് ജനതാദള് ഉള്‍പ്പെടെ 10 പാര്‍ട്ടികള് 19.38 കോടി രൂപ കൈപ്പറ്റിയതായും റിപ്പോര്‍ട്ട് പറയുന്നു.\nകോര്‍പ്പറേറ്റ് സ്ഥാപനങ്ങള്, വ്യക്തികള് എന്നിവരില്‍നിന്നും സംഭാവന സ്വീകരിക്കുന്നതിന് രാജ്യത്ത് രൂപീകരിച്ച സംഘടനയാണ് ഇലക്ടറല് ട്രസ്റ്റ്. തെരഞ്ഞെടുപ്പുമായി ബന്ധപ്പെട്ട ചെലവുകള്‍ക്കുള്ള ഫണ്ട് വിനിയോഗത്തില് സുതാര്യത കൊണ്ടുവരികയാണ് ട്രസ്റ്റിന്റെ ലക്ഷ്യം. സാമ്പത്തിക വര്‍ഷം ലഭിക്കുന്ന തുകയുടെ 95 ശതമാനവും ഇലക്ടറല് ട്രസ്റ്റുകള് രാഷ്ട്രീയ പാര്‍ട്ടികള്‍ക്ക് വിതരണം ചെയ്യണമെന്നാണ് ചട്ടം. 23 ഇലക്ടറല് ട്രസ്റ്റുകളില് 16 എണ്ണവും 2020-21 സാമ്പത്തിക വര്‍ഷത്തേക്കുള്ള സംഭാവനകളുടെ വിശദാംശങ്ങള് തെരഞ്ഞെടുപ്പ് കമ്മീഷനില് സമര്‍പ്പിച്ചിരുന്നു. അതില് ഏഴ് പേര് മാത്രമാണ് സംഭാവന സ്വീകരിച്ചതായി പ്രഖ്യാപിച്ചിട്ടുള്ളതെന്ന് എഡിആര് റിപ്പോര്‍ട്ടില് പറയുന്നു. ട്രസ്റ്റുകളില് വമ്പനായ പ്രൂഡെന്റ് ഇലക്ടറല് ട്രസ്റ്റ് 209 കോടിയാണ് ബിജെപിക്ക് സംഭാവന ചെയ്തത്. 2019-20ല് 217.75 കോടിയായിരുന്നു സംഭാവന ചെയ്തിരുന്നത്. ജയഭാരത് ട്രസ്റ്റ് ആകെ വരവില്‍നിന്ന് രണ്ട് കോടി മാത്രമാണ് 2020-21ല് ബിജെപിക്ക് സംഭാവന ചെയ്തിരിക്കുന്നത്. ബിജെപിയെ കൂടാതെ, ജെഡിയു, കോണ്‍ഗ്രസ്, എന്‍സിപി, ആര്‍ജെഡി, എഎപി, എല്‍ജിപി എന്നിവര്‍ക്കും പ്രൂഡെന്റ് സംഭാവന നല്‍കിയിട്ടുണ്ട്.\nസംഭാവന നല്‍കിയവരില്, കോര്‍പ്പറേറ്റുകളില് ഫ്യൂച്ചര് ഗെയിമിങ് ആന്‍ഡ് ഹോട്ടല് സര്‍വീസസ് ആണ് മുന്നില്. 100 കോടിയായിരുന്നു സംഭാവന. ഹല്‍ദിയ എനര്‍ജി ഇന്ത്യ പ്രൈവറ്റ് ലിമിറ്റഡ് 25 കോടിയും മേഘ എന്‍ജിനീയറിങ് ആന്‍ഡ് ഇന്‍ഫ്രാസ്ട്രക്‌ചേഴ്‌സ് ലിമിറ്റഡ് 22 കോടിയുമാണ് സംഭാവന ചെയ്തത്. 159 വ്യക്തികളും ഇക്കാലയളവില് ട്രസ്റ്റുകളിലേക്ക് സംഭാവനകള് നല്‍കിയിരുന്നു. രണ്ടുപേര് 3.50 കോടിയാണ് പ്രൂഡെന്റിന് നല്‍കിയത്. 153 പേര് 3.20 കോടി സ്‌മോള് ഡൊണേഷന്‍സ് ഇലക്ടറല് ട്രസ്റ്റിന് നല്‍കി. മൂന്നുപേര് ആകെ അഞ്ച് ലക്ഷം ഐന്‍സിഗാര്‍ട്ടിഗ് ട്രസ്റ്റിന് നല്‍കിയതായും റിപ്പോര്‍ട്ട് പറയുന്നു. 2020-21ല് ട്രസ്റ്റുകള്‍ക്ക് ലഭിച്ച മൊത്തം സംഭാവനയുടെ 86.27 ശതമാനം അഥവാ 223 കോടി പത്ത് ദായകരില് നിന്നാണ് വന്നിട്ടുള്ളതെന്നും എഡിആര് റിപ്പോര്‍ട്ടില് വ്യക്തമാക്കുന്നു.


കാമുകന്മാർ അറിയാൻ - Healthy Keralam\nHome > Sex & Love > Love > കാമുകന്മാർ അറിയാൻ\nആദ്യപ്രണയം പൊട്ടിപൊളിഞ്ഞതിനു ശേഷം വീണ്ടും\nപ്രണയിചെങ്കിലും ആദ്യപ്രണയത്തെ അത്ര പെട്ടന്ന് മറക്കാനാവില്ലെന്നാണ് പഠനം. ബ്രിട്ടണിലെ ഒരു സസർവകലാശാല നടത്തിയ പഠനമാണ് ഇത്തരമൊരു നിഗമനത്തിലെത്തിയത്. എത്രയൊക്കെ മറ്റു ബന്ധങ്ങളില് ഇഴുകിചേർന്നാലും ആദ്യാനുരാഗം മറക്കാൻ കഴിയില്ലെന്നാണ് ഇവരുടെ കണ്ടെത്തൽ. പത്തില് ആറു പേരും ഇത്തരത്തിൽ ആദ്യ പ്രണയത്തിന്റെ നൊമ്പരം പേറുന്നവരാണ് എന്നായിരുന്നു കണ്ടെത്തൽ. മുൻകാല പ്രണയിനിയുമായി പലർക്കും ഇപഴും ഫേസ്ബുക്ക് വഴി വരെ ബന്ധമുണ്ടെന്നും പഠനത്തില് പറയുന്നു.\nബ്രേക്കപ്പിനു ശേഷം എത്ര കാലം കഴിഞ്ഞാലും പലർക്കും പ്രിയപ്പെട്ടതായിരിക്കും ആദ്യം പ്രണയം. വളരെക്കുറച്ചു പേര് ആദ്യം പ്രണയത്തെ ഓർക്കാനിഷ്ടപ്പെടുന്നില്ലെങ്കിലും പകുതിയിലധികം പേരും ഇപ്പോഴും തങ്ങൾക്കു പ്രിയപ്പെട്ടതായി ആദ്യ പ്രണയം കൊണ്ടു നടക്കുന്നു. പന്ത്രണ്ട് ശതമാനം പേരും\nആദ്യ പ്രണയിനിയെ ഇപ്പോഴും നല്ല സുഹൃത്തായി കൊണ്ടു നടക്കാനാഗ്രഹിക്കുന്നവരാണ്. എന്നാൽ ഇതിനുള്ളിലെ തമാശ ഇതൊന്നുമല്ല, പലരുടേയും പങ്കാളികൾക്കറിയില്ലായിരിക്കും ഇപ്പോഴും തങ്ങളുടെ പ്രിയപ്പെട്ടവർ ആദ്യ പ്രണയത്തിന്റെ ഹാങ് ഓവറിൽ നിന്നും മാറിയിട്ടില്ലെന്ന കാര്യം. എന്തായാലും അത് പലപ്പോഴും ജീവിതത്തെ പ്രതിസന്ധിയിലാക്കാനും ഇടയുണ്ട്.


പൂച്ച സ്മരണകള്: തേങ്ങാക്കൊല\nഇന്നലെ വൈകിട്ട് ഞാന് പച്ചക്ക്കറി അരിഞ്ഞുകൊണ്ടിരിക്കേ , മൂന്നരവയസ്സുള്ള പുത്രന് എന്റെ അടുത്ത് വന്ന് എന്നെ ചൊറിഞ്ഞുകൊണ്ടിരുന്നു, എപ്പിഴും അവന് “ യേ ക്യാ ഹേ? “ എന്ന് ചോദിച്ചുകൊണ്ടിരിക്കും, ഓരോ ബാജിയുടെയും പേര് ഞാന് പറഞ്ഞു, പിന്നെയും അവന് “ യേ ക്യാ ഹേ? “ എന്ന് ചോദിച്ചുകൊണ്ടേയിരിക്കും...കുറെ കഴിഞ്ഞ് ഉള്ളി അരിഞ്ഞ് കണ്ണില് വെള്ളം വന്നപ്പോള് , അപ്പോഴും അവന് ഇതേ ചോദ്യം...ഉടന് ഞാന് “ ഇത് തേങ്ങാക്കൊല” എന്ന് പറഞ്ഞു, അപ്പോ അവന് അത് വേണം, “ പിന്നെ എന്റെ പുറകെ “ തെങ്ങാകൊല ക്യാ ഹേ” എന്നായി, ഓരോ പച്ചക്കറി കാണിച്ചപ്പോഴും അവന് അതിന്റ പേരു പറയും, പൊട്ടറ്റോ, റ്റൊമാറ്റോ, കാന്ത( ഉള്ളി) , ഇപ്പൊ അവന് തേങ്ങാക്കൊല കിട്ടിയേ തീരൂ...ഇന്നലെ മുതല് അതിന്റെ പിറകേ നടക്കയാ, അതിനു ഇന്ന് ഞാന് ഗൂഗിലില് നിന്ന് ഒരു തേങ്ങാക്കൊലയുടെ പടം കാണിച്ചു. അപ്പോ അവനു അത് കിട്ടിയേ തീരൂ...ഇനി ഞാന് എന്തു ചെയ്യും????\nPosted by പൂച്ച സന്ന്യാസി at 15:25\nതീരെ കാണുവാന് സാധിക്കുന്നില്ലാല്ലോ പൂച്ച സ്മരണകള്


Today No New Covid Cases In Idukki District | ഇടുക്കിക്ക് ഇന്ന് ആശ്വാസം..!!പുതിയ കൊവിഡ് കേസുകളില്ല, ചികിത്സയിലുള്ളത് 18 പേര് - Malayalam Oneindia\n7 min ago പൂന്തുറ സമരത്തിന് പിന്നിൽ സിപിഎം എന്ന് മനോരമ; കോൺഗ്രസ്സിനെ വെള്ള പൂശാനുളള വ്യാജ ചിത്രമെന്ന് സിപിഎം!\n36 min ago മോദിക്കെതിരെ വീണ്ടും രാഹുൽ, ''അസത്യാഗ്രഹി''; ട്വിറ്ററിൽ പോര് മുറുകുന്നു; പുതിയ വിമർശനത്തിന് പിന്നിൽ\n56 min ago കൊവിഡിലും വീഴാത്ത അംബാനി; വാരൻ ബഫറ്റിനെ വെട്ടി ലോകസമ്പന്ന പട്ടികയിൽ മുന്നേറ്റം; ഒരേയൊരു ഏഷ്യക്കാരൻ\nUpdated: Thu, Jun 4, 2020, 22:14 [IST]\nതൊടുപുഴ: സംസ്ഥാനത്ത് ഇന്ന് 94 പേര്‍ക്ക് കൊവിഡ് സ്ഥിരീകരിച്ചപ്പോഴും ഇടുക്കിയില് ഇന്ന് ഒറ്റ കേസ് പോലും പോസിറ്റീവായില്ല. സംസ്ഥാനത്ത് ഏറ്റവും ഉയര്‍ന്ന ഒറ്റ ദിവസത്തെ കണക്കാണ് ഇന്ന് റിപ്പോര്‍ട്ട് ചെയ്തത്. ജില്ലയില് നിലവില് 18 പേരാണ് കൊവിഡ് ബാധിച്ച് ചികിത്സയില് കഴിയുന്നതെന്ന് ജില്ലാ കളക്ടര് അറിയിച്ചു. ഇന്നലെ ജില്ലയില് ഒന്‍പത് പേര്‍ക്ക് രോഗം സ്ഥിരീകരിച്ചിരുന്നു.\nഅതേസമയം, സംസ്ഥാന സര്‍ക്കാര് നല്കിയ ഓണ്‍ലൈന് പാസ് മുഖേന കുമളി ചെക്ക് പോസ്റ്റു വഴി ഇതര സംസ്ഥാനങ്ങളില് നിന്നും ഇന്ന് കേരളത്തിലെത്തിയത് 261 പേരാണ്. 141 പുരുഷന്‍മാരും 94 സ്ത്രീകളും 26 കുട്ടികളുമാണ് നാട്ടിലെത്തിച്ചേര്‍ന്നത്. തമിഴ്‌നാട് - 170, കര്‍ണ്ണാടക - 47, ആന്ധ്രപ്രദേശ് -26, തെലുങ്കാന - 15, ജാര്‍ഖണ്ഡ് -3എന്നിങ്ങനെയാണ് എത്തിച്ചേര്‍ന്നവരുടെ എണ്ണം. ഇതില് ഇടുക്കി ജില്ലയിലേക്കെത്തിയ 87 പേരില് 16 പേരെ സര്‍ക്കാര് നിരീക്ഷണ കേന്ദ്രത്തില് പ്രവേശിപ്പിച്ചു.\nറെഡ് സോണുകളില് നിന്നെത്തിയ 28 പേരെ അതത് ജില്ലകളില് ക്രമീകരിച്ചിട്ടുള്ള നിരീക്ഷണ കേന്ദ്രങ്ങളിലേയ്ക്കാണ് അയച്ചത്. ബാക്കിയുള്ള 233 പേരെ കര്‍ശന ഉപാധികളോടെ ഹോം ക്വാറന്റെയിന് നിര്‍ദേശിച്ച് വീടുകളിലേയ്ക്ക് അയച്ചു. അതേസമയം, കേരളത്തില് ഇന്ന് 82 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. തിരുവനന്തപുരം ജില്ലയില് നിന്നുള്ള 14 പേര്‍ക്കും മലപ്പുറം ജില്ലയില് നിന്നുള്ള 11 പേര്‍ക്കും ഇടുക്കി ജില്ലയില് നിന്നുള്ള9പേര്‍ക്കും കോട്ടയം ജില്ലയില് നിന്നുള്ള 8 പേര്‍ക്കും ആലപ്പുഴ, കോഴിക്കോട് ജില്ലകളില് നിന്നുള്ള7പേര്‍ക്ക് വീതവും പാലക്കാട്, കൊല്ലം, എറണാകുളം ജില്ലകളില് നിന്നുള്ള5പേര്‍ക്ക് വീതവും, തൃശൂര് ജില്ലയില് നിന്നുള്ള4പേര്‍ക്കും കാസര്‍ഗോഡ് ജില്ലയില് നിന്നുള്ള3പേര്‍ക്കും, പത്തനംതിട്ട, കണ്ണൂര് ജില്ലയില് നിന്നുള്ള2പേര്‍ക്ക് വീതവുമാണ് രോഗം സ്ഥിരീകരിച്ചത്.\nഇതില് 53 പേര് വിദേശത്ത് നിന്നും (കുവൈറ്റ്- 30, യു.എ.ഇ.-17, താജിക്കിസ്ഥാന്-2, ജോര്‍ദ്ദാന്-1, ഖത്തര്-1, സൗദി അറേബ്യ-1, ഒമാന്-1) 19 പേര് മറ്റ് സംസ്ഥാനങ്ങളില് (മഹാരാഷ്ട്ര-8, തമിഴ്നാട്-6, ഡല്‍ഹി-3, കര്‍ണാടക-2) നിന്നും വന്നതാണ്.5പേര്‍ക്ക് (ആലപ്പുഴ, പാലക്കാട്, കൊല്ലം, എറണാകുളം, കണ്ണൂര്) സമ്പര്‍ക്കത്തിലൂടെയാണ് രോഗം ബാധിച്ചത്. കൂടാതെ5ആരോഗ്യ പ്രവര്‍ത്തകര്‍ക്കും (കോഴിക്കോട്-1, കൊല്ലം-3, കാസര്‍ഗോഡ്-1) രോഗം ബാധിച്ചു.\nidukki covid19 coronavirus കേരളം ഇടുക്കി കൊറോണവൈറസ്\nToday No New Covid Cases In Idukki District


UDF in talks with NCP and PC George | ജോസിൻറെ അഭാവം തിരിച്ചടിയാകില്ല; മധ്യകേരളം പിടിക്കാൻ മറുനീക്കവുമായി കോൺഗ്രസ്,സൂചന നൽകി എംഎം ഹസൻ - Malayalam Oneindia\njust now മാണി സി കാപ്പന്റെ കൊഴിഞ്ഞുപോക്കില് എല്‍ഡിഎഫിന്റെ നില പരുങ്ങലിലോ? ശശീന്ദ്രന് വണ് ഇന്ത്യയോട്\nകോട്ടയം; കേരള കോൺഗ്രസ് ജോസ് കെ മാണി വിഭാഗത്തിന്റെ ഇടതുമുന്നണി പ്രവേശം മധ്യതിരുവിതാംകൂറിലുൾപ്പെടെ വരാനിരിക്കുന്ന നിയമസഭ തിരഞ്ഞെടുപ്പിൽ ക്ഷീണമുണ്ടാക്കുമെന്ന വിലയിരുത്തൽ യുഡിഎഫിനുണ്ട്. അതുകൊണ്ട് തന്നെ ജോസിന്റെ അഭാവം സൃഷ്ടിച്ച ക്ഷീണം പരിഹരിക്കുകയാണ് യുഡിഎഫിനെ മുന്നിലെ പ്രധാന വെല്ലുവിളി.\nപരമാവധി കക്ഷികളെ യുഡിഎഫിലെത്തിച്ച് ഇടത് മുന്നേറ്റത്തിന് തടയിടാനാണ് യുഡിഎഫ് നേതൃത്വം ഒരുങ്ങുന്നത്. വരും ദിവസങ്ങളിൽ പല രാഷ്ട്രീയ അട്ടിമറികളും ഉണ്ടാകുമെന്ന സൂചനയാണ് പറത്തുവരുന്നത്.\nജോസ് കെ മാണിയുടെ വരവോടെ മധ്യകേരളം ചുവക്കുമെന്ന പ്രതീക്ഷയിലാണ് ഇടതുമുന്നണി.കോട്ടയം ജില്ലയിൽ സമാഗ്രാധിപത്യം ഉറപ്പിക്കാനാകുമെന്ന് പാർട്ടി കണക്കാക്കുന്നുണ്ട്. ഒപ്പം പരമ്പരാഗത കേരള കോണ്‍ഗ്രസ് വോട്ടുകളും ക്രൈസ്തവ വോട്ടുകളും സിപിഎം ലക്ഷ്യം വെയ്ക്കുന്നുണ്ട്.\nഅന്തിമ ധാരണ ആയില്ല\nഅതേസമയം സീറ്റ് ചർച്ചകളിൽ അന്തിമ ധാരണ ആയിട്ടില്ല. ജോസ് വിഭാഗത്തെ പിണക്കാതെ പരമാവധി സീറ്റുകൾ തർക്കങ്ങളില്ലാതെ പങ്കുവെയ്ക്കുകയെന്ന തിരുമാനത്തിലാണ് സിപിഎം. അതേസമയം എൻസിപിയുടെ സീറ്റായ പാലായും സിപിഐയുടെ സീറ്റായ കാഞ്ഞിരപ്പള്ളിയും എൽഡിഎഫിന് തലവേദനയാകുമെന്ന കാര്യത്തിൽ തർക്കമില്ല.\nഇരു സീറ്റുകളും ജോസ് പക്ഷം ആവശ്യപ്പെട്ടിട്ടുണ്ട്.പാലാ ഇല്ലാതെ ചർച്ച ഇല്ലെന്ന നിലപാടാണ് ജോസ് പക്ഷത്തിന്. അതേസമയം എൻസി നിലപാടാകട്ടെ പാലാ വിട്ട് കൊടുത്ത് ഒു വിട്ടുവീഴ്ചയ്ക്കും തയ്യാറില്ലെന്നതാണ്. പാലാ എംഎൽഎ മാണി സി കാപ്പൻ സീറ്റ് വിട്ടുകൊടുക്കില്ലെന്ന ഉറച്ച നിലപാടിലാണ്. ഇക്കഴിഞ്ഞ എൽഡിഎഫ് യോഗത്തിലും കാപ്പൻ ആശങ്ക പങ്കുവെച്ചിരുന്നു.\nപാലാ സീറ്റ് സംബന്ധിച്ച് എന്തെങ്കിലും ധാരണകൾ ആയെങ്കിൽ അറിയിക്കണമെന്നായിരുന്നു കാപ്പൻ പറഞ്ഞത്. എന്നാൽ സീറ്റ് ചർച്ചകൾ പിന്നീട് മതിയെന്നായിരുന്നു മുഖ്യമന്ത്രി പിണറായി വിജയൻ യോഗത്തിൽ പറഞ്ഞത്. പാലാ വിട്ട് നൽകാൻ സിപിഎം ആവശ്യപ്പെടില്ലെന്ന് മാണി സി കാപ്പൻ മാധ്യമങ്ങൾക്ക് മുൻപിൽ ആവർത്തിക്കുന്നുണ്ടെങ്കിലും അങ്ങനെയല്ല കാര്യങ്ങൾ എന്ന് പകൽ പോലെവ്യക്തം.\nകാപ്പൻ ഇടഞ്ഞാലും പാലാ സീറ്റ് വിട്ട് കൊടുക്കാൻ തന്നെയാണ് നിലവിൽ സിപിഎം ആലോചന. സീറ്റിനെ ചൊല്ലി കാപ്പൻ മുന്നണി വിടുകയാണെങ്കിലും നിലവിലെ സാഹചര്യത്തിൽ വലിയ നഷ്ടങ്ങൾ ഉണ്ടാകില്ലെന്ന് സിപിഎം കരുതുന്നു.ഇതോടെ കാപ്പനേയും ഒരു വിഭാഗം എൻസിപി നേതാക്കളേയും മുന്നണിയിലെത്തിക്കാനാണ് യുഡിഎഫ് നീക്കം.\nചർച്ച നടത്താൻ തയ്യാറെന്ന്\nഎൽഡിഎഫ് വിട്ടാൽ എൻസിപിയുമായി ചർച്ച നടത്താൻ തയാറാണെന്ന് യുഡിഎഫ് കൺവീനർ എംഎം ഹസൻ പറഞ്ഞു. എന്നാൽ ആദ്യം നിലപാടെടുക്കേണ്ടത് അവരാണെന്നും ഹസൻ വ്യക്തമാക്കി. ഇടതുമുന്നണി വിട്ടെത്തുന്ന എൻസിപിയെ ഘടകകക്ഷിയാക്കാനാണ് യുഡിഎഫ് ആലോചന. ഒപ്പം പാലാ സീറ്റിൽ മാണി സി കാപ്പനെ തന്നെ മത്സരിപ്പിക്കാനും.\nജോസ് തന്നെ സ്ഥാനാർത്ഥി?\nപാലാ ജോസിന് വിട്ട് നൽകിയാൽ ജോസ് തന്നെയാകും മണ്ഡലത്തിൽ സ്ഥാനാർത്ഥി. നിലവിലെ സാഹചര്യത്തിൽ ജോസിനെതിരെ മത്സരിപ്പിക്കാൻ പോന്നൊരു എതിരാളിയെ കണ്ടെത്തുകയ പിജെ ജോസഫിനും കോൺഗ്രസിനും എളുപ്പമല്ല. ഇതോടെയാണ് ആലോചനകൾ കാപ്പനിൽ ചെന്ന് അവസാനിച്ചിരിക്കുന്നത്.\nഅതേസമയം കാപ്പൻ എൽഡിഎഫുമായി ഇടഞ്ഞാലും മന്ത്രി എകെ.ശശീന്ദ്രന്റെ നിലപാട് നിർണായകമാണ്. മുന്നണി വിടാൻ ശശീന്ദ്രന് താത്പര്യമില്ല. അതിനിടെ പാലാ സംബന്ധിച്ച ചർച്ചയ്ക്ക് എൻസിപി ദേശീയ അധ്യക്ഷൻ ശരദ് പവാർസംസ്ഥാന പ്രസിഡന്റ് ടി പി പീതാംബരനെയും കാപ്പനെയും മുംബൈയിലേക്കു വിളിപ്പിച്ചിട്ടുണ്ട്.\nവരും ദിവസങ്ങളിൽ ഇത് സംബന്ധിച്ച് കൂടുതൽ വ്യക്തത വരും. അതേസമയം കാപ്പൻ എത്തിയില്ലേങ്കിൽ മറ്റൊരു സാധ്യത പൂഞ്ഞാര് എംഎല്‍എ പിസി ജോര്‍ജ്ജ് ആണ്. യുഡിഎഫില് ചേരാനുളള താല്‍പര്യം പിസി ജോര്‍ജ്ജ് പല തവണ പരസ്യമാക്കിക്കഴിഞ്ഞു.അനൗദ്യോഗികമായി കോണ്‍ഗ്രസ് സംസ്ഥാന തല നേതാക്കളുമായും പ്രദേശിക നേതാക്കളുമായും പിസി ജോര്‍ജ്ജ് ചര്‍ച്ചകള് നടത്തിക്കഴിഞ്ഞു.\nഐ ഗ്രൂപ്പിനും രമേശ് ചെന്നിത്തലയ്ക്കും പിസി ജോര്‍ജ്ജ് വരുന്നതിനോട് യോജിപ്പാണുളളത്.എന്നാൽ എ വിഭാഗത്തിന് ജോർജ്ജിന്റെ വരവിൽ താത്പര്യമില്ല.മാത്രമല്ല ജില്ലാ നേതൃത്വവും ശക്തമായ വിയോജിപ്പ് അറിയിച്ച് രംഗത്തെത്തിയിട്ടുണ്ട്. അങ്ങനെയെങ്കിൽ സീറ്റ് മുസ്ലീം ലീഗിന് നൽകിയേക്കും.\nപൂഞ്ഞാർ മുസ്ലീം ലീഗിന് നൽകിയേക്കും. മലബാറിന് പുറത്ത് സീറ്റുകൾ വേണമെന്ന ആവശ്യം ലീഗ് മുന്നോട്ട് വെച്ചിട്ടുണ്ട്. പൂഞ്ഞാറിനായി ലീഗ് അവകാശവാദം ഉന്നയിക്കുന്നുണ്ട്.ഈരാറ്റുപേട്ട മുസ്ലൂം ഭൂരിപക്ഷ മേഖലയാണെന്നതിനാലാണ് ഉത്. ലീഗിന്റെ ഈ ആവശ്യത്തോട് കോൺഗ്രസിനും അനുകൂല നിലപാടാണ്.\nldf congress kerala congress pc thomas udf kodiyeri balakrishnan ncp iuml pc george എല്‍ഡിഎഫ് യുഡിഎഫ് സിപിഎം പിസി തോമസ് ജോസ് കെ മാണി എംഎം ഹസ്സന് പിസി ജോര്‍ജ് മുസ്ലീം ലീഗ് kerala politics politics\nUDF in talks with NCP and PC george


(Facebook Post)പ്രജേഷ് സെന് ഫെയ്‌സ്ബുക്ക് പോസ്റ്റ് prajesh sen facebook post\n'ചന്തു കുതിരപ്പുറത്ത് നിന്നിറങ്ങി...ചുറ്റും നോക്കി, അങ്കക്കലിയില് വെട്ടി വീഴ്ത്തീയത് വാഴതൈകള്'; ഓര്‍മ്മ പങ്കുവെച്ച് പ്രജേഷ് സെന്\n6 Sep 2020 6:13 AM GMT\nമലയാളത്തിന്റെ പ്രിയപ്പെട്ട മെഗാസ്റ്റാര് മമ്മൂട്ടിയുടെ ജന്മദിനമാണ് സെപ്റ്റംബര് ഏഴിന്. അദ്ദേഹം അനശ്വരമാക്കിയ വടക്കന് വീരഗാധയിലെ ചന്തു എന്ന കഥാപാത്രം സിനിമ പ്രേമികള്‍ക്ക് മറക്കാന് കഴിയുകയില്ല. ഇത്തരത്തില് ചന്തുവിനോട് തോന്നിയ ആരാധന തനിക്ക് തല്ലുവാങ്ങിത്തന്ന കഥ പറയുകയാണ് സംവിധായകന് പ്രജേഷ് സെന്. ഫെയ്‌സ്ബുക്കില് തന്റെ കുട്ടിക്കാലത്തെ ഓര്‍മ്മകള് ഫെയ്‌സ്ബുക്കില് പങ്കുവെക്കുകയായിരുന്നു പ്രജേഷ് സെന്.\nപ്രജേഷ് സെനിന്റെ കുറിപ്പിന്റെ പൂര്‍ണരൂപം:\nമറ്റേതൊരു മലയാളിയെയും പോലെ മമ്മുക്കയുടെ ഏറ്റവും ഇഷ്ടമുള്ള പടം ഏതെന്ന് ചോദിച്ചാല് എന്റെ ആദ്യത്തെ മറുപടി ഒരു വടക്കന് വീരഗാഥ തന്നെയായിരിക്കും. ഞാന് അഞ്ചാം ക്ലാസില് പഠിക്കുമ്പൊഴാണ് സിനിമ റിലീസാവുന്നത്. നാട്ടിലെ എസ്.എന് തീയറ്ററില് വരുന്നതാവട്ടെ കുറച്ച് ആഴ്ചകള് കഴിഞ്ഞും.\nഅന്ന് ശനിയാഴ്ച സെക്കന്റ് ഷോക്കാണ് പോവുക. ഞായറാഴ്ച സ്‌കൂളില്ലല്ലോ. തീയറ്ററില് നിന്ന് കഷ്ടിച്ച് ഒരു കിലോമീറ്ററേ വീട്ടിലേക്കുള്ളൂ. സിനിമ കണ്ടിട്ട് നടന്നാണ് പോവുന്നത്. അന്നും അങ്ങനെ നടക്കുകയാണ്. പക്ഷേ എന്തോ ഒരു കുഴപ്പം. എന്റെ കാലിന്റെ ഉപ്പൂറ്റി നിലത്തുറക്കുന്നില്ല. നിഴലില് വ്യക്തമായി കാണാം. ഞാന് നടക്കുകയല്ല. കുതിരപ്പുറത്താണ്. കൂടെ ''ചന്ദനലേപ സുഗന്ധം ' പാട്ടും. ശ്ശോ ഇനി ചന്തു ദേഹത്തെങ്ങാനും കൂടിയോ. മറ്റാരും ശ്രദ്ധിച്ചില്ലെങ്കിലും എന്റെ നിഴല് ചന്തുവിനെ നോക്കി ഞാന് നടന്നു.\nവീട്ടിലെത്തി എല്ലാവരും ഭക്ഷണം കഴിച്ച് ഉറങ്ങി. ചന്തുവിന് ഒരു പോള കണ്ണടക്കാനായില്ല. കുതിരപ്പുറത്ത് നദിക്കരയിലൂടെ പോകുന്ന ചന്തു. അങ്കം വെട്ടുന്ന ചന്തു, ആ സൈ്വര്യക്കേടില് നേരം പുലര്‍ന്നു. എന്റെ ദേഹം മുഴുവന് ചന്തുവാണ്.\nപിന്നെ ഒന്നും ആലോചിച്ചില്ല. അപ്പൂപ്പന്റെ അലക്കിവെച്ച വെള്ളമുണ്ടെടുത്ത് ചന്തുവിനെപ്പോലെ തറ്റുടുത്തു. സിന്ദൂരം എണ്ണയില് കലക്കി നെറ്റിയില് വലിയൊരു കുറിയിട്ടു. കണ്‍മഷി കൊണ്ട് അസ്സലൊരു കൊമ്പന് മീശയും വരച്ചു. ചന്തു റെഡി.\nപക്ഷേ കണ്ണാടിയില് നോക്കിയപ്പോ ഒരു ലുക്കില്ല. എന്തോ ഒരു കുറവ്. അരയില് കെട്ടാന് ചുവന്ന കളരിക്കച്ചയില്ല. എന്തു ചെയ്യും? ഒന്നും ആലോചിച്ചില്ല. അലമാര തുറന്നു.അമ്മയുടെ ചുവന്ന പട്ടുസാരി എന്നെ നോക്കി ചിരിച്ചു. അത് രണ്ടായി മുറിച്ചു. ഒരു കഷ്ണം ഞാനെടുത്തു. ബാക്കി ഭദ്രമായി അവിടെ തന്നെ വച്ചു. എന്ത് ചെയ്യാന് അന്നേ ഭയങ്കര കരുതലാണ്. ആവശ്യത്തിനുള്ളതേ എടുക്കൂ.\nഅങ്ങനെ അരയില് ചുവന്ന പട്ടൊക്കെ ചുറ്റി ചന്ദനലേപ സുഗന്ധവും പാടി ചന്തു ഉലാത്തുകയാണ്. അപ്പോഴും എന്തോ ഒരു കുറവ്. കടുത്ത മിസ്സിങ്ങ്. അതെ എവിടെ ചന്തുവിന്റെ ഉടവാള്? അതിനെ വിടെ പോവും? വീണ്ടും ഐഡിയ. അപ്പൂപ്പന് തലയിണക്കിടയില് സൂക്ഷിക്കുന്ന ഒരു കത്തിയുണ്ട്. പണ്ട് പട്ടാളത്തിലായിരുന്നപ്പോള് കൊണ്ടു വന്നതാണ്. മതി അതു മതി നൈസായിട്ട് പൊക്കി.\nഉടവാള് ചുഴറ്റി ചന്തു പുറത്തേക്കിറങ്ങി. നടന്ന് വീടിന്റെ പിന്നാമ്പുറത്തെത്തി. പക്ഷേ കാലുകള് നിലത്തുറക്കുന്നില്ല. എങ്കിലും മുമ്പില് കണ്ട ശത്രുക്കളെ വെട്ടി വീഴ്ത്തി നിഷ്‌കരുണം. അര മണിക്കൂര് നീണ്ട ഘോര യുദ്ധം. എന്നിട്ടും അങ്കക്കലി തീരണില്ല.\nഅപ്പോഴതാ മുന്നിലൊരാള്. ഉണ്ണിയാര്‍ച്ചയാണോ. എന്റെ ആര്‍ച്ചയാണോ? കയ്യില് ഉറുമിയാണോ? അല്ല അമ്മയാണ് കയ്യില് വടി പോലെ എന്തോ? അത്രയേ ഓര്‍മ്മയുള്ളു.\nചന്തു കുതിരപ്പുറത്ത് നിന്നിറങ്ങി. ചുറ്റും നോക്കി. അങ്കക്കലിയില് വെട്ടി വീഴ്ത്തീയത് വാഴത്തൈകളാണ്. കുലച്ചതുമുണ്ടല്ലോ. കളരി പരമ്പര ദൈവങ്ങളേ കാത്തോണേ. അപ്പൂപ്പന്റെ മുണ്ട്, കത്തി അമ്മയുടെ സാരി കുലച്ചതടക്കം അകാല ചരമമടഞ്ഞ വാഴകള് എല്ലാത്തിനും ഉത്തരം പറയേണ്ടി വന്നു. ആര്‍ച്ചയുടെ അങ്കക്കലിയും സഹിക്കേണ്ടി വന്നു. എല്ലാം ചന്തു കാരണം. നേരിട്ട് കാണുമ്പോള് ചോദിച്ചിട്ടേ ഉള്ളൂ ബാക്കി കാര്യം. തീരുമാനമെടുത്തു.\nനേരില് കാണാന് വര്‍ഷങ്ങള് കഴിയേണ്ടി വന്നു. ദൂരെ മാറി ആള്‍ക്കൂട്ടത്തിനിടയില് നിന്ന് ഒരു നോക്ക് കണ്ടു. മനസ്സില് ചന്ദനലേപ സുഗന്ധം അലയടിച്ചു.\nപിന്നെ കണ്ടത് മാധ്യമ പ്രവര്‍ത്തകനായിട്ട്. ആദ്യമായി ഞാന് അഭിമുഖമെടുത്ത ഏറ്റവും വലിയ സിനിമാ താരം മമ്മുക്കയാണ്. ആദ്യം സഹസംവിധായകനായ ഭാസ്‌കര് ദ റാസ്‌ക്കലിലെ നായകനും മമ്മുക്ക. വളരെ അടുത്ത്. കയ്യെത്തും ദൂരത്ത് കണ്ടു. മിണ്ടി.( മനസ്സില് ചന്ദനലേപ സുഗന്ധം) സംവിധായകന്റെ കുപ്പായമണിഞ്ഞപ്പോള് ക്യാപ്റ്റനില് മമ്മുക്കയായി തന്നെ എത്തി. ആ മുഖത്ത് കാമറവെച്ചു ആക്ഷനും കട്ടും പറഞ്ഞു. ജീവിതത്തിലെ വലിയ ഭാഗ്യങ്ങള്.\nനെഞ്ചില് എക്കാലവും വീരനായി നില്‍ക്കുന്ന പ്രിയപ്പെട്ട ചന്തുവിനെ മമ്മുക്കയെ ഇനിയും കാണണം. പറയാനെത്ര കഥകള് കാണാനെത്ര വേഷപ്പകര്‍ച്ചകള്.\nനിറഞ്ഞ സ്‌നേഹം. ആദരവ്.\nമമ്മൂക്കയൊപ്പമുള്ള നല്ല നിമിഷങ്ങള്\nഒപ്പം ചന്തുവിന്റെ ആ പഴയ ഉടവാള്


1 തെസ്സലൊനീക്യർ4| ഓൺലൈൻ ബൈബിൾ | പുതിയ ലോക ഭാഷാന്തരം\n1 തെസ്സലൊനീക്യർ 4:1-18\n4 ഒടുവിൽ സഹോദരന്മാരേ, ഒരു കാര്യം ഞങ്ങൾ പറഞ്ഞുകൊള്ളട്ടെ: എങ്ങനെ ജീവിക്കണമെന്നും എങ്ങനെ ദൈവത്തെ പ്രസാദിപ്പിക്കണമെന്നും ഞങ്ങളിൽനിന്നു നിങ്ങൾ പഠിച്ചുവല്ലോ; അപ്രകാരം നിങ്ങൾ ഇപ്പോൾ ജീവിക്കുകയും ചെയ്യുന്നു. നിങ്ങൾ അതിൽ ഇനിയും അഭിവൃദ്ധി പ്രാപിക്കണമെന്ന് കർത്താവായ യേശുവിന്‍റെ നാമത്തിൽ ഞങ്ങൾ നിങ്ങളോട് അപേക്ഷിക്കുകയും നിങ്ങളെ ഉദ്‌ബോധിപ്പിക്കുകയും ചെയ്യുന്നു.\n2 കർത്താവായ യേശുവിന്‍റെ അധികാരത്താൽ ഞങ്ങൾ നിങ്ങൾക്കു നൽകിയ അനുശാസനങ്ങൾ ഏതൊക്കെയെന്ന് നിങ്ങൾക്കറിയാമല്ലോ.\n3 ദൈവത്തിന്‍റെ ഇഷ്ടമോ നിങ്ങളുടെ വിശുദ്ധീകരണംതന്നെ. നിങ്ങൾ പരസംഗത്തിൽനിന്ന് അകന്നിരിക്കണം;\n4 ദൈവത്തെ അറിയാത്ത വിജാതീയരെപ്പോലെ നിങ്ങൾ കാമാസക്തിക്കു വിധേയരാകരുത്;\n5 പ്രത്യുത, വിശുദ്ധിയിലും മാനത്തിലും സ്വന്തം ശരീരത്തെ വരുതിയിൽ നിറുത്താൻ നിങ്ങളിൽ ഓരോരുത്തനും അറിഞ്ഞിരിക്കണം.\n6 ഇക്കാര്യത്തിൽ ആരും തന്‍റെ സഹോദരനെതിരെ ദോഷം പ്രവർത്തിക്കുകയും അവന്‍റെ അവകാശങ്ങൾ കയ്യേറുകയും ചെയ്യരുത്; ഞങ്ങൾ നേരത്തേതന്നെ പറയുകയും വ്യക്തമാക്കിത്തരുകയും ചെയ്‌തിട്ടുള്ളതുപോലെ ഇവയ്‌ക്കെല്ലാം യഹോവ ശിക്ഷ നടപ്പാക്കും;\n7 കാരണം, അശുദ്ധിയിലേക്കല്ല, വിശുദ്ധിയിലേക്കാണ് ദൈവം നമ്മെ വിളിച്ചിരിക്കുന്നത്.\n8 ആകയാൽ ഇക്കാര്യങ്ങൾ ധിക്കരിക്കുന്നവൻ മനുഷ്യനെയല്ല, നിങ്ങളിൽ തന്‍റെ പരിശുദ്ധാത്മാവിനെ പകരുന്ന ദൈവത്തെയത്രേ ധിക്കരിക്കുന്നത്.\n9 സഹോദരസ്‌നേഹത്തെക്കുറിച്ചു ഞങ്ങൾ നിങ്ങൾക്ക് എഴുതേണ്ടതില്ല. അന്യോന്യം സ്‌നേഹിക്കാൻ ദൈവംതന്നെ നിങ്ങളെ പഠിപ്പിച്ചിരിക്കുന്നുവല്ലോ.\n10 വാസ്‌തവത്തിൽ, മാസിഡോണിയയിലുള്ള സഹോദരന്മാരോടെല്ലാം നിങ്ങൾ സ്‌നേഹത്തോടെ പെരുമാറുന്നുമുണ്ട്; എങ്കിലും സഹോദരന്മാരേ, ഇതിൽ അധികമധികം അഭിവൃദ്ധി പ്രാപിക്കണമെന്ന് ഞങ്ങൾ നിങ്ങളെ ഉദ്‌ബോധിപ്പിക്കുന്നു.\n11 ഞങ്ങൾ നിങ്ങളോടു കൽപ്പിച്ചതുപോലെ ശാന്തമായൊരു ജീവിതം നയിക്കാനും പരകാര്യങ്ങളിൽ ഇടപെടാതെ അവനവന്‍റെ കാര്യം നോക്കി, സ്വന്തകൈകൊണ്ടു വേലചെയ്‌തു ജീവിക്കാനും ഉത്സാഹിക്കുവിൻ.\n12 അങ്ങനെയായാൽ, നിങ്ങൾ പുറത്തുള്ളവരുടെ ദൃഷ്ടിയിൽ ആദരണീയരായിരിക്കും; നിങ്ങൾക്ക് ഒന്നിനും മുട്ടുണ്ടാകുകയുമില്ല.\n13 സഹോദരന്മാരേ, പ്രത്യാശയില്ലാത്ത മറ്റുള്ളവരെപ്പോലെ നിങ്ങൾ ദുഃഖിക്കാതിരിക്കേണ്ടതിന് മരണത്തിൽ നിദ്രകൊള്ളുന്നവരെക്കുറിച്ചു നിങ്ങൾ അറിവില്ലാത്തവരായിരിക്കരുതെന്നു ഞങ്ങൾ ആഗ്രഹിക്കുന്നു.\n14 യേശു മരിക്കുകയും ഉയിർത്തെഴുന്നേൽക്കുകയും ചെയ്‌തുവെന്നു നാം വിശ്വസിക്കുന്നുവല്ലോ; അങ്ങനെതന്നെ, യേശുവിൽ മരണനിദ്ര പ്രാപിച്ചവരെയും ദൈവം ഉയിർപ്പിച്ച് അവനോടൊപ്പം മടക്കിവരുത്തും.\n15 യഹോവയുടെ വചനത്താൽ ഞങ്ങൾ ഇക്കാര്യം നിങ്ങളോടു പറയുന്നു: കർത്താവിന്‍റെ സാന്നിധ്യത്തിങ്കൽ ജീവനോടെ ശേഷിക്കുന്നവരായ നാം നിദ്രകൊണ്ടവർക്കു മുമ്പാകുകയില്ല;\n16 എന്തെന്നാൽ കർത്താവുതന്നെ ആജ്ഞാധ്വനിയോടും പ്രധാനദൂതന്‍റെ ശബ്ദത്തോടും ദൈവത്തിന്‍റെ കാഹളനാദത്തോടുംകൂടെ സ്വർഗത്തിൽനിന്ന് ഇറങ്ങിവരുകയും ക്രിസ്‌തുവിൽ മരിച്ചവർ ആദ്യം ഉയിർത്തെഴുന്നേൽക്കുകയും ചെയ്യും.\n17 അനന്തരം ജീവനോടെ ശേഷിക്കുന്നവരായ നാം അവരോടൊപ്പം ആകാശത്തിൽ കർത്താവിനെ എതിരേൽക്കാനായി മേഘങ്ങളിൽ എടുക്കപ്പെടും. അങ്ങനെ, നാം എന്നേക്കും കർത്താവിനോടൊപ്പം വസിക്കും.\n18 ആകയാൽ ഈ വചനങ്ങളാൽ അന്യോന്യം ആശ്വസിപ്പിച്ചുകൊള്ളുവിൻ.\n1 തെസ്സലൊനീക്യർ 4\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D52%26Chapter%3D4%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


ലോക്ക് ഡൗണ് തിരിച്ചടിച്ചത് കര്‍ഷകരെ; വന് വില കിട്ടേണ്ട വിളകള് പോലും കാലികള്‍ക്ക് തീറ്റ | indian farmers feed their crops to cattle\nലോക്ക് ഡൗണ് തിരിച്ചടിച്ചത് കര്‍ഷകരെ; വന് വില കിട്ടേണ്ട വിളകള് പോലും കാലികള്‍ക്ക് തീറ്റ\nSatara, First Published 3, Apr 2020, 9:38 PM\nസതാരയിലെ കര്‍ഷകന് അനില് സലുംഖെ രണ്ടര ലക്ഷം മുടക്കിയാണ് സ്‌ട്രോബറി കൃഷി നടത്തിയത്. എട്ട് ലക്ഷം രൂപ ലഭിക്കേണ്ട വിളകള്‍ക്ക് മുടക്കുമുതല് പോലും തിരിച്ച് കിട്ടിയില്ല...\nസതാര: പ്രളയവും വരള്‍ച്ചയും മാത്രം ഭയന്നാല് പോരെന്ന സ്ഥിതിയിലായി ഇപ്പോള് കര്‍ഷകര്. കൊവിഡ് പ്രതിരോധത്തിനായി രാജ്യം മുഴുവന് പൊടുന്നനെ പ്രഖ്യാപിച്ച ലോക്ക് ഡൗണ് കര്‍ഷകരുടെ വയറ്റത്താണ് അടിച്ചത്. ചരക്ക് ഗതാഗതം ബഹുഭൂരിപക്ഷം തടസപ്പെട്ടതും ചന്തകള് സജീവമല്ലാതെയായതും ഭൂരിഭാഗം ജനങ്ങളും വീടുകള്‍ക്ക് പുറത്തിറങ്ങാതായതും ഇവരെ ദുരിതത്തിലാക്കി.\nമഹാരാഷ്ട്രയിലെ സതാരയില് സ്‌ട്രോബെറിയാണ് പ്രധാന വിളകളിലൊന്ന്. ഐസ് ക്രീം നിര്‍മ്മാതാക്കളും വിനോദസഞ്ചാരികളുമാണ് ഇവിടെ സ്‌ട്രോബറി വാങ്ങാനെത്തുന്നത്. എന്നാല് ലോക്ക് ഡൗണിനെ തുടര്‍ന്ന് ഐസ് ക്രീം നിര്‍മ്മാതാക്കളും വിനോദസഞ്ചാരികളും എത്താതായി.\nസതാരയിലെ കര്‍ഷകന് അനില് സലുംഖെ രണ്ടര ലക്ഷം മുടക്കിയാണ് സ്‌ട്രോബറി കൃഷി നടത്തിയത്. എട്ട് ലക്ഷം രൂപ ലഭിക്കേണ്ട വിളകള്‍ക്ക് മുടക്കുമുതല് പോലും തിരിച്ച് കിട്ടിയില്ല. അഞ്ച് ലക്ഷം രൂപ മുതലിട്ട് കൃഷി ചെയ്‌തെടുത്ത മുന്തിരികള് മുഴുവനും ബെംഗളുരു ഐടി ഹബ്ബിനടുത്തുള്ള കര്‍ഷകന് മുനിഷമപ്പ വനത്തോട് ചേര്‍ന്ന ഭാഗത്ത് ഉപേക്ഷിച്ചു.\nമഹാരാഷ്ട്രയില് പലയിടത്തും വിളകള് ഉപേക്ഷിക്കാന് പോലും സാധിക്കുന്നില്ല. അതിനാല് തന്നെ വന് വില ലഭിക്കേണ്ട വിളകള് പോലും കന്നുകാലികള്‍ക്ക് തീറ്റയായി നല്‍കേണ്ടി വരികയാണ്. വേനല് കാലത്താണ് സ്‌ട്രോബെറിയും ബ്രോക്ക്‌ലിയും പോലുള്ള വില കൂടിയ വിളകള്‍ക്ക് വിപണിയില് ആവശ്യം വര്‍ധിക്കുന്നത്. എന്നാല് ലോക്ക് ഡൗണിനെ തുടര്‍ന്ന് ഇവ കയറ്റി അയക്കാനോ, പ്രാദേശിക ചന്തകളില് വില്‍ക്കാനോ സാധിക്കാത്ത സ്ഥിതിയിലാണ് കര്‍ഷകര്.\nLast Updated 4, Apr 2020, 7:36 PM\nകാനറ ബാങ്കിന് 406 കോടി ലാഭം\nഇടുക്കിയിലും കോഴിക്കോടും ഉരുൾപൊട്ടി, വയനാട്ടിൽ കനത്ത മഴ, ചാലിയാർ പുഴയിൽ മലവെള്ളപ്പാച്ചിൽ\nആക്രി പെറുക്കിയും ബിരിയാണി വിറ്റും 10 കോടി; ദുരിതാശ്വാസ നിധിയിലേക്ക് ഡിവൈഎഫ്‌ഐയുടെ സംഭാവന


ഇന്‍ട്രാപ്രണര്‍മാരെ സൃഷ്ടിക്കുന്ന മൈജി; ജീവനക്കാര്‍ക്ക് കാറുകള് - Thiruvambady News\nHome/Tech/ഇന്‍ട്രാപ്രണര്‍മാരെ സൃഷ്ടിക്കുന്ന മൈജി; ജീവനക്കാര്‍ക്ക് കാറുകള്\nMedia Ink Send an email February 20, 2020\nമികച്ച പ്രകടനം കാഴ്ച്ചവെച്ച ജീവനക്കാര്‍ക്ക് അഞ്ച് കാറുകള് സമ്മാനിച്ച എകെ ഷാജിയെന്ന സംരംഭകന് വ്യത്യസ്തനാവുകയാണ്\nനല്ല ജീവനക്കാരെ പ്രോല്‍സാഹിപ്പിക്കാന് വിമുഖത കാണിക്കുന്നതാണ് പല കമ്പനികള്‍ക്കും വിനയായി തീരുന്നത്. ജോലി ചെയ്യുന്ന കമ്പനിയെ സ്വന്തമെന്ന് കരുതി പ്രതിബദ്ധതയോടെ പ്രവര്‍ത്തിക്കുന്ന ജീവനക്കാരെയാണ് ഇന്‍ട്രാപ്രണര്‍മാര് എന്നു വിളിക്കുന്നത്. ഇത്തരം ഇന്‍ട്രാപ്രണര്‍മാരെ അവരുടെ പ്രകടനമികവിന് അനുസരിച്ച് പ്രോല്‍സാഹിപ്പിക്കുമ്പോഴാണ് അവര് കമ്പനിയുടെ അടുത്തഘട്ട വളര്‍ച്ചയ്ക്ക് കരുത്തായി മാറുക.\nഇത്തരത്തില് മികച്ച പ്രകടനം നടത്തിയ ജീവനക്കാര്‍ക്ക് അഞ്ച് കാറുകള് സമ്മാനം നല്‍കിയാണ് കേരളത്തിലെ ഏറ്റവും വലിയ ഡിജിറ്റല് ഗാഡ്ജറ്റ് റീട്ടെയ്‌ലറായ മൈജി വ്യത്യസ്തമാകുന്നത്. മൈജിയുടെ സ്ഥാപകന് എ കെ ഷാജി പങ്കുവെച്ച ഫേസ്ബുക്ക് പോസ്റ്റാണ് ശ്രദ്ധേയമാകുന്നത്. മൈജി പൂര്‍ണമായും ജീവനക്കാരാല് നയിക്കപ്പെടുന്ന സംരംഭമാണെന്ന് അദ്ദേഹം കുറിപ്പില് പറയുന്നുണ്ട്.\nമൈജി കുടുംബത്തിലെ അഞ്ച് ഹീറോകള്‍ക്ക് അവരുടെ കഴിഞ്ഞ വര്‍ഷത്തെ കരിയര് നേട്ടങ്ങളുടെ അംഗീകാരമെന്നോണം അഞ്ച് കാറുകള് സമ്മാനിച്ചിരിക്കുകയാണ്. ഏവര്‍ക്കും അഭിനന്ദനങ്ങള്-അദ്ദേഹം കുറിപ്പില് പറയുന്നു. എന്തായാലും സംരംഭകനെന്ന നിലയില് കേരളത്തില് മികച്ച മാതൃക തീര്‍ക്കുകയാണ് ഇദ്ദേഹം.\n‘ജീവന് നഷ്ടമായവരുടെ കുടുംബാംഗങ്ങളുടെ ദുഃഖത്തില് പങ്കുചേരുന്നു’; കോയമ്പത്തൂര് അപകടത്തില് അനുശോചനം അറിയിച്ച് പ്രധാനമന്ത്രി


സ്കൂള് മുറ്റത്തെ കൊടിമരത്തിന്റെ ഉയരം അളക്കാൻ | ScienceUncle\nHome സൂത്രവിദ്യകള് എങ്ങനെ എങ്ങനെ? സ്കൂള് മുറ്റത്തെ കൊടിമരത്തിന്റെ ഉയരം അളക്കാൻ\nനമ്മള് പഠിച്ചിട്ടുള്ള ഗണിത സൂത്രവാക്യം ഉപയോഗിച്ച് ഉയരം അളക്കാൻ ശ്രമിക്കാം.\nചിത്രത്തില് കാണുന്നത് പോലെ ഒരു സമപാര്‍ശ്വമട്ടത്രികോണം ഉണ്ടെങ്കിൽ\nകൊടിമരത്തിന്റെ ഉയരം = കൊടിമരത്തില് നിന്നുള്ള ദൂരം അല്ലേ?\ntan45 = ഉയരം/ദൂരം\nമറ്റൊരു രീതിയിൽ പറഞ്ഞാൽ സമപാർശ്വമട്ടത്രികോണത്തിന്റെ കർണ്ണമല്ലാത്ത വശങ്ങൾ തുല്യമായിരിക്കും.\nഇനി എങ്ങനെ കൊടിമരത്തിന്റെ ഉയരം ഒരു വശമായി വരുന്ന ഒരു സമപാര്‍ശ്വ മട്ടത്രികോണം ഉണ്ടാകാം എന്ന് നോക്കാം. ഒരു കാർഡ് ബോർഡോ മറ്റോ കൊണ്ട് ചിത്രത്തില് കാണുന്നത് പോലെ ഒരു ത്രികോണം വെട്ടിയുണ്ടാക്കുക.\nഅതിന്റെ കര്‍ണ്ണ വശത്തിൽ ഒരു കുഴൽ ഉറപ്പിച്ച് വെക്കുക. ലംബ വശത്തില് ഒരു കല്ല് ഒരു കയറിൽ കെട്ടി തൂക്കുക. ഇത് നമുടെ ത്രികോണം ചരിയുന്നില്ല എന്ന് ഉറപ്പ് വരുത്താനാണ് (മേശരിമാരുടെ തൂക്കുകട്ട മാതിരി).\nഇനി കൊടിമരത്തിന്റെ ചുവട്ടില് നിന്ന് കുറെ ദൂരം മാറി നിന്ന് ഈ കുഴലിലൂടെ കൊടിമരത്തിലേക്ക് നോക്ക്ണം. അങ്ങനെ അതിന്റെ അറ്റം വ്യക്തമായി കാണുന്നത് വരെ നമ്മള് നീങ്ങി നില്കണം ഒപ്പം കല്ല് കെട്ടിയ ചരട് കാർഡ്ബോർഡിലെ ലംബവുമായി ചേർന്ന് നിൽക്കുകയും വേണം.\nഅങ്ങനെ നാം കൊടിമരം ലംബമായി വരുന്ന വലിയ ഒരു മട്ടത്രികോണം (ABC) ഉണ്ടാക്കി കഴിഞ്ഞു.\nഅങ്ങിനെ അറ്റം വ്യക്തമായി കാണുന്ന സ്ഥാനത്ത് നിന്ന് കൊടിമരത്തിന്റെ ചുവട്ടിലേക്കുള്ള ദൂരം അളന്നാല് അത് നമ്മുടെ കണ്ണിന്റെ ഉയരത്തിൽ നിന്ന് കൊടിമരത്തിന്റെ അറ്റം വരെയുള്ള അളവിന് തുല്യമായിരിക്കും. ഇനി അതിനോടു കൂടി നിങ്ങളുടെ ഉയരം (കണ്ണ് വരെയുള്ള) കൂട്ടിയാല് കൊടിമരത്തിന്റെ ഉയരമായി. ഗണിതം ലളിതമല്ലേ?\nപാരഷൂട്ട് വഴി താഴേയ്ക്ക് ....


അട്ടയുടെ കടിയേറ്റ ജീവനക്കാരി മരിച്ചതിനെ തുടര്‍ന്ന് കടപ്പുറം പഞ്ചായത്തില് അടിയന്തിര മെഡിക്കല് ക്യാമ്പ് നടത്തി – Chavakkad Online\nഅട്ടയുടെ കടിയേറ്റ ജീവനക്കാരി മരിച്ചതിനെ തുടര്‍ന്ന് കടപ്പുറം പഞ്ചായത്തില് അടിയന്തിര മെഡിക്കല് ക്യാമ്പ് നടത്തി\nBy From the desk\t Last updated Aug 4, 2018\nചാവക്കാട്: തൊഴിലുറപ്പ് പദ്ധതിയുടെ ഭാഗമായി മത്തിക്കായല് ശുചീകരണത്തിനിടെ അട്ടയുടെ കടിയേറ്റ് ചികിത്സയിലായിരുന്ന സ്ത്രീ മരിച്ച പശ്ചാത്തലത്തില് കടപ്പുറം പഞ്ചായത്തില് അടിയന്തിര മെഡിക്കല് ക്യാമ്പ് നടത്തി.\nഇരട്ടപ്പുഴ കറുത്താറന് അയ്യപ്പന്റെ മകള് രാധ(60)ആണ് മരിച്ചത്. രണ്ട് മാസം മുമ്പാണ് മത്തികായല് ശുചീകരണത്തിനിടെ തൊഴിലുറപ്പു ജീവനക്കാരിയായ രാധക്ക് കാലില് അട്ടയുടെ കടിയേറ്റത്. കടിയേറ്റ ഭാഗത്ത് ദിവസങ്ങള്‍ക്കു ശേഷം അണുബാധയും പഴുപ്പും ബാധിച്ചെങ്കിലും രാധ വിദഗ്ധ ചികിത്സയൊന്നും തേടിയിരുന്നില്ലെന്ന് കൂടെയുണ്ടായിരുന്ന മറ്റ് തൊഴിലാളികളും ബന്ധുക്കളും പറഞ്ഞു. തൊഴിലുറപ്പ് ജോലിക്ക് ഇറങ്ങുന്നതിന് മുമ്പു കഴിക്കേണ്ട പ്രതിരോധ ഗുളികയും രാധ കഴിച്ചിരുന്നില്ലെന്ന് പറയുന്നു. രാധ ഉള്‍പ്പെടെ ഒമ്പത് പേര്‍ക്ക് അട്ടയുടെ കടിയേറ്റിരുന്നു. അട്ട കടിച്ച കാലില് പഴുപ്പ് ബാധിച്ചതിനെ തുടര്‍ന്ന് വീട്ടുകാരും മറ്റ് തൊഴിലുറപ്പു തൊഴിലാളികളും ചികിത്സ തേടാന് ആവശ്യപ്പെട്ടിട്ടും രാധ കാര്യമാക്കിയില്ലെന്നു പറയുന്നു. രണ്ട് ദിവസം മുമ്പാണ് പഴുപ്പ് മൂര്‍ച്ഛിച്ചതിനെ തുടര്‍ന്ന് രാധയെ ചാവക്കാട്ടെ സ്വകാര്യ ആശുപത്രിയില് പ്രവേശിപ്പിച്ചത്. കാലില് നീരും കടുത്ത പനിയും ഉണ്ടായിരുന്നു. സ്വകാര്യ ആശുപത്രി ആവശ്യപ്പെട്ട പരിശോദനകളുടെ ഫലം വന്നതിനെ തുടര്‍ന്ന് ഇവരെ തൃശുരിലെ സ്വകാര്യ മെഡിക്കല് കോളേജിലേക്ക് വിദഗ്ധ ചികിത്സക്കായി നിര്‍ദേശിച്ചു. സ്വകാര്യമെഡിക്കല് കോളേജില് ചികിത്സയിലിരിക്കെയായിരുന്നു കഴിഞ്ഞ ദിവസം രാധയുടെ മരണം. രാജേഷാണ് രാധയുടെ മകന്.\nരാധയുടെ മരണത്തിന്റെ വെളിച്ചത്തില് അട്ടയുടെ കടിയേറ്റ മറ്റ് തൊഴിലുറപ്പ് തൊഴിലാളികള് ഭീതിയിലാവുകയും പലര്‍ക്കും അട്ടയുടെ കടിയേറ്റതിന്റെ അസ്വാസ്ഥ്യമുണ്ടെന്നു പറയുകയും ചെയ്തതിനെ തുടര്‍ന്നാണ് ക്യാമ്പ് സംഘടിപ്പിച്ചത്.\nകടപ്പുറം ഗവ. സി.എച്ച്.സി.യുടെ സഹകരണത്തോടെ ഇരട്ടപ്പുഴ ശ്രീനാരായണ ഹാളില് നടന്ന ക്യാമ്പ് കടപ്പുറം പഞ്ചായത്ത് പ്രസിഡന്റ് പി.കെ.ബഷീര് ഉദ്ഘാടനം ചെയ്തു. ആരോഗ്യ വിദ്യാഭ്യാസ സ്റ്റാന്‍ഡിങ് കമ്മറ്റി ചെയര്‍മാന് വി.എം. മനാഫ് അധ്യക്ഷനായി. ഡോ.ഫറൂഖ് ബോധവല്‍ക്കരണ ക്ലാസ്സ് നടത്തി. വികസന സ്റ്റാന്‍ഡിങ് കമ്മറ്റി ചെയര്‍മാന് കെ.ഡി. വീരമണി,വാര്‍ഡ് മെമ്പര് എ.കെ.ഷണ്‍മുഖന് എന്നിവര് സംസാരിച്ചു.ഏത് സാഹചര്യങ്ങളെ നേരിടാനും കടപ്പുറം പഞ്ചായത്തും ആരോഗ്യ വകുപ്പും സജ്ജമാണെന്നും പ്രാഥമിക പരിശോധനാ മെഡിക്കല് ക്യാമ്പാണ് ഇപ്പോള് നടക്കുന്നതെന്നും ആവശ്യമെങ്കില് വിപുലമായ പ്രതിരോധ ക്യാമ്പുകള് സംഘടിപ്പിക്കുമെന്നും പഞ്ചായത്ത് പ്രസിഡന്റ് പി.കെ.ബഷീര് പറഞ്ഞു.\nഎം എല് എ വസതിയിലേക്ക് യു ഡി എഫ് മാര്‍ച്ച് പോലീസ് തടഞ്ഞു


"താൾ:Dhakshina Indiayile Jadhikal 1915.pdf/210" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിഗ്രന്ഥശാല\n"താൾ:Dhakshina Indiayile Jadhikal 1915.pdf/210" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nതാൾ:Dhakshina Indiayile Jadhikal 1915.pdf/210 (തിരുത്തുക)\n06:03,5ഫെബ്രുവരി 2014-നു നിലവിലുണ്ടായിരുന്ന രൂപം\n12 ബൈറ്റുകൾ കൂട്ടിച്ചേർത്തിരിക്കുന്നു ,6വർഷം മുമ്പ്\n21:22, 26 ജനുവരി 2014-നു നിലവിലുണ്ടായിരുന്ന രൂപം (തിരുത്തുക)\n06:03,5ഫെബ്രുവരി 2014-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nന്നാണത്രെ. ശീവല്ലി ബ്രാഹ്മണസുമംഗലികൾ തല കുളഇക്കയില്ല ദിവസേന. 252 ഗോത്രമുണ്ട്. കുതിരത്തായം, താലിത്തായം, മനോലിത്തായം, ചുണ്ണാന്പുതായം, നെല്ലിത്തായം, ആനത്തായം ഇത്യാദി. പെണ്ണിന്5മുതൽ7വരെ വയസ്സിന്നുള്ലിൽ വിവാഹം സാധാരണ തിരളുംമുന്പ വേണം. അമ്മാമൻറെ മകളെ വിവാഹം ചെയ്പാൻ ജാതകം നോക്കണ്ടാ. പുരുഷനപുത്രിയുണ്ടായാൽ തൻറെ മകന് കൊടുത്തേക്കാമെന്ന സോദരി അവനോട് വിവാഹ സമയം വാഗ്ദാനം വാങ്ങു.ം വിധവെക്ക ചെറുപ്പമാണെങ്കിൽ തല കളയുമാറില്ല. കാഞ്ഞിരോടതാലൂക്കിൽ മലയാളം സംസാരിക്കുന്ന ഭാഗങ്ങളിലെ ശീവല്ലികൾക്ക് വിവാഹം തിരണ്ടിട്ടായാലും വിരോധമില്ല. കുന്താപ്പൂർ താലൂക്കിൽ കോതെശ്വര ബ്രാഹ്മണരെന്നൊരു കുട്ടരുണ്ട് അവർ ശീവല്ലികളേ പോലെതന്നെ. ഭാഷ കർണ്ണാടകം.\nഹവീക, ഹവീഗ അല്ലെങ്കിൽ ഹൈക ബ്രാഹ്മണർ, ഇവർ മാധ്വാചാര്യപക്ഷമല്ല ശങ്കരാചാര്യപക്ഷമാകുന്നു. ഇവരും ശിവല്ലികളും അന്യോന്യം പെണ്ണിനെ കൊടുക്കയില്ല. പന്തിഭോജനമുണ്ടുതാനും. ഇവർ കഴുങ്ങ് കൃഷിയിൽ വിദഗ്ദന്മാരാണ്. കോട ബ്രാഹ്മണർ, ഉടുപ്പി താലൂക്കിൻറെ വടക്കേ അറ്റം കോട് എന്ന ഊരിൽ നിന്ന് പേർ ലഭിച്ചവരാണ്. ഇവരും സ്മാർത്തരാണ് ചുരുക്കും ശീവല്ലികളുമായി അനോന്യം വിവാഹമുണ്ട്.\nസകലാപുരി ബ്രാഹ്മണർ. രാമചന്ദ്രപുരം മ"ം വിട്ടിട്ട ശകലാപുരം മ"ത്തിലേക്കു ചേർന്നവരാണ്.\n"https://ml.wikisource.org/wiki/പ്രത്യേകം:മൊബൈൽവ്യത്യാസം/123285" എന്ന താളിൽനിന്ന് ശേഖരിച്ചത്


six malayalam movies screening in iffi 2018 - Malayalam Filmibeat\nപതിവ് പോലെ മലയാള സിനിമയ്ക്ക് ഒരു നല്ല വര്‍ഷമായിരുന്നു 2018. കലാമൂല്യമുളള നിരവധി സിനിമകള് മലയാളത്തില് ഈ വര്‍ഷം പുറത്തിറങ്ങിയിരുന്നു. കൊമേര്‍ഷ്യല് സിനിമകള്‍ക്കൊപ്പമായിരുന്നു ഇത്തരം ചിത്രങ്ങളും മലയാളത്തില് പുറത്തിറങ്ങിയിരുന്നത്. വ്യത്യസ്ത സിനിമകള് ഇഷ്ടപ്പെടുന്ന പ്രേക്ഷകര് ഇത്തരം ചിത്രങ്ങളെ സ്വീകരിച്ചിരുന്നു. മലയാളത്തിലെ മുന്‍നിര സംവിധായകരുടെ അടക്കമുളള സിനിമകളും ഇത്തരത്തില് പുറത്തിറങ്ങിയിരുന്നു.\nഇത്തവണത്തെ ഗോവ രാജ്യാന്തര ചലച്ചിത്രോത്സവത്തിലേക്ക് മലയാള സിനിമകള് തിരഞ്ഞെടുക്കപ്പെട്ടിരുന്നു. നവംബര് 20 മുതല് 28വരെ സ്ഥിരം വേദിയായ പനാജിയില് വെച്ചാണ് ചലച്ചിത്രോത്സവം നടക്കുന്നത്.,22 ഫീച്ചര് സിനിമകളും നാല് മെയിന് സ്ട്രീം സിനിമകളുമാണ് ഇത്തവണ ഇന്ത്യന് പനോരമയില് പ്രദര്‍ശിപ്പിക്കുക. മലയാളത്തില് നിന്നും ഇത്തവണ ആറ് സിനിമകളാണ് ചലച്ചിത്രോത്സവത്തില് പ്രദര്‍ശിപ്പിക്കുന്നത്. ഇന്ത്യന് പനോരമയിലേക്ക് തിരഞ്ഞെടുക്കപ്പെട്ട മലയാള ചിത്രങ്ങളെക്കുറിച്ചറിയാം.\nഎബ്രിഡ് ഷൈന്റെ സംവിധാനത്തില് ഈ വര്‍ഷം പുറത്തിറങ്ങിയ പൂമരമാണ് ചലച്ചിത്രോത്സവത്തില് പ്രദര്‍ശിപ്പിക്കുന്ന സിനിമകളിലൊന്ന്. ക്യാമ്പസ് പശ്ചാത്തലത്തില് പുറത്തിറങ്ങിയ ചിത്രം പ്രമേയപരമായി ഏറെ ശ്രദ്ധിക്കപ്പെട്ടിരുന്നു. കാളിദാസ് ജയറാം.നീത പിളെള തുടങ്ങിയവര് പ്രധാന വേഷങ്ങളിലെത്തിയ ചിത്രത്തില് നിരവധി പുതുമുഖ താരങ്ങളും അഭിനയിച്ചിരുന്നു. കാളിദാസിന്റെ നായകനടനായുളള അരങ്ങേറ്റ ചിത്രം കൂടിയായിരുന്നു പൂമരം.സംഗീതത്തിനും ഏറെ പ്രാധാന്യം നല്‍കിയൊരുക്കിയ ചിത്രത്തിലെ പാട്ടുകളും ഏറെ ശ്രദ്ധേയമായി മാറിയിരുന്നു.\nനവാഗതനായ സക്കറിയയുടെ സംവിധാനത്തില് പുറത്തിറങ്ങിയ ചിത്രമായിരുന്നു സുഡാനി ഫ്രം നൈജീരിയ. മലപ്പുറത്തെ സെവന്‍സ് ഫുട്‌ബോള് പശ്ചാത്തലത്തില് പുറത്തിറങ്ങിയ ചിത്രം തിയ്യേറ്ററുകളില് സൂപ്പര്‍ഹിറ്റായി മാറിയിരുന്നു. സൗബിന് ഷാഹിറും സാമുവല് റോബിന്‍സണുമായിരുന്നു ചിത്രത്തില് പ്രധാന വേഷങ്ങളിലെത്തിയിരുന്നത്. പ്രേക്ഷകപ്രശംസകളും നിരൂപക പ്രശംസകളും ഒരേപോലെ നേടിയെടുത്ത ചിത്രമായിരുന്നു സുഡാനി ഫ്രം നൈജീരിയ. കാല്‍പ്പന്തിന്റെ ആവേശം ചോരാതെ ഒന്നടങ്കം നിലനിര്‍ത്തിയ സിനിമയില് ആദ്യം മുതല് അവസാനം വരെ മടുപ്പിക്കാത്ത രീതിയിലുളള അവതരണമായിരുന്നു ഉണ്ടായിരുന്നത്.\nലിജോ ജോസ് പെല്ലിശ്ശേരിയുടെ സംവിധാനത്തില് ഈ വര്‍ഷം പുറത്തിറങ്ങിയ ശ്രദ്ധേയ ചിത്രമായിരുന്നു ഈമയൗ. പതിനെട്ട് ദിവസം കൊണ്ട് ചിത്രീകരിച്ച സിനിമയ്ക്ക് മികച്ച പ്രേക്ഷക പ്രതികരണമായിരുന്നു ലഭിച്ചിരുന്നത്. ദിലീഷ് പോത്തന്,ചെമ്പന് വിനോദ്,വിനായകന് തുടങ്ങിയവരായിരുന്നു ചിത്രത്തില് പ്രധാന വേഷങ്ങളിലെത്തിയിരുന്നത്. കടലോര പ്രദേശത്തെ മരണവീട് പശ്ചാത്തലമാക്കി കഥ പറഞ്ഞ ചിത്രമായിരുന്നു ഇത്. ഇത്തവണത്തെ സംസ്ഥാന ചലച്ചിത്ര പുരസ്‌കാരങ്ങളില് മികച്ച സംവിധായകനുളള അവാര്‍ഡ് ലിജോക്ക് നേടിക്കൊടുത്ത ചിത്രം കൂടിയായിരുന്നു ഇത്\nമലയാളത്തിലെ ശ്രദ്ധേയ സംവിധായകരില് ഒരാളായ ഷാജി എന് കരുണ് ഒരുക്കിയ ചിത്രമായിരുന്നു ഓള്. ഷെയ്ന് നിഗവും എസ്തര് അനിലുമായിരുന്നു ചിത്രത്തില് പ്രധാന വേഷങ്ങളിലെത്തിയിരുന്നത്. മുന്ന് വര്ഷത്തെ ഇടവേളയ്ക്കു ശേഷം ഷാജി എന് കരുണ് ഒരുക്കിയ ചിത്രം കൂടിയായിരുനന്നു ഓള്. ടിഡി രാമകൃഷ്ണനായിരുന്നു ചിത്രത്തിന് തിരക്കഥയെഴുതിയിരുന്നത്. ഷെയന് നിഗം,എസ്തര് അനില്,കനി കുസൃതി തുടങ്ങിയവര് ചിത്രത്തില് പ്രധാന കഥാപാത്രങ്ങളായി എത്തുന്നു. ഓള് ആണ് ഇന്ത്യന് പനോരമയിലെ ഉദ്ഘാടന ചിത്രമായി പ്രദര്‍ശിപ്പിക്കുന്നത്. സിനിമയുടെ ആദ്യ പ്രദര്‍ശനം കൂടിയാണ് അന്ന് നടക്കുക.\nസംവിധായകന് ജയരാജിനെ ദേശീയ പുരസ്‌കാരത്തിന് അര്‍ഹനാക്കിയ ചിത്രമായിരുന്നു ഭയാനകം. തകഴിയുടെ കയര് എന്ന നോവലിലെ ഒരേടായിരുന്നു ചിത്രത്തിന്റെ പ്രമേയം. തകഴി അക്ഷരങ്ങളിലൂടെ ജീവന് നല്‍കിയ പോസറ്റ്മാന്റെ കഥാപാത്രമാണ് ചിത്രത്തില് പുനര്‍ജനിക്കുന്നത്. കുട്ടനാടന് ഗ്രാമത്തിലെ പോസ്റ്റ്മാന്റെ ജീവിതാനുഭവങ്ങളിലൂടെയാണ് ചിത്രത്തിന്റെ കഥ സഞ്ചരിക്കുന്നത്. രഞ്ജി പണിക്കര് ആദ്യമായി നായക വേഷത്തില് എത്തിയ ചിത്രം കൂടിയായിരുന്നു ഭയാനകം.\nറഹീം ഖാദര് സംവിധാനം ചെയ്ത മക്കന എന്ന ചിത്രവും ഇന്ത്യന് പനോരമയില് പ്രദര്‍ശിപ്പിക്കുന്നുണ്ട്. ഫോര് യു ക്രിയേഷഷന്‍സിന്റെ ബാനറില് അലി കാക്കനാട് നിര്‍മ്മിച്ച ചിത്രമായിരുന്ന മക്കന. പ്രവീണ് വിശ്വനാഥ്, ഇന്ദ്രന്‍സ്,സജിത മഠത്തില്,സന്തോഷ് കീഴാറ്റൂര്,തെസ്‌നി ഖാന്,കുളപ്പുളി ലീല,സരിത ബാലകൃഷ്ണന് തുടങ്ങിയവരായിരുന്നു ചിത്രത്തില് പ്രധാന കഥാപാത്രങ്ങളായി എത്തുന്നത്.\nRead more about: poomaram sudani from nigeria ee ma yau iffi 2018 iffi iffi goa film festival ഐഎഫ്എഫ്‌ഐ ഐഎഫ്എഫ്‌ഐ 2018 ഐഎഫ്എഫ്‌ഐ ഗോവ ചലച്ചിത്ര മേള\nsix malayalam movies screening in iffi 2018


സന്തോഷവതിയായി ശ്രിനിഷിനൊപ്പം! ഫോട്ടോ പങ്കുവെച്ച് പേളി മാണി! പോസ്റ്റ് വൈറലാവുന്നു! - Malayalam Filmibeat\nചിരിച്ചുല്ലസിച്ച് പേളി മാണിയും ശ്രിനിഷും! ഇത് കലക്കിയെന്ന് ഷിയാസും! ചിത്രം വൈറലാവുന്നു!\n| Published: Sunday, December 22, 2019, 8:47 [IST]\nമിനിസ്‌ക്രീന് പ്രേക്ഷകരുടെ പ്രിയപ്പെട്ട താരദമ്പതികളായ പേളി മാണിയും ശ്രിനിഷ് അരവിന്ദും സോഷ്യല് മീഡിയയില് സജീവമാണ്. ബിഗ് ബോസ് മലയാളം തീര്‍ന്നതിന് പിന്നാലെയായാണ് ഇരുവരും വിവാഹിതരായത്. വിവാഹത്തിന്‍റെ ചിത്രങ്ങളും വീഡിയോയുമൊക്കെ സോഷ്യല് മീഡിയയിലൂടെ വൈറലായിരുന്നു. ക്രിസ്തീയ ആചാരപ്രകാരമുള്ള ചടങ്ങിന് പിന്നാലെയായാണ് ഹിന്ദു രീതിയിലുള്ള ചടങ്ങുകള് നടത്തിയത്. ബിഗ് ബോസ് മലയാള പതിപ്പിലെ പ്രണയമായിരുന്നു ഇരുവരും ജീവിതത്തിലേക്ക് പകര്‍ത്തിയത്. ഈ പ്രണയം അധികം വൈകാതെ തന്നെ അവസാനിക്കുമെന്ന തരത്തിലായിരുന്നു തുടക്കത്തിലെ വിലയിരുത്തലുകള്.\nആരാധകപിന്തുണയുടെ കാര്യത്തില് പേളിയും ശ്രിനിഷും ഏറെ മുന്നിലാണ്. ബിഗ് ബോസില് പ്രശ്‌നങ്ങളും വാദപ്രതിവാദങ്ങളുമൊക്കെ അരങ്ങേറുന്നതിനിടയിലും ശക്തമായ പിന്തുണയായിരുന്നു ഇവര്‍ക്ക് ലഭിച്ചത്. അവസാനനിമിഷമാണ് പേളി പുറത്തായത്. പേളിഷ് ആര്‍മി ഗ്രൂപ്പുകള് ബിഗ് ബോസിന് ശേഷവും സജീവമാണ്. പേളിഷ് വിവാഹം ഇവരും ആഘോഷിച്ചിരുന്നു. വിവാഹത്തിനിടയിലും വിമര്‍ശനവുമായെത്തിയവര്‍ക്ക് ശക്തമായ മറുപടിയായിരുന്നു ഇവര് നല്‍കിയത്. സോഷ്യല് മീഡിയയില് സജീവമായ പേളി മാണി പങ്കുവെച്ച പുതിയ ഫോട്ടോ വൈറലായി മാറിക്കൊണ്ടിരിക്കുകയാണ്.\nപേളി മാണിയുടെ പുതിയ ഫോട്ടോ\nഡാന്‍സ് റിയാലിറ്റി ഷോയുമായി ബന്ധപ്പെട്ട തിരക്കുകളിലാണ് പേളി മാണി. മലയാളത്തിലല്ല ഇത്തവണ തമിഴിലേക്കാണ് താരമെത്തിയത്. തുടക്കം മുതല്‍ത്തന്നെ ഗംഭീര പിന്തുണയായിരുന്നു ആരാധകര് നല്‍കിയത്. സത്യ എന്ന പെണ്‍കുട്ടി എന്ന സീരിയലില് അഭിനയിച്ച് വരികയാണ് ശ്രിനിഷ് അരവിന്ദ്. അമ്മുവിന്‍റെ അമ്മ എന്ന സീരിയലിന് ശേഷം വീണ്ടും പ്രേക്ഷകര്‍ക്ക് മുന്നിലേക്കെത്തിയ ശ്രീനിക്ക് മികച്ച പിന്തുണയാണ് ലഭിച്ചുകൊണ്ടിരിക്കുന്നത്. സീ കേരളം ചാനലിലാണ് ഈ സീരിയല് സംപ്രേഷണം ചെയ്യുന്നത്. മിനിസ്ക്രീനിലെ മിന്നും താരങ്ങളിലൊരാളായിരുന്ന രസ്നയുടെ സഹോദരിയായ നീനുവാണ് നായികയായി എത്തുന്നത്.\nപേളിയും ശ്രീനിയും സോഷ്യല് മീഡിയയില് ഏറെ സജീവമാണ്. പേളിഷ് ദമ്പതികളുടെ പുതിയ വിശേഷങ്ങളെല്ലാം പെട്ടെന്ന് തന്നെ ശ്രദ്ധിക്കപ്പെടാറുണ്ട്. സിന്ദൂരം തൊട്ട് അതീവ സന്തോഷവതിയായി ശ്രീനിയോട് ചേര്‍ന്നുനില്‍ക്കുന്ന ചിത്രമായിരുന്നു താരം പങ്കുവെച്ചത്. ആരാധകരും താരങ്ങളുമുള്‍പ്പടെ നിരവധി പേരാണ് ചിത്രത്തിന് കീഴില് കമന്റുകളുമായി എത്തിയിട്ടുള്ളത്. വെരി ക്യൂട്ട് പിക്ചര് എന്ന കമന്റുമായി ഷിയാസും എത്തിയിരുന്നു. ശ്രിനിഷ് അരവിന്ദും നേഹ സക്‌സേനയും ഫോട്ടോയ്ക്ക് കീഴില് കമന്റ് ചെയ്തിരുന്നു.\nപേളിഷ് ദമ്പതികളുടെ ഈ സന്തോഷം എന്നും നിലനില്‍ക്കട്ടെയെന്നാണ് ആരാധകര് പറയുന്നത്. സ്‌ക്രീനില് മാത്രമല്ല ജീവിതത്തിലും മികച്ച പിന്തുണയുമായി ഇവര് മുന്നേറുന്നതാണ് തങ്ങള്‍ക്ക് കാണേണ്ടതെന്നും ആരാധകര് പറയുന്നുണ്ട്. ആരാധകരുടെ പിന്തുണയെക്കുറിച്ച് കൃത്യമായി അറിയുന്നവരാണ് ശ്രീനിയും പേളിയും. അവര്‍ക്കൊപ്പം ഫോട്ടോയെടുക്കാനും ലൈവുമായുമൊക്കെ ഇവരെത്താറുണ്ട്.\nആല്‍ബം റിലീസിന് ഒരു വര്‍ഷം\nപുതിയ ചുവടുവെയ്പിനായി ഡിസംബര് 22 ആയിരുന്നു പേളി മാണി തിരഞ്ഞെടുത്തത്. ഇരുവരും ഒരുമിച്ച് അഭിനയിച്ച ആല്‍ബം റിലീസ് ചെയ്തിട്ട് ഒരു വര്‍ഷം പിന്നിട്ടിരിക്കുകയാണ് ഇപ്പോള്. ഓഗസ്റ്റ് 22നായിരുന്നു തങ്ങള് പ്രണയം തുറന്നുപറഞ്ഞത്. തീയതികളിലെ സമാനതയും അന്നൊരു പൂര്‍ണ്ണചന്ദ്ര ദിനമായിരുന്നുവെന്നും പേളിവ്യക്തമാക്കിയിരുന്നു. അതിനാലാണ് ഡിസംബര് 22 എന്ന തീയതി തിരഞ്ഞെടുത്തത്.\nബിഗ് ബോസ് ഉറങ്ങാറില്ലെന്ന സത്യം\nബിഗ് ബോസ് ഉറങ്ങിക്കാണുമെന്ന വിശ്വാസത്തിലായിരുന്നു അന്ന് 12 മണിക്ക് തന്നെ അത് പറഞ്ഞത്. അതിന് പിന്നാലെ വന്ന എലിമിനേഷന് എപ്പിസോഡില് ലാലേട്ടന് ആ വീഡിയോ കാണിച്ച് തന്നപ്പോഴാണ് പണി പാളിയതായി മനസ്സിലാക്കിയത്. ബിഗ് ബോസ് ഉറങ്ങാറേയില്ലെന്ന് അങ്ങനെയാണ് മനസ്സിലാക്കിയത്. നൂറ് ദിനം അവിടെ കഴിയുമ്പോള് ചില സ്‌പോട്ടുകള് ഞങ്ങള് കണ്ടെത്തിയിരുന്നു. ആ സ്ഥലത്തേക്ക് ക്യാമറ ആംഗിള് കിട്ടില്ലെന്നായിരുന്നു ഞങ്ങളുടെ ധാരണ. എന്നാല് കൃത്യമായി എല്ലാം പതിഞ്ഞിരുന്നുവെന്ന് ഇപ്പോഴാണ് മനസ്സിലായതെന്നും നേരത്തെ പേളി പറഞ്ഞിരുന്നു.\nതങ്ങളുടെ പ്രണയത്തെക്കുറിച്ച് എല്ലാം വീട്ടുകാരും കണ്ടിരുന്നു. കണ്ണും കണ്ണും നോക്കിയിരുന്നുള്ള പ്രണയ സല്ലാപങ്ങളൊക്കെ അവരും കണ്ടിരുന്നു. എന്നാല് വളരെ പോസിറ്റീവായാണ് അവര് ഇതിനോട് പ്രതികരിച്ചത്. ഡാഡിയായിരുന്നു മുംബൈയിലേക്ക് വന്നത്. വീട്ടിലെത്തിയതിന് ശേഷം തുടക്കത്തിലൊന്നും അവര് ഇതേക്കുറിച്ച് ചോദിച്ചിരുന്നില്ല. പിന്നീടാണ് തങ്ങളുടെ തീരുമാനത്തെക്കുറിച്ച് ചോദിച്ചതെന്നും തങ്ങളുടെ തീരുമാനത്തിനൊപ്പം നില്‍ക്കുകയായിരുന്നു വീട്ടുകാരെന്നും പേളി വ്യക്തമാക്കിയിരുന്നു. ഇരുവീട്ടുകാരുടേയും സമ്മതത്തോടെയായിരുന്നു ഇവര് വിവാഹ ജീവിതത്തിലേക്ക് പ്രവേശിച്ചത്.\nPearle Maaney's happy moments with Srinish Aravind.\nStory first published: Sunday, December 22, 2019, 8:47 [IST]


female tycoon jumps to her death: യുവ സംരംഭക കൈക്കുഞ്ഞുമായി കെട്ടിടത്തിൽ നിന്നും ചാടി ആത്മഹത്യ ചെയ്തു - us female businesswoman luo lily jumps from skyscraper with baby | Samayam Malayalam\nus female businesswoman luo lily jumps from skyscraper with baby\nയുവ സംരംഭക കൈക്കുഞ്ഞുമായി കെട്ടിടത്തിൽ നിന്നും ചാടി ആത്മഹത്യ ചെയ്തു\nGokul Murali | Samayam Malayalam | Updated: Jan 13, 2021, 12:21 PM\nദൈവത്തിന്റെ ദാനമാണെന്ന് കുറിച്ചിരുന്നു മകളുടെ ചിത്രം പങ്കുവച്ചുകൊണ്ട് ലുവോ ലിലി സമൂഹമാധ്യമങ്ങളിൽ പോസ്റ്റ് ചെയ്തിരുന്നു\nഹോങ്കോങ്: പ്രമുഖ യുവ സംരംഭക കൈക്കുഞ്ഞുമായി കെട്ടിടത്തിന്റെ മുകളില് നിന്നും ചാടി ആത്മഹത്യ ചെയ്തു. ഹിലരി ക്ലിന്റൻ, പ്രശസ്ത ഗായിക റിറ്റ ഓറ എന്നിവരടക്കമുള്ളവരുമായി അടുപ്പം കാത്തു സൂക്ഷിച്ചിരുന്ന ലുവോ ലിലി ആണ് മരിച്ചത്.\nAlso Read : കൊവിഡ് വാക്സിൻ കേരളത്തിൽ എത്തി; എറണാകുളം ജനറൽ ആശുപത്രിയിൽ സൂക്ഷിക്കും\nബുധനാഴ്ച സ്വന്തം അപ്പാര്‍ട്ടുമെന്റിൽ നിന്നും താഴേക്ക് വീണാണ് മരിച്ചത്. എന്നാൽ, ആത്മഹത്യാക്കുറിപ്പുകള് ഒന്നും കണ്ടെത്തിയിട്ടില്ല. സംഭവത്തിൽ പോലീസ് അന്വേഷണം ആരംഭിച്ചിട്ടുണ്ട്.\nപ്രസവത്തെ തുടര്‍ന്ന് ഉണ്ടായ വിഷാദമാണ് ആത്മഹത്യ ചെയ്യാൻ കാരണമെന്നാണ് പ്രാഥമിക വിവരം. സമൂഹ മാധ്യമങ്ങളില് സജീവമായിരുന്ന ലുവോ അടുത്തിടയ്ക്കാണ് താനൊരു സിംഗിൾ മദറാണെന്ന് കാര്യം വെളിപ്പെടുത്തിയത്.\nAlso Read : ആദ്യഘട്ട കൊവിഡ് വാക്സിനുകള് ഇന്ന് കൊച്ചിയിൽ എത്തും; കേരളത്തിലെത്തുന്നത് 4,33,500 ഡോസ്, വിശദ വിവരങ്ങള്\nമകള് ജനിച്ചതിന്റെ 100-ാം ദിവസം മകളെക്കുറിച്ച് സമൂഹമാധ്യമങ്ങളില് പോസ്റ്റിട്ടിരുന്നു. മകളുടെ ചിത്രത്തിനൊപ്പം പങ്കുവച്ച പോസ്റ്റിൽ ദൈവത്തിന്റെ ദാനമാണെന്ന് കുറിച്ചിരുന്നു.\n28ാം വയസ്സിൽ ആണ് ലുവോ ലിലി ആദ്യ ബിസിനസ് സംരംഭം ആരംഭിക്കുന്നത്. ഇവര്‍ക്ക് യുഎസിൽ ദക്ഷിണ കൊറിയ എന്നിവിടങ്ങളില് നിന്നും പിന്തുണ ലഭിച്ചിരുന്നു. കുഞ്ഞിന്റെ പിതാവ് ആരാണെന്ന കാര്യം ഇവര് വെളിപ്പെടുത്തിയിരുന്നില്ല.\nAlso Read : രാജ്യത്ത് 15,000 കേസുകള് മാത്രം; 24 മണിക്കൂറിനിടെ 202 മരണം\nചൈനയിലെ റിയാൽ എസ്റ്റേറ്റ് സംരംഭകമായ അമ്മയുടെ ഏക മകളാണ് ലുവോ. സമ്പന്ന കുടുംബമായിരുന്ന ഇവരുടേത് അതിനാൽ അമേരിക്കയിൽ തന്നെ നിന്നാണ് പഠനം പൂർത്തിയാക്കിയത്. ഇവര് അതിനൊപ്പം തന്നെ സ്വിറ്റ്സര്‍ലാന്റിലും ഓസ്ട്രേലിയയിലും ഏറെ നാൾ താമസിച്ചിരുന്നു.\nഭാര്യയുടെ പ്രണയിനിയോട് ഭർത്താവിനും സ്നേഹം; വൈകാതെ 'ത്രപ്പിൾ' റിലേഷനിലേക്ക് കടന്ന് കുടുംബം ആര്‍ട്ടിക്കിള് ഷോ\nskyscraper with baby luo lili hong kong instagram luo lili female tycoon jumps to her death female tycoon\nWeb Title : us female businesswoman luo lily jumps from skyscraper with baby


RJD Calls for Bihar Bandh Against Citizenship Act on December 21 | പൗരത്വ ബില്ലിനെതിരെ പ്രതിഷേധം; ബിഹാറില് 21ന് ബന്ദ് പ്രഖ്യാപിച്ച് ആര്‍ജെഡി - Malayalam Oneindia\n6 min ago കോടതി മുറി രംഗം ചിത്രീകരിച്ച ശേഷമാണ് ടെസ്റ്റ് നടത്തിയത്;ആരോഗ്യനിലയെ കുറിച്ച് വിശദീകരിച്ച് പൃഥ്വിരാജ്\nUpdated: Sat, Dec 14, 2019, 11:55 [IST]\nപട്‌ന: പൗരത്വ ഭേദഗതി ബില്ലിനെതിരെ ബിഹാറിലും പ്രതിഷേധം. ഈ മാസം 21ന് സംസ്ഥാനത്ത് ആര്‍ജെഡി ബന്ദ് പ്രഖ്യാപിച്ചു. എല്ലാ മതനിരപേക്ഷ കക്ഷികളും പിന്തുണയ്ക്കണമെന്ന് ആര്‍ജെഡി നേതാവ് തേജസ്വി യാദവ് അഭ്യര്‍ഥിച്ചു. ബിഹാര് ഭരണകക്ഷിയായ ജെഡിയു ബില്ലിനെ അനുകൂലിച്ച് വോട്ട് ചെയ്തിരുന്നു. ഭരണഘടനയില് വിശ്വാസമുള്ള എല്ലാ രാഷ്ട്രീയ-രാഷ്ട്രീയ ഇതര സംഘടനകളുടെയും പിന്തുണ തേജസ്വി ആവശ്യപ്പെട്ടു.\nബംഗാളിലും വടക്കുകിഴക്കന് സംസ്ഥാനങ്ങളിലും പൗരത്വ ബില്ലിനെതിരായ പ്രതിഷേധം സംഘര്‍ഷത്തിലേക്ക് വഴിമാറിയിരിക്കെയാണ് ബിഹാറില് ബന്ദ് പ്രഖ്യാപിച്ചിരിക്കുന്നത്. ഇവിടെ ക്രമസമാധാനം തകരുമോ എന്ന ആശങ്കയിലാണ് പോലീസ്. ശക്തമായ സുരക്ഷ ഒരുക്കുമെന്നാണ് പോലീസ് വൃത്തങ്ങള് പറയുന്നത്.\nഭരണഘടഘടനയുടെ അന്തഃസത്ത തകര്‍ക്കുന്ന കരിനിയമമാണ് പൗരത്വ ഭേദഗതി ബില്ല് എന്ന് തേജസ്വി യാദവ് പറഞ്ഞു. ആദ്യം ഡിസംബര് 22നായിരുന്നു ആര്‍ജെഡി ബിഹാറില് ബന്ദ് പ്രഖ്യാപിച്ചത്. അന്ന് പോലീസ് റിക്രൂട്ട്‌മെന്റ് പരീക്ഷ നടക്കുന്നതിനാല് 21ലേക്ക് മാറ്റുകയായിരുന്നു, 1997ല് ബിഹാര് രൂപീകരിക്കപ്പെട്ട ശേഷം എട്ട് വര്‍ഷത്തോളം സംസ്ഥാനം ഭരിച്ച പാര്‍ട്ടിയാണ് ആര്‍ജെഡി.\nപാര്‍ട്ടി നടത്തിയ പല സമരങ്ങളും ബിഹാറിലെ രാഷ്ട്രീയ സാഹചര്യം മാറ്റിമറിച്ചിട്ടുണ്ട്. അതുകൊണ്ടുതന്നെ ബന്ദ് എങ്ങനെ ബിഹാര് രാഷ്ട്രീയത്തെ ബാധിക്കുമെന്ന് ഉറ്റുനോക്കുകയാണ് സര്‍ക്കാരും പൊതുജനങ്ങളും. കഴിഞ്ഞ ലോക്‌സഭാ തിരഞ്ഞെടുപ്പില് ആര്‍ജെഡി വന് പരാജയമാണ് നേരിട്ടത്. ഈ സാഹചര്യത്തില് പൗരത്വ ബില്ലിനെതിരായ സമരം പാര്‍ട്ടിയുടെ പുനരുജ്ജീവനത്തിന് കാരണമായേക്കാം.\nbihar bandh citizenship amendment bill പൗരത്വം rjd\nRJD Calls for Bihar Bandh Against Citizenship Act on Dec 21


ശിശിര പുഷ്പ്പം 12 [ smitha ] – Kambikuttan kambistories\nശിശിര പുഷ്പ്പം 12 [ smitha ] 319\nKambi Views 81761\nശിശിര പുഷ്പം 12\nshishira pushppam 12 | Author : SMiTHA | Previous Part\nകോളേജില് ഇലക്ഷന് പ്രചരണം മുറുകി.\nചെയര്‍മാന് സ്ഥാനത്തേക്ക് ഷെല്ലിയ്ക്കെതിരെ മത്സരിച്ചത് എന് എസ് യുവിന്‍റെ ഏറ്റവും പ്രഗദ്ഭമായ മുഖം ശ്രീധര് പ്രസാദ് ആയിരുന്നു. സൌമ്യനും വാഗ്മിയും മികച്ച സംഘാടകനും കോളേജില് ഏറ്റവും ജന സമ്മതിയുള്ള വിദ്യാര്‍ഥികളിലോരാളുമായിരുന്നു ശ്രീധര് പ്രസാദ്.\n“ഞങ്ങളെ ആകെ കഷ്ടത്തിലാക്കിയല്ലോ നിങ്ങള് രണ്ടാളും,”\nഹോസ്റ്റലില് വെച്ച് പോള്‍സണ് പറഞ്ഞു.\n“രണ്ട് പേരെയും കോളേജിന് ഒരുപോലെ വേണം. ഇതിപ്പം ഒരാളല്ലേ ജയിക്കൂ?”\nനോമിനേഷന് നല്‍കിക്കഴിഞ്ഞ് ആദ്യമായി ഒരുമിച്ച് കണ്ടപ്പോള് ഷെല്ലി ശ്രീധറിനോട് പറഞ്ഞു:\n“എടാ നീയാന്നു അറിഞ്ഞാരുന്നേല് ഞാന് നോമിനേഷന് കൊടുക്കുവേലാരുന്നല്ലോ?”\n“എനിക്കും അതാ പറയാനൊള്ളത്,”\n“നീയാ എനിക്ക് എതിരെ വരുന്നേന്നു ഒരു ക്ലൂ പോലും കിട്ടീല്ല. ലാസ്റ്റ് മൊമെന്റ് വരേം വിനോദിന്‍റെ പേരാരുന്നു പറഞ്ഞ് കേട്ടിരുന്നെ,”\nപ്രചരണ രംഗത്ത് സര്‍വ്വവ്യാപിയായി മിനിയായിരുന്നു. അവളുടെ ആവേശവും ഉത്സാഹവും എല്ലാവരെയും അദ്ഭുതപ്പെടുത്തി. എസ് എഫ് കേ പാനലിന് വേണ്ടിയായിരുന്നു പ്രചരണമെങ്കിലും അവളുടെ ശ്രദ്ധമുഴുവന് ഷെല്ലിയ്ക്ക് വേണ്ടിയായിരുന്നു. പ്രകടനത്തിന് മുമ്പില് മുദ്രാവാക്യങ്ങള് വിളിച്ചുകൊടുക്കുവാനും ക്ലാസ്സുകള് കയറിയിറങ്ങി സാംസ്ക്കാരിക പരിപാടുകള് അവതരിപ്പിക്കാനും സംഘടിപ്പിക്കാനും ചിരപരിചിതയായ ഒരു രാഷ്ട്രീയപ്രവര്‍ത്തകയെപ്പോലെ അവള് മുന്‍പില് നിന്നു.\nതിരക്കിട്ട പ്രചാരണ പരിപാടിക്കിടെ കാന്‍റ്റീനില് വെച്ച് കണ്ടപ്പോള് മിനി ഷാരോണിനോട് പറഞ്ഞു.\n“ഷെല്ലി ജയിക്കുന്നോടം വരെ എനിക്ക് ഒരു സ്വസ്ഥതേം ഇല്ല. ഈസിയായിട്ട് ജയിക്കണ്ട ആളാ ഷെല്ലി. എന്‍റെ ഇഷ്യൂ ഇല്ലാരുന്നേല്,”\nTags: kambi, kambi kathakal, kambikadha, kambikadhakal, kambikatha, kambikuttan, malayalam kambikathakal, smitha, അവിഹിതം, കമ്പി, കമ്പി കഥ, കൌമാരം, ചേച്ചി, പ്രണയം\nപ്രിയ ; സ്മിതെച്ചീ….\nകുറച്ച് ഹ്രസ്വം ആയിരുന്നെങ്കിലും… ശിശിരം ഇപ്പോഴാണ് ഒന്ന് വായിച്ചു തീർക്കാൻ കഴിഞ്ഞത് !.(തിരക്കിൽ വായന ഒന്നും നടക്കുന്നില്ല സോറി )ഈ വൈകിയ… ആറി വീററ്റ വേളയിൽ… അതിനെ ഇനി എൻറെ ,ആസ്വാദന “കത്തി “മുനയാൽ… വരഞ്ഞു കീറി വേദനിപ്പിച്ചു, വികലമാക്കുന്ന കടന്ന.. കടുംവെട്ട് തീരുമാനം ശരിയല്ല, എന്നു തോന്നുന്നതിനാൽ.. തൽക്കാലം ഞാൻ അതിനു തുനിയാതെ മുന്നോട്ട് !.\nഈ ഭാഗവും… പതിവ് പോലെ ,സാധാരണപോലെ… ഊർജസ്വലവും, ഉന്മേഷദായകമായി !. പക്ഷേ ഏറിയപങ്കും ആ മിനി പെണ്ണിൻറെ ആംഗലേയം കൊണ്ടുപോയി !.എന്തായാലും അതെല്ലാം ആംഗലേയത്തിൽ തന്നെ കുറിച്ചത് വളരെ നന്നായി !. വായിച്ചു ബുദ്ധിമുട്ടണ്ടല്ലോ ?… സോറി !…വായിക്കാൻ ബുദ്ധിമുട്ടല്ലോ ??? ഈ ബുദ്ധി, നമുക്ക് എന്തേ നേരത്തെ തോന്നാതിരുന്നത് ദാസാ ?…?? അങ്ങനെ ആയിരുന്നെങ്കിൽ… ആ cobra യിൽ അവസാനത്തെ ആ “കടിച്ചു പൊട്ടിക്കൽ” കുറച്ച് മയത്തിൽ ആക്കാമായിരുന്നു, ൻറെ ബാബുവേട്ടാ…??. ഇത് എങ്ങനെ ഒപ്പിച്ചു ഈ പുതിയ ലിപിമാറ്റം !… ഏതോ പുതിയ കോപ്പിപേസ്റ്റ് മെത്തേഡ് ആവും !. വിരോധം ഇല്ലേൽ…ആ രഹസ്യ അറ?? ഒന്ന് തുറക്കാമോ സണ്ണിക്കുട്ടീ ? ??.\nപിന്നെയുള്ളത് റോയി !. ആ പേരുതന്നെ എന്തൊരു അനുചിതം!. (എനിക്കിവിടെ ഉണ്ട് ആ പേരിൽ ഒരു വൻ പാര )ഓൻറെ തനി സ്വരൂപം ഇപ്പോൾ എങ്കിലും പുറത്ത് വന്നല്ലോ? നന്നായി !. റോയ് സ്റ്റാട്ട്‌സ് റോക്കിങ് !.ഓൻ കളിക്കട്ടെ… കൊഴുക്കട്ടേ… പൊളിക്കട്ടെ !.ഓൻറെ കളി എവിടം വരെ പോകും എന്ന് നമുക്ക് നോക്കാം…\nഎന്തായാലും… കഥയിൽ “കോബ്ര” യിലെ പോലെ..? നല്ലൊരു വില്ലന്റെ അഭാവം ഉണ്ടായിരുന്നു!. ഇവൻറെ വരവോടെ അത് നികരും എന്ന് വിശ്വസിക്കാം. അല്ലേലും… നമ്മുടെ പ്രിയ: വില്ലൻ സിനിമാനടൻമാർ.. “സിനിമയിൽ ഞങ്ങളൊന്നും ഇല്ലായിരുന്നു എങ്കിൽ അറിയാമായിരുന്നു…ഈ നായക നടന്മാർ എങ്ങനെ വിലസും” എന്ന് !.. എന്ന് പോലെ… സിനിമയിലായാലും കഥയിൽ ആയാലും… ഒരു നല്ല വില്ലൻ അത്യന്താപേക്ഷിതം ആണല്ലോ?. അവർ സമൂഹത്തിന്റെ കൂടി പരിച്ഛേദം ആണല്ലോ?… എന്നതിനാൽ !. അതിനാൽ അവർ വരട്ടെ…. വിലസട്ടെ… കീഴടക്കട്ടെ… പൊളിച്ചടുക്കട്ടേ !…..\nസത്യവും, ധർമ്മവും ,നന്മയും കൊടികുത്തി വാഴ്ത്തി… കഥയിലും, എഴുത്തിലും, ജീവിതത്തിലും… എപ്പോഴേക്കും, എല്ലാ വിജയമംഗളങ്ങളും ഉയരങ്ങളും… ആശംസിച്ചു കൊണ്ടു നിർത്തട്ടെ.. തൽക്കാലം….\nസാക്ഷി ? ആനന്ദ്\nപതിനൊന്നു മണി രാത്രിയില് ആണ് ഞാന് ഈ കമന്റ്റ് കാണുന്നത്.\nപ്രതികരണം നാളെ രാവിലെ തീര്‍ച്ചയായും.\nചേച്ചി ഏതിനൊക്കെ പ്രതികരണം അറിയിക്കും?……\nഎൻറെ പുതിയ കഥ നാളെ വരും അയച്ചുകൊടുത്തിട്ടുണ്ട്….\nഅത് കണ്ടു. ഋഷിയുടെ പൂരം വായിച്ചുകൊണ്ടിരിക്കുന്നതിനിടയിലാണ് ഇത് ടൈപ്പ് ചെയ്യുന്നത്.\nപൂരം കഴിഞ്ഞാല് “ഡിസംബര് മഞ്ഞി”ലേക്ക് പോവുകയാണ്.\nആസ്വാദനക്കുറിപ്പ് വായിച്ചു. മനസ്സ് തണുക്കുന്നത്, പിന്നെയും പിന്നെയും എഴുതാനുള്ള കുതിര ശക്തി തരുന്നത് ഇതുപോലെ പൂക്കളുടെ മണമുള്ള കുറിപ്പുകള് വായിക്കുമ്പോഴാണ്. ശിശിരപുഷ്പ്പം എനിക്കേറ്റവും ഇഷ്ട്ടമുള്ള കഥയാണ് എങ്കിലും എഴുത്തിലൂടെ അവരുടെ സൌന്ദര്യം നഷ്ട്ടപ്പെടുതരുത് എന്നൊരു ചിന്തയും ഈയിടെയായി ശക്തിപ്പെടുന്നുണ്ട്. അധ്യായങ്ങളുടെ ഗ്യാപ്പുകള് വല്ലാതെ കൂടുന്നതില് ഈ മോശം ചിന്ത നല്ല ഒരു കാരണമാകുന്നുണ്ട്.\nഎന്തായാലും ഉടനേ തന്നെ ഈ കഥയുടെ കൊട്ടിക്കലാശമുണ്ടാവും. സാക്ഷിയെപ്പോലെ കൃതഹസ്തരായ എഴുത്തുകാര് പ്രോത്സാഹനം നിര്‍ലോഭം കോരിച്ചോരിയുമ്പോള്, ഇനിയും കാത്തുനിര്‍ത്താന് കഴിയില്ല.\nവില്ലന് – ബ്ലാക്ക് ആന്‍ഡ് വൈറ്റ് വില്ലനില് വിശ്വസിക്കാത്ത ആളാണ് ഞാന്. നന്മ തിന്മയുടെ മിശ്രണം എല്ലാവരിലുമുണ്ട് എന്ന് തന്നെയാണ് വിശ്വാസം. റോയിയില് അത് കൂടുതലാണ്. എങ്കിലും കഥയുടെ ഗതിയ്ക്ക് ആരെയെങ്കിലും വില്ലനാക്കണം. റോയിയെ കൌരവപക്ഷത്ത് നിര്‍ത്താതെ കഥാ കുരുക്ഷേത്രം മുമ്പോട്ട് പോകില്ല.\nകുറെ എഴുതണം എന്നുണ്ട്. പക്ഷെ വായന ബാക്കി കിടക്കുന്നു.\nകൊള്ളാം നന്നായിട്ടുണ്ട് ചേച്ചീ?????????????????????\nഅല്ലേലും രാഷ്ട്രീയകാർ അങ്ങനെയാണ്(എല്ലാവരും അല്ല).. ആ കുതിര റോയ് ഓന്റെ കണ്ണും മോറും തേമ്പി വിടണം.. മിനി ഒരു മഞ്ഞു തുള്ളി പോലെയാണ്.. ഒരു പാവം.. ശ്രീധർ പ്രസാദ് അവനെ വിടാതെ പിടിച്ചോളണം.. ഷാരോണിനെ കൈപിടിച്ച് നടത്താൻ അവൻ വരും.. ആരാണവൻ???\nഞാൻ പകുതിക്കു നിറുത്തിയ ഒരു കഥ ഉണ്ടായിരുന്നു.. ഈ സൈറ്റിലെ പതിവ് രീതികളിൽ നിന്നു വ്യത്യസ്തമായ ഒരു കഥ.. ഒരു പക്കാ പൊളിറ്റിക്കൽ ത്രില്ലെർ.. യുവതുർക്കി എന്നായിരുന്നു എന്റെ കഥയുടെ പേര്.. ശ്രീധറിനെ വായിച്ചപ്പോൾ എന്റെ നായകനെ ഞാൻ അവനിൽ കണ്ടു.. ശ്രീധറിനെ കൈ വിടരുത്.. ഷെല്ലിയുടെ കൂടെ അവൻ വേണം.. പ്ലീസ്\nപറഞ്ഞ നിര്‍ദേശങ്ങള് എല്ലാം ശ്രദ്ധിച്ചുകേട്ടിട്ടുണ്ട്. അടുത്ത ഭാഗത്ത് അവയുടെ സ്വാധീനം കാണുമെന്നു ഉറപ്പ് തരുന്നു.\nപകുതിക്ക് നിര്‍ത്തിയ ആ കഥയുമായി വേഗം വരണമെന്ന ഒരപേക്ഷ ഈ അവസരത്തില് സമക്ഷത്ത് വെക്കുന്നു…\nkadha epazha vayichath aunty kadha kidukki tto\nതാങ്ക്യൂ പ്രിയ മൃദു…\nകഥ വായിച്ചു …. മിനിയുടെ പ്രസംഗം …. കുറച്ചൊന്നും മനസിലായില്ല … പക്ഷെ നമ്മ ഷാരോൺ കുട്ടി കുറച്ചു പറഞ്ഞു തന്നത് കൊണ്ട് ഏകദേശ idea പിടികിട്ടി …..\nRoy…. ഷാരോൺ എന്തായാലും roy നെ കെട്ടില്ല എന്ന് എനിക്ക് ഉറപ്പായിരുന്നു ..\nആ ട്വിസ്റ്റ് എന്തായാലും കലക്കി ….\nഅപ്പോ ini ഷാരോൺ ന്റെ പാർട്ടണർ ആരാണെന്നു ഏകദേശ ഐഡിയ കിട്ടി …. ആ നടക്കട്ടെ ….\nനന്ദകുമാർ സാർ ഷാരോണിനെ റോയിടെ കൈയിൽ നിന്നും രക്ഷിക്കും എന്ന് കരുതുന്നു ….\nPIne കൂടുതൽ ഒന്നും പറയാനില്ല എല്ലാം എല്ലാവരും പറഞ്ഞു കഴിഞ്ഞു…..\nഅപ്പോ ഈ ഭാഗവും ഇഷ്ട്ടായി….\nകുറിപ്പ് വിശദമായി വായിച്ചു. ആദ്യത്തെ വരികളോട് മാത്രമേ വിയോജിപ്പുള്ളൂ. ഡെയര് ഡെവിള് പോലെ സുന്ദരമായ ഒരു കഥയുടെ രചയിതാവിന് ഭാഷ ശരിക്കും വഴങ്ങും എന്ന് തോന്നിയിട്ടുണ്ട്.\nറോയിയുടെ യഥാര്‍ത്ഥ ഉദ്ദേശം ഇതുതന്നെയായിരുന്നു എന്ന് ആദ്യ അധ്യായത്തില് ഒരു ക്ലൂ തന്നിരുന്നു.പ്രായോഗിക രാഷ്ട്രീയത്തിന്‍റെ ഭാഗമാവുമ്പോള് ഒരാള്‍ക്ക് എല്ലാത്തിനും ന്യായീകരണമുണ്ടല്ലോ.\nഷാരോണിന്‍റെ പാര്‍ട്ട്ണര്…അതിപ്പോഴും ഒരു മിസ്റ്ററിയാണ്. കുറഞ്ഞത് ഏതാനും അദ്ധ്യായങ്ങള് വരെയെങ്കിലും.\nനന്ദകുമാര് അങ്ങനെ താഴെനില്‍ക്കുന്നതിനാല് ആശ്വാസത്തിന് ഇടയുണ്ട്.\nഅതിനു ശേഷം ശിശിരം.\nഷാരോൺ ന്റെ പാർട്ണർ ഞാൻ വിചാരിക്കുന്ന ആൾ ആയിരിക്കരുത് എന്നൊരു ആഗ്രഹം ഉണ്ട് …\nചേച്ചി ട്വിസ്റ്റ് ന്റെ ആളാണല്ലോ അതുകൊണ്ട് പലതും പ്രതീക്ഷിക്കാം….


പൊതുഗതാഗത സൗകര്യങ്ങള് ഇനി മുതല് ഗൂഗിള് മാപ്പില് അറിയാം\nBy : 24 Web Desk June 8, 2019 comments\nഗൂഗിളിന്റെ സേവനങ്ങളില് ഏറ്റവും കൂടുതല് ആളുകള് ഉപയോഗിക്കുന്നവയില് ഒന്നാണ് ഗൂഗിള് മാപ്പ്. അതുകൊണ്ടു തന്നെ ആളുകള്‍ക്ക് പ്രയോജനപ്പെടുന്ന രീതിയില് ഗൂഗിള് മാപ്പില് നിരന്തരമുള്ള അപ്‌ഡേഷന്‍സിനും അധികൃതര് ശ്രദ്ധിക്കാറുമുണ്ട്.\nഇക്കുറി ഇന്ത്യയില് പൊതുഗതാഗത സംവിധാനത്തിന് ഉപയോഗപ്രദമായ മൂന്ന് പുതിയ സൗകര്യങ്ങളാണ് ഉള്‍പ്പെടുത്തിയിരിക്കുന്നത്. ഇന്ത്യന് റെയില്‍വേയുടെ തത്സമയ യാത്രാവിവരങ്ങളും ഓട്ടോറിക്ഷ, ബസ് തുടങ്ങിയ ഗതാഗത സംവിധാനങ്ങളും ഇനി മുതല് ഗൂഗിള് മാപ്പില് ലഭ്യമായിത്തുടങ്ങും.\nബസ് യാത്രാ വിവരങ്ങളും ബസ് വൈകുന്നത് ഉള്‍പ്പെടെയുള്ള വിവരങ്ങളും ഗൂഗിള് മാപ്പില് ലഭ്യമാകും. ആദ്യ ഘട്ടത്തില് ഇന്ത്യയിലെ പത്തു നഗരങ്ങളിലാണ് സേവനം ബബ്യമാകുക. ട്രെയിന് യാത്രയുടെ തത്സമയ വിവരവും ട്രെയിന് വൈകുമോ, യാത്രചെയ്യുന്ന ട്രെയിന് എവിടെയെത്തി ഉള്‍പ്പടെയുള്ള വിവരങ്ങള് ഇതില് അറിയാന് കഴിയും. മൈ ട്രെയിന് ആപ്പിന്റെ സഹായത്തോടെയാണ് ഗൂഗിള് ഈ സേവനം നടപ്പിലാക്കുക. ഓട്ടോറിക്ഷ സേവനം ആദ്യഘട്ടത്തില് ഡല്‍ഹിയിലും ബംഗളൂരുവിലുമാണ് ലഭ്യമാകുക.\nRead more on: google | public transport\n‘റിമൂവ് ചൈന ആപ്പ്സ്’ പ്ലേസ്റ്റോറിൽ നിന്ന് നീക്കം ചെയ്തു\nജോർജ് ഫ്ളോയിഡിന്റെ മരണം; വംശീയ അസമത്വത്തിനെതിരെ ഗൂഗിളും യൂട്യൂബും\nപൊതുഗതാഗതത്തിന് അനുമതി; ഇരുചക്ര വാഹനങ്ങളിൽ ഒരാൾ മാത്രം; നിബന്ധനകൾ ഇങ്ങനെ\nഗൂഗിൾ ഡ്രൈവിൽ സഹപാഠികളായ പെൺകുട്ടികളുടെ നഗ്നചിത്രങ്ങൾ; ‘ബോയ്സ് ലോക്കർ റൂം’ വെളിപ്പെടുത്തലുകൾ തുടരുന്നു\nഅപ്പാര്‍ട്ട്‌മെന്റുകളിലെ ഹോം ക്വാറന്റീന്: പുനഃപരിശോധിക്കണമെന്ന് മനുഷ്യാവകാശ കമ്മീഷന്


Emalayalee.com - വെടി ശങ്കരൻ (നീലീശ്വരം സദാശിവൻകുഞ്ഞി)\nസമയം രാത്രി ഏതാണ്ട് 10 മണി … കർക്കിടകമാസം ..കുറ്റാക്കൂരിരുട്ട് .\nചീവീടുകൾ ‘രീ….രീ’ എന്ന് താരാട്ടുപാടുന്നത് ചെവിതുളച്ചുകയറുന്നുണ്ട്. 'കർക്കിടകക്കൂരി' എന്ന് പഴയ കാരണവന്മാർ പറയുന്നത് കേട്ടിട്ടുണ്ട് . കർക്കിടകക്കൂരിയുടെ സമയത്ത് കടം വാങ്ങിയ സാധനം തിരിച്ചുതന്നുകൊള്ളാമെന്ന് കള്ളന്മാരും പറയും . അപ്പോൾ ഊഹിക്കാമല്ലോ ഇരുട്ടിന്റെ കാഠിന്യം .\n1969 ലെ കാര്യമാണ് . ഞങ്ങളുടെ ഗ്രാമത്തിൽ വീടുകളിൽ വൈദ്യുതി വന്നിട്ടില്ലായിരുന്നു . ആ സമയത്ത് ഗ്രാമം നടുങ്ങുമാറ് ഒരു വെടിയൊച്ചയും ദിക്കെട്ടും പൊട്ടുമാറ് ഒരു നിലവിളിയും .\nശങ്കരൻ നായർ അല്ലാതെ നാട്ടിൽ വെടിവക്കാൻ വേറെ വെടിക്കാരൻ ഇല്ല .\nവെടിക്കല , കുംഭ , പുറത്തു രോമം ഇവയൊക്കെ ആണുങ്ങളുടെ ലക്ഷണമാണെന്നാണ് ശങ്കരൻ നായർ പറയാറ്\nഎവിടെന്നാണ് വെടിശബ്ദം കേട്ടതെന്ന് മനസ്സിലായില്ല . കരച്ചിൽ ഞങ്ങളുടെ സർപ്പക്കാവിനടുത്ത് നിന്ന് തന്നെ .അമ്മ അലറി കരഞ്ഞു!!\n“ ശങ്കരൻ നായരെ പാമ്പ് കടിച്ചേ..”\nസർപ്പക്കാവിനടുത്തായതിനാൽ അങ്ങനെ തോന്നിയതാണ് അമ്മക്ക് . ശങ്കരൻ നായർ വെടിക്കാരനാണ് . തുളകളുള്ള കളർ ബനിയനും , ലുങ്കിയും ആണ് സ്ഥിരം വെടിവക്കാൻ പോകുന്ന വേഷം . മരപ്പട്ടികളെയും മുയലുകളെയുമാണ് മിക്കവാറും കിട്ടുന്നത്. നെറ്റിയിൽ വലിച്ച് കെട്ടിയ നായാട്ട് ലൈറ്റ് ഉണ്ട് .\nശങ്കരൻ നായരുടെ ഭാര്യ നാരായണിഅമ്മയാണ് നായരുടെ തോക്ക് തുടക്കുന്നതും തോക്കിലിടാൻ ഉണ്ടയൊക്ക ഉണ്ടോ എന്നൊക്കെ നോക്കുന്നതുമെല്ലാം . ‘ഈ ഉണ്ടയെടുത്ത് വേറെയെങ്ങും പോയി വെടിവച്ചേക്കല്ലേ’ എന്ന് തമാശയായി നാരായണിഅമ്മ പറഞ്ഞുവിടും .\nശങ്കരൻ നായരുടെ തോക്കിൽ തൊടാൻ നാരായണി അമ്മക്ക് മാത്രമായിരുന്നു അവകാശവും ധൈര്യവും .\nനെഞ്ചോപ്പം ഉയർന്നുനിൽക്കുന്ന കണ്ടിചേമ്പ് വകഞ്ഞു മാറ്റി ആ രാത്രി സർപ്പക്കാവിനടുത്തേക്ക് ആളുകൾ ഓടിച്ചെന്നു .\nശങ്കരൻ നായർ നിൽക്കുകയാണ് . മരിച്ചു നിൽക്കുകയാണോ മരവിച്ചു നിൽക്കുകയാണോ എന്ന് നാട്ടുകാർക്ക് സംശയമായി . തെക്കേതിലെ നാരായണൻ അമ്മാവൻ മണ്ണണ്ണ വിളക്കിന്റെ അരണ്ട വെളിച്ചത്താൽ ശങ്കരൻ നായരെ കേശാദിപാദം ഉഴിഞ്ഞു .\nതോക്ക് താഴെ കിടപ്പുണ്ടായിരുന്നു .വലിയൊരു ഭീകരൻ പഴച്ചക്ക വളയിട്ടപോലെ കാലിൽ ചുറ്റിക്കടപ്പുണ്ട് . കുറച്ചു പഴച്ചുളകൾ തലയും തോളും വഴി ഒഴുകിയിറങ്ങിക്കൊണ്ടിരിക്കുന്നു . അന്ന് അവിടെ കൂടിയവരിൽ ശങ്കരൻ നായരുടെ തോക്കൊഴികെ ബാക്കി എല്ലാവരും ചിരിച്ചുകാണും .\nഅദ്ദേഹം വെടിവച്ചത് മരപ്പട്ടിയെയാണ് എന്നാൽ കൊണ്ടത് മരപ്പട്ടി ഇരുന്ന ചില്ലയിലെ പഴച്ചക്കയിലും .\nഞങ്ങളുടെ സർപ്പക്കാവിനടുത്തെ പ്ലാവിലെ ചക്കക്ക് ഒരു പത്തായം പോലെ വലിപ്പമുണ്ട് .വെടികൊണ്ട് വീണ പഴച്ചക്ക ശങ്കരൻ നായരുടെ തലയിലൂടെ ഊർന്നിറങ്ങി കാലിനു ചുറ്റും പരന്നു കിടന്നിരുന്നു .\nദാഹം ശങ്കരൻ നായരുടെ കൂടെപ്പിറപ്പായിരുന്നു . ഇത് ‘അന്തർദാഹമാണെന്നാണ്’ നാട്ടിൽ പെണ്ണുങ്ങൾ പറയാറ് . തൻ്റെ തോക്കുമായി വെള്ളം ചോദിച്ച് അടുക്കള വരെ പോകാൻ മടിയില്ലാത്ത ആളായിരുന്നു ശങ്കരൻ നായർ . ശങ്കരൻ നായരെ ദാഹം ഉണ്ടെങ്കിൽ അവിടെ നിന്നോളൂ വെള്ളം ഞാൻ എടുത്തുകൊണ്ടു വരാം എന്ന് ചില പെണ്ണുങ്ങൾ പറയാറുണ്ട് . കുടിച്ചു കഴിഞ്ഞ് ദാഹം മാറിയില്ല എന്ന് പറഞ്ഞ് രണ്ടാമത് ഒരു അടുക്കള ശ്രമം നടത്താൻ ശ്രമിക്കും എന്ന് നാട്ടിൽ അറിയാവുന്നതിനാൽ അടുക്കളയിൽ നിന്ന് ഒരു ബക്കറ്റ് വെള്ളവുമായാണ് സ്ത്രീകൾ ഉമ്മറത്തേക്ക് വരിക .\n.പകൽ സമയങ്ങളിൽ നാരായണിയമ്മയും ശങ്കരൻ നായരും തൊട്ടടുത്ത ചായക്കടയിൽ ജോലിക്ക് പോകും . ചായക്കടക്ക് മുന്നിലൂടെയാണ് പുഴയിലേക്കുള്ള വഴി . ശങ്കരൻ നായർ ചായ നീട്ടി അടിക്കുന്നത് കാണാൻ ഒരു കലയാണ്. ചായ അടിക്കുമ്പോൾ ചൂടൻ ചായ കയ്യിൽ വീണ് മാരകമായ പൊള്ളൽ ഏൽക്കുന്നത് പുഴയിലേക്ക് പോകുന്ന ചിലരെ നോക്കി ചായ അടിക്കുന്നത് കൊണ്ടാണെന്ന് നാട്ടിൽ പാടി നടക്കുന്നവരുണ്ട് .\nഒരിക്കൽ ചെങ്ങൽ പൂരത്തിന് പോയ ശങ്കരൻ നായർ രണ്ടെണ്ണം വിട്ടു . പഞ്ചവാദ്യത്തിന്റെ താളക്രമത്തിൽ തലയാട്ടി ആകാശത്ത് വിരലുകൊണ്ട് മേളപ്പെരുമയുടെ കണക്കെഴുതി നിന്ന ശങ്കരൻ നായരുടെ ഉള്ളിൽ കിടക്കുന്നവർ പ്രവർത്തിച്ചു തുടങ്ങിയതിനാൽ അധികനേരം പൂരം കാണാൻ സാധിച്ചില്ല . മനസ്സില്ലാ മനസ്സോടെ അദ്ദേഹം വീട്ടിലേക്ക് നടന്നു . അന്നൊക്ക ആളുകൾ നടന്നാണല്ലോ ആഘോഷങ്ങൾക്ക് പോകുക . പത്ത് കിലോമീറ്റർ ആണ് വീടെത്താനുള്ള ദൂരം . ഏകദേശം നാല് കിലോമീറ്റർ കഴിഞ്ഞപ്പോൾ അദ്ദേഹത്തിന് പിടിച്ചുനിൽക്കാൻ ആയില്ല. പോകുന്ന വഴിയിലെ ഒരു വീടിൻ്റെ ഇറക്കാലിൽ ( വീടിന്റെ ഇറയത്തോട് ചേർന്ന ഭാഗം ) അദ്ദേഹം കിടന്നത് മാത്രം ഓർമ്മയുണ്ട് . നിദ്രാദേവിമാർ കൂട്ടത്തോടെ നായരെ ആക്രമിച്ചു .\nപൂരം കാണാതെ പോന്നതിലുള്ള മനോവിഷമവും അദ്ദേഹത്തിന് ഉണ്ടായിരുന്നു . അക്കാലത്ത് വീടിൻ്റെ അകത്തുപോയിട്ട് പുറത്തുപോലും ടോയ്‌ലറ്റോ , ശൗചാലയമോ ഇല്ലാത്ത കാലം . വീടിന്റെ ഇറയത്തുനിന്ന് അവിടുത്തെ അമ്മൂമ്മ ഒഴിച്ച മൂത്രം മുഴുവൻ ശങ്കരൻ നായരുടെ ദേഹത്തും മുഖത്തും വീണു . മഴയാണ് പെയ്യുന്നത് എന്ന് അദ്ദേഹം കരുതിയെങ്കിലും ചെങ്ങൽ പൂരം മഴയത്ത് തടസ്സപ്പെടുമല്ലോ എന്ന ആശ്വാസവും , സന്തോഷവും ശങ്കരൻ നായർക്കുണ്ടായി . അദ്ദേഹം അവിടെക്കിടന്ന് ഉറക്കത്തിൽ നീട്ടിപ്പാടി ….\nഇടിയും വെട്ടിപ്പയ്യട്ടെ ....\nഇനിയും പെരുമഴ പെയ്യട്ടെ\nചെങ്ങൽ പൂരം നിക്കട്ടെ ..\nഅമ്മൂമ്മ ഭയന്ന് കതകടച്ചു .. ശങ്കരൻ നായർ പതിവുപോലെ വെടിവക്കൽ തുടർന്നു ..


Tuesday 29 November 2016 9:10 pm IST\nതൊടുപുഴ: വൈസ്‌ചെയര്‍മാനെയും ബിജെപി കൗണ്‍സിലറെയും പൊതുജന മധ്യത്തില് ചെയര്‍പേഴ്‌സണ് അപമാനിച്ചു എന്ന പരാതി ഇന്നലെ നടന്ന കൗണ്‍സില് യോഗത്തെ ബഹളമയമാക്കി. ബിജെപി കൗണ്‍സിലര്‍മാരാണ് യോഗം തുടങ്ങിയപ്പോള് തന്നെ എഴുന്നേറ്റ് നിന്നു പ്രശ്‌നം ഉന്നയിച്ചത്. നേരത്തെ തന്നെ കൗണ്‍സില് ബഹിഷ്‌കരിക്കുമെന്നും ചെയര്‍പേഴ്‌സണ് മാപ്പ് പറയണമെന്നുമുള്ള ആവശ്യമുയര്‍ന്നിരുന്നു. പൊതുജന മധ്യത്തില് തന്നെയും ഉള്‍പ്പടയുള്ള ധനകാര്യ കമ്മിറ്റി അംഗങ്ങളേയും ഉദ്യോഗസ്ഥരേയും ചെയര്‍പേഴ്‌സണ് അപമാനിച്ചതായി ബിജെപി കൗണ്‍സിലറായ രേണുകാ രാജശേഖരന് ആരോപിച്ചു. കൗണ്‍സിലര്‍മാരെ അധിക്ഷേപിക്കാന് ചെയര്‍പേഴ്‌സണ് യാതൊരു അധികാരവുമില്ല. പാര്‍ലിമെന്ററി രീതിയില് ഉപയോഗിക്കാന് കഴിയുന്ന വാക്കുകളല്ല ചെയര്‍പേഴ്‌സണ് ഉപയോഗിച്ചത്. ഇത് പ്രോട്ടോക്കോള് ലംഘനമാണ്. തങ്ങളുടെ വാര്‍ഡിലെ ജനങ്ങളുടെ മുമ്പിലാണ് ഈ നാണക്കേട് ഉണ്ടായത്. അതിനാല് തന്നെ ചെയര്‍പേഴ്‌സണ് ഇതിന് വിശദീകരണം നല്‍കണമെന്ന് രേണുകാ രാജശേഖരന് ആവശ്യപ്പെട്ടു. മറ്റ് ബി.ജെ.പി അംഗങ്ങളും ഇതിനെ പിന്താങ്ങി എഴുന്നേറ്റു. എന്നാല് താന് രേണുകയെ പ്രോട്ടോക്കോള് ലംഘിക്കുന്ന രീതിയില് യാതൊന്നും പറഞ്ഞിട്ടില്ലെന്ന് ചെയര്‍പേഴ്‌സണ് മറുപടിയായി പറഞ്ഞു. ചെയറിനെ ബഹുമാനിക്കാത്ത രീതിയില് കൗണ്‍സിലര് സംസാരിച്ചു. അതിനാലാണ് താന് സൂപ്പര് ചെയര്‍പേഴ്‌സണ് ചമയണ്ടാ എന്ന് പറഞ്ഞത്. സര്‍ക്കുല ര് വന്നത് ഉദ്യോഗസ്ഥര് തന്നെ ധരിപ്പിച്ചിരുന്നില്ല. താന് തിരുവനന്തപുരത്തും ഇടുക്കിയിലുമായി മീറ്റിങ്ങിലായിരുന്നു. സംഭവ ദിവസം ധാരാളം ആളുകള് പെന്‍ഷന് തരണമെങ്കില് കരം അടയ്ക്കണം എന്ന് ഉദ്യോഗസ്ഥര് പറഞ്ഞതായി ആരോപിച്ച് പരാതി തന്നു. അത് അന്വേഷിക്കുകയാണ് ചെയ്തത്. തര്‍ക്കമുണ്ടായെന്നുള്ളത് ശരിയാണെന്ന് ചെയര്‍പേഴ്‌സണ് വ്യക്തമാക്കി. 650 സ്‌ക്വയര് ഫീറ്റ് വീടുകള്‍ക്ക് നികുതി വേണ്ടെന്ന് ഓര്‍ഡറുള്ളപ്പോള് അത് വാങ്ങിയത് ഗുരുതരമായ വീഴ്ചയാണെന്ന് എം.കെ.ഷാഹുല് ഹമീദ് പറഞ്ഞു. വൈസ് ചെയര്‍മാനാണ് ഉത്തരവാദിയെങ്കില് രാജി വെക്കണമെന്നും അദ്ദേഹം പറഞ്ഞു. ധനകാര്യ കമ്മിറ്റിയിലെ ബി.ജെ.പി അംഗങ്ങള് പുതുമുഖങ്ങളാണ്. നിയമ പ്രകാരമല്ല അടിയന്തിര യോഗം ചേര്‍ന്നതെങ്കില് വിളിച്ചു ചേര്‍ത്തവരോടാണ് ചോദിക്കേണ്ടതെന്ന് ബാബു പരമേശ്വരന് പറഞ്ഞു. എന്നാല് ജെസി ആന്റണി ഇതിനു മറുപടിയുമായി എത്തി. എല്ലാ കമ്മിറ്റി അംഗങ്ങളെ അറിയുകയും സമ്മതം അറിയിക്കുകയും ചെയ്താല് അടിയന്തിര യോഗം ചേരാമെന്ന് ജെസി ആന്റണി വ്യക്തമാക്കി. അവസാനമാണ് വൈസ് ചെയര്‍മാന് സുധാകരന് നായര് വിശദ ീകരണവുമായി എഴുന്നേറ്റത്. ആരും പെന്‍ഷന്റെ പേരില് കരം അടയ്ക്കാന് നിര്‍ദ്ദേശിച്ചിട്ടില്ല. പിഴപ്പലിശ ഒഴിവാക്കിയുള്ള കരം അടയ്ക്കാനുള്ള സൗകര്യമാണ് ഒരുക്കിയിരുന്നത്. അത് തെറ്റിദ്ധരിക്കപ്പെടുകയാണ് ചെയ്തത്. ചെയര്‍പേഴ്‌സണ് തന്നോടും മറ്റ് കൗണ്‍സിലര്‍മാരോടും ഉദ്യോഗസ്ഥരോടും അപമര്യാദയായി പെരുമാറി. കുറച്ചു ദിവസം മുമ്പ് ശുചീകരണ തൊഴിലാളികളുമായി ബന്ധപ്പെട്ട വിഷയത്തിലും ചെയര്‍പേഴ്‌സണ് ഇതേ നിലപാട് തന്നെയാണ് സ്വീകരിച്ചതെന്നും വൈസ് ചെയര്‍മാന് ആരോപിച്ചു. തുടര്‍ന്ന് ഇതേ വിഷയം ചര്‍ച്ച ചെയ്യാതെ നേരിട്ട അജണ്ഡയിലേക്ക് കടക്കുകയായിരുന്നു.\nഅടിയന്തര കൗണ്‍സില് യോഗം വിളിക്കണമെന്ന് ഭരണപക്ഷ കൗണ്‍സിലര്‍മാര്\nഒപ്പ് വിവാദം, റോഡ് നിര്‍മ്മാണം; ബഹളമയമായി കൗണ്‍സില്\nകുസാറ്റിലെ സംഘര്‍ഷം: വിദ്യാര്‍ത്ഥികള്‍ക്കെതിരെ കേസ്\nനഗരത്തില് അനധികൃത കെട്ടിടങ്ങള് പെരുകുന്നു: നോക്കുകുത്തിയായി ഭരണ സംവിധാനം നഗരസഭ യോഗത്തില് ഉദ്യോഗസ്ഥര്‍ക്കെതിരെ കൗണ്‍സിലര്‍മാര്


കോട്ടയം ജില്ലാ പഞ്ചായത്ത് അംഗം ലിസി സെബാസ്റ്റ്യൻ അന്തരിച്ചു ⋆ Third Eye News Live\nകോട്ടയം ജില്ലാ പഞ്ചായത്ത് അംഗം ലിസി സെബാസ്റ്റ്യൻ അന്തരിച്ചു\nകോട്ടയം: കോട്ടയം ജില്ലാ പഞ്ചായത്ത് പൂ്ഞ്ഞാർ ഡിവിഷൻ അംഗവും കേരള ജനപക്ഷം സംസ്ഥാന ജനറൽ സെക്രട്ടറിയുമായ ലിസി സെബാസ്റ്റ്യൻ (57) അന്തരിച്ചു. ഹൃദയാഘാതത്തെ തുടർന്നാണ് ശനിയാഴ്ച രാവിലെ വീട്ടിൽ വച്ച് അന്ത്യം സംഭവിച്ചത്.\nശനിയാഴ്ച പുലർച്ചെ വീട്ടിൽ വച്ച് ഇവർക്കു ഹൃദയാഘാതം ഉണ്ടാകുകയായിരുന്നു. തുടർന്നു, ആശുപത്രിയിൽ എത്തിച്ചെങ്കിലും മരണം സംഭവിക്കുകയായിരുന്നു. കളത്തൂക്കടവ് ഇളംതുരുത്തിയിൽ കുടുംബാഗമാണ്.\nസംസ്‌ക്കാരം നാളെ സെപ്റ്റംബർ 13 ന് ഉച്ചകഴിഞ്ഞു 2.30 ന് പയ്യാനിത്തോട്ടം സെന്റ് അൽഫോൻസാ പള്ളിയിൽ. മൃതദേഹം ശനിയാഴ്ച രാവിലെ 10 മണിയ്ക്ക് പൂഞ്ഞാർ പയ്യാനിത്തോട്ടത്തിലുള്ള സ്വവസതിയിൽ എത്തിക്കും\nസെപ്റ്റംബർ 25 ന് അഖിലേന്ത്യാ ബന്ദ്..! കേരളത്തിലും ഹർത്താലെന്ന് സോഷ്യൽ മീഡിയ; സത്യം തേർഡ് ഐ ന്യൂസ് ലൈവിൽ അറിയാം\nPrevious articleസ്വപ്‌നയുടെ ഒരു പവറേ..! സ്വപ്‌നയുമായി കറങ്ങി നടന്ന ശിവശങ്കരൻ തിരികെ സർവീസിലേയ്ക്ക് എത്തുന്നു; സർക്കാർ നൽകിയത് ക്ലീൻ ചിറ്റ്; ശിവശങ്കരന് ചുവപ്പ് പരവതാനി വിരിയ്ക്കാൻ ചീഫ് സെക്രട്ടറി\nNext articleസംസ്ഥാനത്തെ സ്വർണ്ണവിലയിൽ മാറ്റമില്ല: കോട്ടയം ജില്ലയിലെ ശനിയാഴ്ചത്തെ സ്വർണ്ണ വില ഇങ്ങനെ\nപ്രണവിനെ കടപ്പുറത്തിട്ട് തല്ലിക്കൊന്നത് ശീമക്കൊന്ന കമ്പിന്; ഫെയ്‌സ്ബുക്കിൽ വ്യാജ പ്രൊഫൈലുണ്ടാക്കി പെൺകുട്ടിയെന്ന വ്യാജേനെ യുവാക്കൾ വിളിച്ചു വരുത്തി; ക്രൂരത നടത്തിയത് മുൻ വൈരാഗ്യത്തെ തുടർന്ന്\nഎസ്.പി.ബിയുടെ നില അതീവ ഗുരുതരം; പ്രതീക്ഷകൾ അവസാന ഘട്ടത്തിലെന്ന് ആശുപത്രി അധികൃതർ; പ്രിയഗായകന്റെ ജീവനായി പ്രാർത്ഥിച്ച് ആരാധകർ\nശിവശങ്കറിനെയും സ്വപ്‌നയെയും ഒന്നിച്ചിരുത്തി ചോദ്യം ചെയ്യൽ; എൻ.ഐ.എ ശേഖരിച്ചത് നിർണ്ണായക വിവരങ്ങൾ; സംശയമുന വീണ്ടും ശിവശങ്കറിലേയ്ക്കു തന്നെ; മണിക്കൂറുകൾ നീണ്ട ചോദ്യം ചെയ്യലിലും ശിവശങ്കറിന് ക്ലീൻ ചിറ്റില്ല\nസംസ്ഥാന പൊലീസിൽ വൻ അഴിച്ചു പണി; 68 എസ്.എച്ച്.ഒമാർക്കു മാറ്റം; കോട്ടയം ജില്ലയിൽ ഈ എസ്.എച്ച്.ഒമാരും മാറും; മാറുന്ന എസ്.എച്ച്.ഒമാർ ആരൊക്കെ; തേർഡ് ഐ ന്യൂസ് ലൈവിൽ അറിയാം\nസച്ചിനെയും മറികടന്ന് രാഹുൽ; ബംഗളൂരുവിനെ അടിച്ചു പറപ്പിച്ച് ദുബായ് ഐ.പി.എല്ലിലെ ആദ്യ സെഞ്ച്വറി; രാഹുലിനു മുന്നിൽ വീണ് കോഹ്ലിയും കൂട്ടരും\nഈരയിൽക്കടവിൽ മാലിന്യം തള്ളൽ അതിരൂക്ഷം..! ചാക്ക് കണക്കിന് കോഴിമാലിന്യം ഈരയിൽക്കടവിൽ തള്ളി; ഈരയിൽക്കടവിൽ ഇപ്പോഴും ഇരുട്ട് തുടരുന്നു; പ്രതിഷേധവുമായി കോൺഗ്രസ് രംഗത്ത്; വീഡിയോ റിപ്പോർട്ട് തേർഡ് ഐ ന്യൂസ് ലൈവിൽ കാണാം\nകർഷക പ്രതിഷേധങ്ങൾക്ക് പിൻതുണയുമായി കോട്ടയത്ത് യൂത്ത് കോൺഗ്രസ് പ്രവർത്തകർ\nതലയോലപ്പറമ്പിലും വിജയപുരത്തും ലൈഫ് ഭവന സമുച്ചയങ്ങൾക്ക് ശിലയിട്ടു: ജനോപകാരപ്രദമായ വികസന പദ്ധതികൾ ആരോപണങ്ങൾ ഭയന്ന് ഉപേക്ഷിക്കില്ല: മുഖ്യമന്ത്രി\nകോട്ടയം ജില്ലയിൽ കൊവിഡ് ബാധിച്ച 60 വയസിനു മുകളിലുള്ളത് 51 പേര്; ഇന്ന് ജില്ലയില് 341 പേര്‍ക്കു കൂടി കൊവിഡ്;രോഗം സ്ഥിരീകരിച്ചത് ഇവർക്ക്\nസംസ്ഥാനം അതീവ ഗുരുതരാവസ്ഥയിലേക്ക് : ഇന്ന് 6324 പേർക്ക് കൂടി കോവിഡ് ; 5321 പേർക്കും രോഗം ബാധിച്ചത് സമ്പർക്കത്തിലൂടെ ; രോഗം സ്ഥിരീകരിച്ചവരിൽ 105 ആരോഗ്യ പ്രവർത്തകരും\nകോർപ്പറേറ്റുകൾക്ക് ഇന്ത്യൻ കാർഷിക മേഖലയെ തീറെഴുതുന്നു: എൻ. ജയരാജ് എം.എൽ.എ\nവ്യാജപേരിൽ കോവിഡ് പരിശോധന : കെ.എസ്.യു സംസ്ഥാന അധ്യക്ഷൻ കെ.എം അഭിജിത്തിനെതിരെ പൊലീസ് കേസെടുത്തു ; കേസെടുത്തിരിക്കുന്നത് ആൾമാറാട്ടം, പകർച്ചവ്യാധി നിയന്ത്രണ നിയമപ്രകാരം


കണ്ണൂരിലെ മലയാളി യുവതികൾക്ക് ഇസ്ലാമിക് ഭീകരർ നൽകിയ ചുമതല ഇന്ത്യയിൽ പ്രൊവിൻസ് സൃഷ്ടിക്കാൻ; ഭീകര സംഘടനയിലേക്ക് ആളെ കൂട്ടാൻ യുവതികൾ ഉപയോഗിച്ചത് സോഷ്യൽ മീഡിയയും; ഷിഫ ഹാരിസും മിസ്ഹ സിദ്ദിഖും അറസ്റ്റിലായതോടെ വ്യക്തമാകുന്നത് കേരളത്തിലെ ഐഎസ് സ്വാധീനം – Media Mangalam\nകണ്ണൂര്: കേരളത്തിൽ വീണ്ടും ഐഎസ് ബന്ധമുള്ള യുവതികൾ. കണ്ണൂരിൽ നിന്നാണ് രണ്ട് യുവതികളെ എൻഐഎ അറസ്റ്റ് ചെയ്തത്. കണ്ണൂർ തായെത്തെരു ചെയ്ക്കിന്റകത്ത് ഷിഫ ഹാരിസ്, താണ ഓർമ്മ വീട്ടിൽ മിസ്ഹ സിദ്ദീഖ് എന്നിവരാണ് അറസ്റ്റിലായത്. ഐഎസ്‌ഐഎസ് അനുകൂല പോസ്റ്റുകള് സമൂഹമാധ്യമങ്ങളില് പ്രചരിപ്പിച്ചതിനാണ് അറസ്റ്റ്. യുവതികള് ക്രോണിക്കിള് ഫൗണ്ടേഷന് എന്ന പേരില് ഗ്രൂപ്പുണ്ടാക്കി സോഷ്യല് മീഡിയയിലൂടെ ഐ.എസിനായി ആശയപ്രചാരണം നടത്തിയെന്നാണ് എന്.ഐ.എ പറയുന്നത്. കഴിഞ്ഞ മാര്‍ച്ച് മുതല് യുവതികള് എന്.ഐ.എ സംഘത്തിന്റെ നിരീക്ഷണത്തിലായിരുന്നു. ആറു മാസത്തിലധികം നീണ്ട അന്വേഷണത്തിനൊടുവിലാണ് യുവതികളെ പിടികൂടിയത്\nകണ്ണൂർ നഗര മധ്യത്തിൽ നിന്നാണ് ഇരുവരെയും എൻഐഎ അതീവ രഹസ്യമായി അറസ്റ്റ് ചെയ്തത്. ഐഎസിലക്ക് ആളെ നിയമിക്കുക, ഐഎസ്സിന്റെ ആശയങ്ങൾ പ്രചരിപ്പിക്കുക, ഇതിനായി സാമുഹിക മാധ്യമങ്ങൾ ഉപയോഗിക്കുക, ഇന്ത്യയിൽ ഐഎസ്സിന്റെ പ്രൊവിൻസ് ഉണ്ടാക്കുക എന്നിങ്ങനെയാണ് ഇവർക്കെതിരെയുള്ള കുറ്റങ്ങൾ. ഇരുവരെയും കണ്ണൂർ ജുഡിഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയിൽ ഹാജരാക്കി ട്രാൻസിറ്റ് വാറന്റ് ‘നേടിയതിനു ശേഷം ചോദ്യം ചെയ്യാനായി ഡൽഹിയിലേക്ക് കൊണ്ടുപോയി. കണ്ണൂർ ടൗൺ സ്റ്റേഷനിലുള്ള വനിതാ പൊലിസുകാരുൾപ്പെടെയുള്ള സംഘം കോടതിയിൽ ഹാജരാക്കുമ്പോൾ ഇവരോടൊപ്പമുണ്ടായിരുന്നു.\nഅഞ്ചുമാസം നീണ്ട പരിശോധനകൾക്കും അന്വേഷണങ്ങൾക്കും ശേഷമാണ് യുവതികൾ പിടിയിലായത്. ഇവർ ക്രോണിക്കിൾ ഫൗണ്ടേഷൻ എന്ന പേരിൽ ഗ്രൂപ്പുണ്ടാക്കി സോഷ്യൽ മീഡിയയിലൂടെ ഐഎസ്സിനായി ആശയപ്രചാരണം നടത്തിയെന്നും എൻഐഎ കണ്ടെത്തിയിട്ടുണ്ട്. ഓഗസ്റ്റ് നാലിന് മംഗലാപുരത്തു നിന്നും പിടിയിലായ അമീർ അബ്ദുൽ റഹ്മാനെ കൂടി ചോദ്യം ചെയ്തപ്പോഴാണ് ഷിഫയുടേയും മിസ്ഹയുടെയും പങ്കു വ്യക്തമായത് എന്നാണ് വിവരം.\nഇവരുടെ കൂട്ടാളി മുസാദ് അൻവർ നേരത്തെ അറസ്റ്റിലായിരുന്നു. സംഘത്തിലുള്ള മറ്റൊരാൾ അമീർ അബ്ദുൾ റഹ്മാനെ മംഗലാപുരത്ത് നിന്ന് ഓഗസ്റ്റ് 4ന് അറസ്റ്റ് ചെയ്തിരുന്നു. ഇയാളിൽ നിന്ന് ലഭിച്ച സൂചനകളുടെ അടിസ്ഥാനത്തിലാണ് യുവതികളെ എൻ.ഐ.എ സംഘം അറസ്റ്റ് ചെയ്തിരിക്കുന്നത്. കേരളത്തിൽ ഏഴ് പേരടങ്ങുന്ന സംഘമാണ് ഐ.എസ് ആശയപ്രചാരണം നടത്തുന്നതെന്നാണ് എൻഐഎ പറയുന്നത്.\nisis മിസ്ഹ സിദ്ദീഖ് ഷിഫ ഹാരിസ്\nഎഫ്ഐആർ സമർപ്പിച്ചതിൽ പൊട്ടിത്തെറിച്ച് വി. ഡി സതീശൻ; ഇത് സിപിഎം-ബിജെപി അവിശുദ്ധ ബന്ധത്തിന് തെളിവ്


മള്‍ട്ടിപ്പിള് എന്‍ട്രി ടൂറിസ്റ്റ് വീസ എല്ലാ രാജ്യക്കാര്‍ക്കുമായി വ്യാപിപ്പിക്കുകയും ചെയ്തു. ലോകത്തെ ഏതു രാജ്യത്തെ കമ്പനികളുടെ ജീവനക്കാരായാലും യുഎഇയിലിരുന്ന് ജോലി ചെയ്യാന് അവസരമൊരുക്കുന്നതാണ് പുതിയ റിമോര്‍ട്ട് വര്‍ക്ക് വീസ. ഈ കമ്പനിയുടെ സാന്നിധ്യം യുഎഇയില് ഉണ്ടെങ്കിലും ഇല്ലെങ്കിലും വീസ ലഭിക്കും. യുഎഇ ആദ്യമായാണ് ഇത്തരമൊരു വീസ നല്‍കുന്നത്.\nകോവിഡ് വാക്‌സീന് സ്വീകരിക്കുന്നതിന് കുവൈത്ത് ആരോഗ്യമന്ത്രാലയം ഒരുക്കിയ വെബ്‌പേജില് റജിസ്റ്റര് ചെയ്യാത്ത ഇന്ത്യക്കാര് വൈകാതെ റജിസ്റ്റര് ചെയ്യണമെന്ന് ഇന്ത്യന് എംബസി. സ്വയം റജിസ്റ്റര് ചെയ്യുന്നതിനും ബന്ധുക്കളെയും മറ്റും റജിസ്റ്റര് ചെയ്യിക്കുന്നതിനും മുഴുവന് പേരും മുന്നോട്ടുവരണം. റജിസ്‌ട്രേഷനുള്ള ലിങ്ക്: https://cov19vaccine.moh.gov.kw/SPCMS/CVD_19_Vaccine_Registration.aspx.\nഖത്തറില് നിന്നും കോവിഡ് വാക്‌സിന്റെ രണ്ട് ഡോസുകളും സ്വീകരിച്ചവര്‍ക്ക് ആറ് മാസത്തേക്ക് ക്വാറന്റൈനില് ഇളവ്. രണ്ടാമത്തെ ഡോസുമെടുത്ത് 14 ദിവസം കഴിഞ്ഞ് രാജ്യത്തിന് പുറത്തേക്ക് പോകുന്നവര് തിരിച്ചുവരുമ്പോള് ആറ് മാസം വരെ ക്വാറന്റൈന് വേണ്ടെന്ന് ആരോഗ്യമന്ത്രാലയം അറിയിച്ചു.\nസന്ദര്‍ശക, ടൂറിസ്റ്റ് വിസാ കാലാവധി നീട്ടി; മാര്‍ച്ച് 31 വരെ യു.എ.ഇയില് തുടരാം\n2020 സെപ്തംബര് 10ന് ശേഷം അനുവദിച്ചതോ കാലഹരണപ്പെട്ടതോ ആയ വിസകള്‍ക്ക് പുതിയ തീരുമാനം ബാധമാകും. അത്തരം വിസക്കാര്‍ക്ക് രാജ്യത്ത് മാര്‍ച്ച് 31 വരെ പിഴയൊന്നും നല്‍കാതെ യു.എ.ഇയില് തുടരാം. ഈ കാലയളവില് ഒളിച്ചോടിയതായി കാണിച്ച് സ്‌പോണ്‍സര്‍മാര് പരാതിപ്പെട്ടവര്‍ക്ക് പോലും അവരുടെ വിസക്ക് സാധുത ലഭിക്കും. മലയാളികള് ഉള്‍പ്പെടെ നൂറുകണക്കിന് പേര്‍ക്ക് ഇതിന്റെ പ്രയോജനം കിട്ടും.\nഓസ്‌ട്രേലിയ രാജ്യാന്തര അതിര്‍ത്തി തുറക്കുന്നത് മൂന്ന് മാസം കൂടി നീട്ടി\nവിദേശത്ത് നിന്ന് ഓസ്ട്രേലിയയിലേക്ക് എത്തുന്നതിലും ഇവിടെ നിന്ന് വിദേശത്തേക്ക് യാത്ര ചെയ്യുന്നതിലും വിലക്ക് ഏര്‍പ്പെടുത്തുന്നതാണ് ഹ്യൂമന് ബയോസെക്യൂരിറ്റി എമര്‍ജന്‍സി പീരീയഡ്. ഇതോടെ ഓസ്‌ട്രേലിയ രാജ്യാന്തര അതിര്‍ത്തി തുറക്കുന്നത് ജൂണ് 17 വരെ നീട്ടി. പല വിദേശ രാജ്യങ്ങളിലും രൂപമാറ്റം വന്ന കൊറോണവൈറസ് ഭീതിപടര്‍ത്തുകയാണെന്നും ഇത് ഓസ്ട്രേലിയന് സമൂഹത്തിന്റെ സുരക്ഷക്ക് ഭീഷണിയാകുമെന്നും ചൂണ്ടിക്കാട്ടിയാണ് അതിര്‍ത്തി തുറക്കുന്നത് വൈകിപ്പിക്കാന് സര്‍ക്കാര് തീരുമാനിച്ചത്.\nദുബായിലെ സ്‌കൂള് പ്രവേശനം: പ്രായപരിധിയില് മാറ്റം വരുന്നു\nപ്രി കെജി, കെജി, കെജി1, ഗ്രേഡ് 1 എന്നീ ക്ലാസുകളില് പ്രവേശനം നേടുന്നവരുടെ പ്രായമായിരിക്കും മാറുക. സെപ്റ്റംബറില് പുതിയ അധ്യയന വര്‍ഷാരംഭത്തില് പ്രത്യേകിച്ച് ഐബി, യുകെ, അമേരിക്കന് കരിക്കുലമുള്ള സ്‌കൂളുകളില് പുതിയ തീരുമാനം ബാധകമാകും. ഓഗസ്റ്റ് 31ന് മൂന്ന് വയസ്സ് പൂര്‍ത്തിയാകുന്ന കുട്ടികള്‍ക്ക് മാത്രമേ പ്രികെജി ക്ലാസില് പ്രവേശനം നേടാനാവുകയുള്ളൂ എന്നും സൂചിപ്പിച്ചു. നേരത്തെ ഡിസംബര് 31 ആയിരുന്നു തിയതി.\n‘താങ്ക് യു ഹീറോസ്’: കോവിഡ് പോരാളികള്‍ക്ക് സൗജന്യ യാത്ര; തീയതി നീട്ടി ഖത്തര് എയര്‍വേയ്‌സ്\n2022 മാര്‍ച്ച് 31 വരെയുള്ള യാത്രയ്ക്കായി 2021 സെപ്റ്റംബര് 30 വരെ ടിക്കറ്റ് ബുക്ക് ചെയ്യാമെന്ന് ഖത്തര് എയര്‍വേയ്സ് അധികൃതര് ട്വീറ്റില് അറിയിച്ചു. നേരത്തെ 2020 ഡിസംബര് 10 വരെയുള്ള യാത്രയ്ക്കായി നവംബര് 26 വരെയായിരുന്നു ബുക്കിങ് അനുവദിച്ചിരുന്നത്.\nപാസ്പോര്‍ട്ട് സേവനങ്ങള് ലഭിക്കാന് മുന്‍കൂര് ബുക്കിങ് ആവശ്യം: ഇന്ത്യന് എംബസി\nഉമ്മ് അല് ഹമ്മാം വിഎഫ്എസ് ഗ്ലോബല്, അല് ഹദ വിഎഫ്എസ് ഗ്ലോബല്, അല് ഖോബാര് എന്നിവിടങ്ങളില് പാസ്പോര്‍ട്ട് സേവനങ്ങള്‍ക്ക് മുന്‍കൂര് അപ്പോയിന്റ്മെന്റ് വേണമെന്നാണ് എംബസി വ്യക്തമാക്കിയത്. ഇത് ഫെബ്രുവരി ഏഴ് മുതലാണ് പ്രാബല്യത്തില് വന്നത്. അപേക്ഷകര്‍ക്ക് നേരിട്ടെത്തി പാസ്പോര്‍ട്ട്, അനുബന്ധ രേഖകള് എന്നിവ സ്വീകരിക്കാം.\nനിലവിലെ കോവിഡ് നിയന്ത്രണങ്ങളുടെ പശ്ചാത്തലത്തില് യു.എ.ഇ വഴി സൗദിയിലേക്കും കുവൈത്തിലേക്കും പോകുന്നത് അസാധ്യമാണ്. അതിനാല്, നാട്ടില് നിന്ന് വരുന്നവരും യാത്ര മാറ്റിവെക്കണം. സ്ഥിതിഗതികള് സാധാരണ നിലയിലെത്തുമ്പോള് യാത്ര തുടരണമെന്നും എംബസി അറിയിച്ചു. എത്തേണ്ട രാജ്യത്തിന്റെ യാത്രാ നിബന്ധനകള് ശരിയായി മനസിലാക്കി വേണം യാത്ര ചെയ്യാന്. വരുന്നവര് കൂടുതല് പണം കൈയില് കരുതുകയും വേണം.


പി.പി. ചെറിയാന് Published on 06 December, 2021\nറ്റുപെക്ക (കന്‍സാസ്): റിപ്പബ്ലിക്കന് പ്രസിഡന്റ് സ്ഥാനാര്‍ത്ഥിയും, സെനറ്റര് ലീഡറുമായ ബോബ് ഡോള് (98) അന്തരിച്ചു. 1923 ജൂലൈ 22-നു കന്‍സാസിലായിരുന്നു ജനനം. രണ്ടാം ലോക മഹായുദ്ധത്തില് പങ്കെടുത്ത ബോബ് ഡോളിനു മാരകമായി മുറിവേറ്റുവെങ്കിലും, അതിനെ മനോധൈര്യംകൊണ്ട് അതിജീവിച്ച ഡോളിന്റെ മരണം ട്വിറ്റര് സന്ദേശത്തിലൂടെയാണ് ഭാര്യ എലിസബത്ത് ഡോള് ഔദ്യോഗികമായി അറിയിച്ചത്. 1942 മുതല് 48 വരെ യുണൈറ്റഡ് സ്റ്റേറ്റ് ആര്‍മി അംഗമായിരുന്നു.\n2021 ഫെബ്രുവരിയില് തനിക്ക് സ്റ്റേജ്4കാന്‍സറാണെന്നു ബോബ് ഡോള് പരസ്യമായി വെളിപ്പെടുത്തിയിരുന്നു. കന്‍സാസില് നിന്നു റിപ്പബ്ലിക്കന് സെനറ്ററായി 1969-ലാണ് തെരഞ്ഞെടുക്കപ്പെട്ടത്. പതിനൊന്നു വര്‍ഷം സെനറ്റിലെ റിപ്പബ്ലിക്കന് ലീഡറായിരുന്നു.\n1996-ലെ തെരഞ്ഞെടുപ്പില് പ്രസിഡന്റ് സ്ഥാനാര്‍ത്ഥിയും, 1976-ല് വൈസ് പ്രസിഡന്റ് സ്ഥാനാര്‍ത്ഥിയുമായിരുന്നു. റിപ്പബ്ലിക്കന് നാഷണല് കമ്മിറ്റി ചെയര്‍മാനായും പ്രവര്‍ത്തിച്ചിട്ടുണ്ട്. യു.എസ് പ്രസിഡന്റായി ഡോണള്‍ഡ് ട്രംപിനെ എന്‍ഡോഴ്‌സ് ചെയ്ത ഏക മുന് റിപ്പബ്ലിക്കന് പ്രസിഡന്റ് സ്ഥനാര്‍ത്ഥിയായിരുന്നു ബോബ് ഡോള്.\nനോര്‍ത്ത് കരോളിന മുന് യുഎസ് സെനറ്റര് എലിസബത്ത് ഡോള് ആണ് ഭാര്യ. 2018-ല് ഡോളിന്റെ സേവനങ്ങളെ മാനിച്ച് കണ്‍ഗ്രഷണല് ഗോള്‍ഡ് മെഡല് സമ്മാനിച്ചിരുന്നു.\nഡിസംബര് അഞ്ചിന് രാവിലെ ഉറക്കത്തിനിടെയായിരുന്നു ഡോളിന്റെ മരണം സംഭവിച്ചത്.


നിയമങ്ങൾ പിൻവലിക്കാതെ പിന്നോട്ടേക്കില്ലെന്ന് വ്യക്തമാക്കി കർഷക സംഘടനകൾ | Metro Journal Online\nകാർഷിക നിയമങ്ങൾ പിൻവലിക്കാതെ പ്രതിഷേധത്തിൽ നിന്ന് പിൻമാറില്ലെന്ന് വ്യക്തമാക്കി കർഷക സംഘടനകൾ. ഡൽഹി അതിർത്തികളിൽ സമരം തുടരും. സുപ്രീം കോടതി വിധി പരിശോധിക്കും\nനിയമം പിൻവലിക്കാതെ പിന്നോട്ടില്ല. വിധിയുടെ പശ്ചാത്തലത്തിൽ ഇന്ന് പഞ്ചാബിൽ നിന്നുള്ള കർഷക സംഘടനകൾ കോർ കമ്മിറ്റി യോഗം ചേരും. നാളെ 12 മണിക്ക് 41 സംഘടനകളുടെ സെൻട്രൽ കമ്മിറ്റി സിംഘുവിൽ ചേരും.\nകാർഷിക നിയമങ്ങൾ സുപ്രീം കോടതി ഇന്ന് സ്‌റ്റേ ചെയ്തിരുന്നു. നിയമത്തിനെതിരെ സമരം ശക്തമാകുന്ന സാഹചര്യത്തിലാണ് സുപ്രീം കോടതി ഇടപെടൽ. കൂടാതെ നാലംഗ വിദഗ്ധ സമിതി നിയമങ്ങൾ പരിശോധിക്കും. അതുവരെയാണ് നിയമഭേദഗതി മരവിപ്പിച്ചിരിക്കുന്നത.\n← കാര്‍ഷികനിയമങ്ങള് തല്‍ക്കാലത്തേക്ക് സുപ്രീംകോടതി സ്റ്റേചെയ്തു\nപരുക്കിന്റെ വില്ലത്തരം തുടരുന്നു; ജഡേജക്കും വിഹാരിക്കും പുറമെ ബുംറയും നാലാം ടെസ്റ്റിൽ നിന്ന് പുറത്ത് →


Farmer Leaders will arrest soon; Ghaziabad DM issues order to vacate protest site | കര്‍ഷക സമരക്കാരെ ഒഴിപ്പിക്കാന് യോഗിയുടെ നിര്‍ദേശം; നേതാക്കളെ അറസ്റ്റ് ചെയ്യും, ഫ്‌ളാഗ് മാര്‍ച്ച് - Malayalam Oneindia\nrepublic day farmer protest farmers കര്‍ഷകര് delhi police uttar pradesh\nദില്ലി: ദില്ലി അതിര്‍ത്തിയോട് ചേര്‍ന്ന യുപിയിലെ പ്രദേശങ്ങളില് തമ്പടിച്ചിരിക്കുന്ന കര്‍ഷക സമരക്കാരെ ഒഴിപ്പിക്കാന് മുഖ്യമന്ത്രി യോഗി ആദിത്യനാഥ് ജില്ലാ കളക്ടര്‍മാര്‍ക്കും പോലീസ് മേധാവികള്‍ക്കും നിര്‍ദേശം നല്‍കി. യുപി-ദില്ലി അതിര്‍ത്തിയിലെ ഗാസിപൂരിലും സിംഘുവിലും കഴിഞ്ഞ രണ്ടു മാസമായി സമരം തുടരുകയാണ്. ഇവരോട് ഒഴിഞ്ഞുപോകാന് ഗാസിപൂര് കളക്ടര് ഉത്തരവിട്ടു. ഇവിടേക്കുള്ള വെള്ളവും വൈദ്യുതിയും അധികൃതര് തടഞ്ഞു. കൂടുതല് പോലീസുകാരെ വിന്യസിച്ചു. പോലീസ് ഫ്‌ളാഗ് മാര്‍ച്ച് നടത്തി. നേതാക്കളെ ഉടന് അറസ്റ്റ് ചെയ്യുമെന്നാണ് വിവരം.\nഅതേസമയം, സിംഘു അതിര്‍ത്തിയില് സമരം ചെയ്യുന്ന കര്‍ഷകരെ ഒഴിപ്പിക്കാനും ശ്രമം തുടങ്ങി. 24 മണിക്കൂറിനകം ഒഴിഞ്ഞുപോയില്ലെങ്കില് ബലമായി ഒഴിപ്പിക്കുമെന്ന ഹിന്ദുത്വ സംഘടനയായ ഹിന്ദു സേന ഭീഷണി മുഴക്കി. അതേസമയം, സംഘര്‍ഷം തങ്ങളുടെ അജണ്ടയല്ലെന്നും സമരക്കാരുടെ ഭാഗത്ത് നിന്ന് അങ്ങനെ ഒരു നീക്കം ഉണ്ടാകില്ലെന്നും ഗാസിപൂരിലെ സമര നേതാവ് രാകേഷ് തികിയാത്ത് പറഞ്ഞു. ഇദ്ദേഹത്തിനെതിരെ റിപബ്ലിക് ദിനത്തിലെ സംഘര്‍ഷവുമായി ബന്ധപ്പെട്ട് ദില്ലി പോലീസ് കേസെടുത്തിട്ടുണ്ട്.\nസിംഘുവിലും ഗാസിപൂരിലും കൂടുതല് പോലീസിനെ വിന്യസിച്ചതോടെ ഏത് സമയവും സമരക്കാരെ അറസ്റ്റ് ചെയ്ത് നീക്കുമെന്നാണ് സൂചന. അതേസസമയം, സിംഘുവിനോട് ചേര്‍ന്ന ഗ്രാമത്തിലുള്ളവര് സമരക്കാരോട് ഒഴിഞ്ഞുപോകാന് ആവശ്യപ്പെട്ടു. ഭാരതീയ കിസാന് യൂണിയന് (ലോക് ശക്തി) എന്ന കര്‍ഷക സംഘടന ഇന്ന് സമരത്തില് നിന്ന് പിന്‍മാറി. കഴിഞ്ഞ ദിവസം രണ്ടു സംഘടനകള് പിന്‍മാറിയിരുന്നു. റിപബ്ലിക് ദിനത്തിലെ സംഘര്‍ഷം സമരക്കാര്‍ക്കിടയില് ഭിന്നത ശക്തമാക്കിയിട്ടുണ്ട്.\nസമരക്കാര്‍ക്കെതിരെ 25 കേസുകളാണ് രജിസ്റ്റര് ചെയ്തിട്ടുള്ളത്. 37 കര്‍ഷക നേതാക്കള് പ്രതികളാണ്. 394 പോലീസുകാര്‍ക്ക് സംഘര്‍ഷത്തില് പരിക്കേറ്റു എന്നാണ് വിവരം. ആശുപത്രിയില് കഴിയുന്ന പോലീസുകാരെ കേന്ദ്ര ആഭ്യന്തര മന്ത്രി അമിത് ഷാ സന്ദര്‍ശിച്ചു. അതേസമയം, കര്‍ഷക നിമയങ്ങള് പാസാക്കിയതില് പ്രതിഷേധിച്ച് എഎപി ഉള്‍പ്പെടെയുള്ള 17 പ്രതിപക്ഷ പാര്‍ട്ടികള് നാളെ പാര്‍ലമെന്റില് രാഷ്ട്രപതിയുടെ പ്രസംഗം ബഹിഷ്‌കരിക്കുമെന്ന് പ്രഖ്യാപിച്ചു. കാര്‍ഷിക നിയമങ്ങള്‍ക്കെതിരെ ബംഗാള് നിയമസഭ പ്രമേയം പാസാക്കി. രാജ്യത്തെ കലാപഭൂമിയാക്കാനാണ് ബിജെപി ശ്രമിക്കുന്നതെന്ന് ബംഗാള് മുഖ്യമന്ത്രി മമത ആരോപിച്ചു.\nFarmer Leaders will arrest soon; Ghaziabad DM issues order to vacate protest site


നാലുദിവസം ബാക്കി, ലോക്‌സഭയില് യുദ്ധം തുടരുന്നു | Demonetisation| Loksabha\nനാലുദിവസം ബാക്കി, ലോക്‌സഭയില് യുദ്ധം തുടരുന്നു\nന്യൂഡല്‍ഹി: അനുരഞ്ജന നീക്കങ്ങളും അദ്വാനിയുടെ വിമര്‍ശവും ഫലംകണ്ടില്ല. നോട്ട് പിന്‍വലിക്കല് വിഷയത്തെച്ചൊല്ലി ലോക്‌സഭ വ്യാഴാഴ്ചയും സ്തംഭിച്ചു. നോട്ട് പിന്‍വലിക്കല് പ്രഖ്യാപനം ഒരുമാസം പിന്നിട്ട വ്യാഴാഴ്ച പാര്‍ലമെന്റിനകത്തും പുറത്തും പ്രതിപക്ഷപ്രതിഷേധമുയര്‍ന്നു. ജനങ്ങളുടെ വിഷയങ്ങള് ഉയര്‍ത്താന് താത്പര്യമുണ്ടെങ്കിലേ ചര്‍ച്ചയ്ക്ക് തയ്യാറാകൂയെന്ന ഭരണപക്ഷത്തിന്റെ വെല്ലുവിളിയില് വീഴാതെ, വോട്ടെടുപ്പോടെ ചര്‍ച്ചയെന്ന നിലപാടില് പ്രതിപക്ഷം ഉറച്ചുനിന്നു.\nശീതകാല സമ്മേളനം അവസാനിക്കാന് നാല് പ്രവൃത്തിദിനങ്ങള്‍മാത്രം ബാക്കി നില്‍ക്കേയാണ്, ഭരണ-പ്രതിപക്ഷ ഏറ്റുമുട്ടല് തുടരുന്നത്. രാവിലെ പാര്‍ലമെന്റിനുമുന്നില് രാഹുല്‍ഗാന്ധിയുടെ നേതൃത്വത്തില് പ്രതിഷേധധര്‍ണ നടത്തിയശേഷമാണ് പ്രതിപക്ഷം സഭയിലെത്തിയത്. തുടര്‍ന്ന്, സഭ ആരംഭിച്ച ഉടന് കോണ്‍ഗ്രസ് സഭാനേതാവ് മല്ലികാര്‍ജുന് ഖാര്‍ഗെ നോട്ട് പിന്‍വലിക്കല് വിഷയം ഉയര്‍ത്താന് ശ്രമിച്ചെങ്കിലും സ്പീക്കര് അനുവദിച്ചില്ല. ചോദ്യോത്തരവേള തടസ്സപ്പെടുത്താന് അനുവദിക്കില്ലെന്ന് സ്പീക്കര് പറഞ്ഞതോടെ പ്രതിപക്ഷം നടുത്തളത്തിലിറങ്ങി മുദ്രാവാക്യം വിളികളുമായി സഭ തടസ്സപ്പെടുത്തി.\nനോട്ട് പിന്‍വലിക്കല് വിഷയത്തില് ചര്‍ച്ചയ്ക്ക് സര്‍ക്കാര് തയ്യാറാണെന്ന് പാര്‍ലമെന്ററികാര്യമന്ത്രി അനന്ത്കുമാര് ആവര്‍ത്തിച്ചു. എന്നാല്, ബഹളം രൂക്ഷമായതോടെ സഭ 12 മണിവരെ നിര്‍ത്തിവെച്ചു. 12 മണിക്ക് വീണ്ടു ചേര്‍ന്നപ്പോള് ബഹളം തുടങ്ങിയ പ്രതിപക്ഷത്തോട്, മറ്റ് അംഗങ്ങളെ തടസ്സപ്പെടുത്തിയാല് നടപടിയെടുക്കുമെന്ന് സ്പീക്കര് താക്കീത് ചെയ്തു. സഭാനടത്തിപ്പ് വീഴ്ചയ്‌ക്കെതിരെ കഴിഞ്ഞദിവസം കടുത്ത വിമര്‍ശനമുന്നയിച്ച മുതിര്‍ന്ന നേതാവ് എല്.കെ. അദ്വാനിയുടെ സാന്നിധ്യത്തില് തന്നെയായിരുന്നു ഭരണ-പ്രതിപക്ഷ ബഹളം. ഏറ്റുമുട്ടിയ ഇരുവിഭാഗവും ഐക്യം കാട്ടിയത് പാര്‍ലമെന്റിന് നാലുദിവസത്തെ അവധി നല്‍കുന്ന കാര്യത്തിലായിരുന്നു. കാര്യോപദേശകസമിതിയുടെ തീരുമാനത്തിന് സ്പീക്കര് സഭയുടെ അംഗീകാരം തേടിയപ്പോള് ഇരുപക്ഷവും പിന്തുണച്ചു.\nരാജ്യസഭാ സ്തംഭനം തുടരുന്നു\nന്യൂഡല്‍ഹി: രാജ്യസഭാസ്തംഭനം വ്യാഴാഴ്ചയും തുടര്‍ന്നു. രാവിലെ രണ്ടുതവണ തടസ്സപ്പെട്ട രാജ്യസഭ ഉച്ചയ്ക്കുശേഷം പിരിയുകയായിരുന്നു. രാവിലെ സഭാനടപടികള് ആരംഭിച്ചപ്പോള്‍തന്നെ തൃണമൂല് കോണ്‍ഗ്രസ് അംഗം സുഖേന്ദുശേഖര് റോയ് വിഷയം ഉയര്‍ത്തി. നോട്ട് അസാധുവാക്കല് തീരുമാനം 30 ദിവസം പിന്നിട്ടപ്പോള് രാജ്യത്ത് 115 പേര് മരിച്ചു. അവരുടെ മരണത്തില് സഭ അനുശോചിക്കണം -സുഖേന്ദുശേഖര് റോയ് ആവശ്യപ്പെട്ടു.\nഎന്നാല്, വാര്‍ത്താവിതരണ മന്ത്രി വെങ്കയ്യനായിഡു പ്രതിപക്ഷ നിലപാടിനെതിരെ രംഗത്തെത്തി. നോട്ട് അസാധുവാക്കല് പ്രഖ്യാപനംവന്ന നവംബര് എട്ട് ചരിത്രപരമായ ദിവസമാണെന്നും അദ്ദേഹം അവകാശപ്പെട്ടു.


hollywood «eപത്രം – ePathram.com\nവായിക്കുക: filmmakers, hollywood, നടന്, ലോക സിനിമ, വിവാദം\nComments Off on ‘ദി മെസ്സേജ്’ സൗദി അറേബ്യ യില് പ്രദര്‍ശി പ്പിക്കുന്നു\nവായിക്കുക: hollywood, ലോക സിനിമ, വിവാദം\nComments Off on സിനിമാ നിരോധനം പിൻ വലിച്ചു : ഏപ്രില് 18 നു സൗദി അറേബ്യ യില് ബ്ലാക്ക് പാന്ഥര് റിലീസ്\nഎഡ്വേഡ് സ്നോഡന്റെ ജീവിതം സിനിമയാകുന്നു\nലണ്ടന്: അമേരിക്കയുടെ ഇന്‍റര്‍നെറ്റ് ചാരവൃത്തിയെക്കുറിച്ച് വെളിപ്പെടുത്തിയതിലൂടെ ലോകശ്രദ്ധയിൽ പെട്ട എഡ്വേഡ് സ്നോഡന്റെ ജീവിതം സിനിമയാകുന്നു. ‘സ്നോഡന് ഫയല്‍സ്: ദി ഇന്‍സൈഡ് സ്റ്റോറി ഓഫ് ദി വേള്‍ഡ്സ് മോസ്റ്റ് വാണ്ടഡ് മാന്’ എന്നാണ് സിനിമയുടെ പേര്. മുന് നാഷനല് സെക്യൂരിറ്റി ഏജന്‍സി (എന്. എസ്. എ.) ജീവനക്കാരനായ സ്നോഡന് ഇപ്പോള് റഷ്യയില് താല്‍കാലിക രാഷ്ടീയ അഭയം തേടിയിരിക്കുകയാണ്.\nപത്ര പ്രവര്‍ത്തകന് ലൂക് ഹാര്‍ഡിങിന്‍റെയാണ് രചന. 30 വര്‍ഷം ജയില് ശിക്ഷ അനുഭവിക്കാവുന്ന കുറ്റമാണ് സ്നോഡനെതിരെ അമേരിക്ക ചുമത്തിയിട്ടുള്ളത്.\nവായിക്കുക: hollywood, politics\nComments Off on എഡ്വേഡ് സ്നോഡന്റെ ജീവിതം സിനിമയാകുന്നു\nദുബായ് : ബൈബിളിനെ ആധാരമാക്കി നിര്‍മ്മിച്ച “നോഹ” എന്ന ഹോളിവൂഡ് സിനിമക്ക് ഗള്‍ഫ് രാജ്യ ങ്ങളില് വിലക്ക്.\nമത വികാരം വ്രണപ്പെടുത്താന് സാധ്യതയുണ്ട് എന്ന കാരണ ത്താലാണ് “നോഹ” യുടെ പ്രദര്‍ശനം യു. എ. ഇ., ഖത്തര്, ബഹ്‌റൈന് എന്നിവിട ങ്ങളില് നിരോധിച്ചത്.\nഈജിപ്ത്, ജോര്‍ദാന്, കുവൈത്ത് എന്നിവിട ങ്ങളിലും ചിത്ര ത്തിന് നിരോധന ഭീഷണിയുണ്ട്. ഈ സിനിമ യില് പറഞ്ഞിരിക്കുന്ന പല കാര്യങ്ങളും ഇസ്‌ലാമിക വിശ്വാസ ത്തിന് എതിരാണ് എന്നാണ് നിരോധനം ഏര്‍പ്പെടുത്തിയ രാജ്യ ങ്ങളുടെ നിലപാട്.\nഓസ്‌കര് ജേതാവ് റസല് ക്രോ, ആന്‍റണി ഹോപ്കിന്‍സ് എന്നിവര് അഭിനയിച്ച നോഹ, മാര്‍ച്ച് 28 നു അമേരിക്ക യില് പ്രദര്‍ശന ത്തിന് എത്തുന്നത്.\nComments Off on ‘നോഹ’ക്ക് അറബ് രാജ്യങ്ങളില് വിലക്ക്\n« അല് ഐന് ഫിലിം ക്ലബ്ബ് ഹ്രസ്വ ചലച്ചിത്ര മല്‍സരം\nസിനിമാ ചര്‍ച്ചയും സൗജന്യ പ്രദർശനവും »


കോവിഡ് പ്രതിസന്ധിക്കിടെ ഹാപ്പിയെസ്റ്റ് മൈന്‍ഡ്സ് ഐപിഒ – THE BUSINESS DAY\nസെപ്റ്റംബര് 7ന് പ്രഥമ ഓഹരി വില്‍പ്പന.4വര്‍ഷത്തിനിടെ ഒരു ഐടി കമ്പനി നടത്തുന്ന ആദ്യ ഐപിഒ\nകോവിഡ് പ്രതിസന്ധി രൂക്ഷമായിരിക്കെ സധൈര്യം, ശുഭപ്രതീക്ഷകളോടെ ബെംഗളൂരു കേന്ദ്രമാക്കിയ ഐടി കമ്പനി ഹാപ്പിയസ്റ്റ് മൈന്‍ഡ്‌സ് ഐപിഒ(പ്രഥമ ഓഹരി വില്‍പ്പന)യ്ക്ക്. സെപ്റ്റംബര് ഏഴ് മുതല് ഓഹരി വില്‍പ്പന ആരംഭിക്കും.\nനാല് വര്‍ഷത്തിനിടെ ഒരു ഐടി കമ്പനി നടത്തുന്ന ആദ്യ ഐപിഒയാണ് ഹാപ്പിയസ്റ്റ് മൈന്‍ഡ്‌സിന്റേതെന്നതും പ്രത്യേകതയാണ്.\nഉപഭോക്താക്കള്‍ക്ക് തടസങ്ങളില്ലാത്ത ഡിജിറ്റല് അനുഭവങ്ങള് ലഭ്യമാക്കുന്നതില് ശ്രദ്ധ കേന്ദ്രീകരിക്കുന്ന വിവര സാങ്കേതികവിദ്യാ കമ്പനിയാണ് ഹാപ്പിയെസ്റ്റ് മൈന്‍ഡ്സ് ടെക്നോളജീസ്. സെപ്റ്റംബര് ഏഴു മുതല് ഒന്‍പതു വരെയാണ് ഐപിഒ നടക്കുക.\n165 രൂപ മുതല് 166 രൂപ വരെയുള്ള പ്രൈസ് ബാന്‍ഡാണ് ഓഹരികള്‍ക്കു നിശ്ചയിച്ചിരിക്കുന്നതെന്ന് കമ്പനി അറിയിച്ചു. 90 ഓഹരികളായോ അവയുടെ മടങ്ങുകളായോ അയി അപേക്ഷിക്കാവുന്നതാണ്. രണ്ടു രൂപയാണ് ഓഹരികളുടെ മുഖവില. 110 കോടി രൂപയുടെ പുതിയ ഓഹരികളും പ്രൊമോട്ടറായ അശോക് സൂത്തയുടെ 8,414,223 ഓഹരികളും നിക്ഷേപകരായ സിഎംഡിബി II ന്റെ 27,249,362 ഓഹരികളുമാണ് വിതരണം ചെയ്യുന്നത്. ഓഹരികള് ബിഎസ്ഇയിലും എന്‍എസ്ഇയിലും ലിസ്റ്റ് ചെയ്യും.\nഎല്&ടി ഇന്‍ഫോടെക്കാണ് ഇന്ത്യയില് അവസാനമായി ലിസ്റ്റ് ചെയ്ത ഐടി കമ്പനി. 2016ലെ അവരുടെ ഓഹരി വില്‍പ്പന വമ്പന് വിജയമായിരുന്നു. 2011ലാണ് മൈന്‍ഡ്ട്രീയില് നിന്നിറങ്ങി സൂത്ത ഹാപ്പിയസ്റ്റ് മൈന്‍ഡ്‌സിന് തുടക്കമിടുന്നത്. ഡിജിറ്റല് മേഖലയില് നിന്ന് മികച്ച വരുമാനമുണ്ടാക്കാനാകുന്നുവെന്നതാണ് കമ്പനിയുടെ പ്രത്യേകത.\nവിപ്രോ ഇന്‍ഫോടെക്കിനെ പണ്ട് സമാനതകളില്ലാത്ത ഉയരങ്ങളിലെത്തിച്ച ചരിത്രമുള്ള ടെക്‌നോളജി സംരംഭകനാണ് സൂത്ത. അതിനാല് തന്നെ കോവിഡിനിടെ വരുന്ന അദ്ദേഹത്തിന്റെ സ്വന്തം കമ്പനിയുടെ ഐപിഒയെ വലിയ പ്രതീക്ഷയോടെയാണ് വിപണി ഉറ്റുനോക്കുന്നത്.\nRelated Items:happiest minds, ipo, lead


ലഹരി വിൽപനക്കാർക്കും മലയാളത്തിലെ പ്രമുഖ സിനിമാക്കാർക്കും ഇടയിലെ കണ്ണിയായ ടീച്ചർ: കാക്കനാട് ലഹരി കേസിലെ അന്വേഷണം മട്ടാഞ്ചേരി സ്വദേശിനിയായ സ്ത്രീയിലേക്ക് വ്യാപിക്കുന്നു. | Kerala Speaks\nകൊച്ചി : കൊച്ചി ലഹരിക്കടത്തുകേസില് പ്രതികള് ടീച്ചര് എന്നു വിളിക്കുന്ന സ്ത്രീയെക്കുറിച്ചുള്ള അന്വേഷണം എക്‌സൈസ് ക്രൈംബ്രാഞ്ച് ഊര്‍ജ്ജിതമാക്കി. പിടിയിലായ പ്രതികള്‍ക്കും സിനിമാ മേഖലയിലെ ചിലര്‍ക്കും ഇടയിലെ കണ്ണിയാണ് ‘ടീച്ചര്’ എന്നാണ് അന്വേഷണ ഉദ്യോഗസ്ഥരുടെ സംശയം. മട്ടാഞ്ചേരി പാണ്ടിക്കുടി സ്വദേശിനിയായ ഇവര്‍ക്ക് സിനിമാ മേഖലയുമായി അടുത്ത ബന്ധമുണ്ടെന്നും അന്വേഷണ സംഘത്തിന് വിവരം ലഭിച്ചു.\nടീച്ചറെ എക്‌സൈസ് ക്രൈംബ്രാഞ്ച് കഴിഞ്ഞദിവസം ചോദ്യം ചെയ്തിരുന്നു. ലഹരിക്കടത്തിനു മറയായി സംഘം ഉപയോഗിച്ച മുന്തിയ ഇനം നായ്ക്കളെ, പ്രതികള് അറസ്റ്റിലായതോടെ എക്‌സൈസ് ഉദ്യോഗസ്ഥര് ഈ സ്ത്രീക്കാണ് കൈമാറിയത്. റോട്ട്‌വീലര്, കേന് കോര്‍സോ ഇനങ്ങളില് പെട്ട മൂന്നു നായ്ക്കളെയാണ് പ്രതികളുടെ ഫ്‌ലാറ്റില് നിന്നും പിടികൂടിയത്.ഇതില് ഒരു നായയ്ക്ക് ഏകദേശം 80,000 രൂപ വരെ വില വരും. ഇവയെ തൊണ്ടി മുതലായി കണ്ടുകെട്ടി മൃഗസംരക്ഷണ വകുപ്പിനെ ഏല്‍പിക്കുകയും പിന്നീട് ലേലത്തിലൂടെ വിറ്റു മുതല്‍ക്കൂട്ടുകയും ചെയ്യുന്നതാണ് നടപടിക്രമം. എന്നാല്, അന്വേഷണ ഉദ്യോഗസ്ഥന് സ്ത്രീക്ക് നായ്ക്കളെ സംരക്ഷിക്കാന് നല്‍കുകയായിരുന്നു.\nപ്രതികളില് ഒരാളുടെ ബന്ധുവാണെന്നും പിന്നീടു ടീച്ചറാണെന്നും പറഞ്ഞുവെങ്കിലും ഇതു രണ്ടും വസ്തുതയല്ലെന്ന് അന്വേഷണത്തില് ബോധ്യപ്പെട്ടിട്ടുണ്ട്.അപരിചിതരോട് അക്രമാസക്തമായി മാത്രം പെരുമാറുന്ന റോട്ട്‌വീലര് പോലെയുള്ള നായ്ക്കള്, സ്വീകരിക്കാനെത്തിയ സ്ത്രീയോട് ഇണക്കം കാട്ടിയിരുന്നു. ഇക്കാര്യം എക്‌സൈസ് ഉദ്യോഗസ്ഥര് വേണ്ടത്ര ഗൗരവമായെടുത്തില്ല. കേസ് വിവാദമായതോടെയാണ്, നായ്ക്കള്‍ക്ക് ഇവരെ മുന്‍പരിചയമുണ്ടെന്ന സംശയം ഉടലെടുത്തത്.\nKakkand Narcotic Case\nPrevious articleപ്രശസ്ത തീർഥാടന കേന്ദ്രമായ പാലാ രാമപുരം പഴയ പള്ളിയുടെ ഒരു ഭാഗം തകർന്നു വീണു: അപകടമുണ്ടായത് സമീപത്തെ പുതിയ പള്ളിയിൽ വിവാഹ ചടങ്ങുകൾ നടക്കുമ്പോൾ.\nNext articleപ്രണയ പകയിൽ കൊലപാതകശ്രമം: തിരുവനന്തപുരം സ്വദേശിനിയെ മുൻ കാമുകൻ വീട്ടിൽ കയറി കുത്തിപ്പരിക്കേൽപ്പിച്ചു; പതിനഞ്ചോളം കുത്തുകളേറ്റ യുവതിയുടെ നില അതീവ ഗുരുതരം.\nവഴങ്ങിക്കൊടുത്ത ശേഷം അതുപറഞ്ഞു നടക്കുന്നത് മര്യാദയല്ല, പറ്റത്തില്ലെങ്കിൽ അപ്പോൾ തന്നെ തുറന്നു പറയണം: ചലച്ചിത്ര മേഖലയിലെ ചൂഷണത്തെ കുറിച്ച് സിനിമാതാരം അനുമോൾ പറയുന്നത് ഇങ്ങനെ\nകാറിലും ക്ലാസ് മുറിയിലും വെച്ച് 13കാരനായ വിദ്യാർത്ഥിയുമായി ലൈംഗിക ബന്ധം: 20 വർഷത്തെ തടവിന് ശിക്ഷിക്കപ്പെട്ട അധ്യാപിക ജയിലിൽ ആദരണീയ വ്യക്തിത്വം; അമേരിക്കൻ ജയിൽ അധികൃതർ പറയുന്നത് ഇങ്ങനെ.\nമുടി കുത്തിനു പിടിച്ച് ചൂരലിനടിച്ചും, അടിവയറ്റിൽ ചവിട്ടിയും വിദ്യാർത്ഥിയോട് അദ്ധ്യാപകൻറെ ക്രൂരത: സംഭവം തമിഴ്നാട്ടിൽ; വീഡിയോ ദൃശ്യങ്ങൾ ഇവിടെ കാണാം.\nഐടിഐ വിദ്യാർത്ഥിക്ക് പ്രകൃതിവിരുദ്ധ പീഡനം: അധ്യാപകൻ അറസ്റ്റിൽ.\nഅർജുൻ ആയങ്കിയുടെ ഉറ്റസുഹൃത്തും, സ്വർണക്കടത്ത് കേസുമായി ബന്ധപ്പെട്ട് കസ്റ്റംസ് ചോദ്യം ചെയ്ത വ്യക്തിയുമായ റമീസ് വാഹനാപകടത്തിൽ മരിച്ചു; സംഭവത്തിൽ ദുരൂഹതയുണ്ടെന്ന് ആരോപണം.


ഇനി ഒരു യുവതിയും പ്രവേശിക്കെണ്ട; ഇനി എത്തുന്നവരെ പോയ മണ്ഡലകാലത്ത് ആചാര ലംഘനത്തിന് വഴിയൊരുക്കിയ സര്‍ക്കാര് തന്നെ തടയും - Pravasishabdam\nHome News Kerala ഇനി ഒരു യുവതിയും പ്രവേശിക്കെണ്ട; ഇനി എത്തുന്നവരെ പോയ മണ്ഡലകാലത്ത് ആചാര ലംഘനത്തിന് വഴിയൊരുക്കിയ സര്‍ക്കാര്...\nതിരുവനന്തപുരം: ശബരിമല പുന പരിശോധനാ ഹര്‍ജിയില് വിധി പറയുന്നത് ഏഴംഗ ബെഞ്ചിന് വിട്ട സുപ്രീംകോടത് നടപടിക്ക് പിന്നാലെ ഈ മണ്ഡലകാലവും വിഷയങ്ങള് ഉണ്ടാകുമെന്നാണ് വിവരം. ഇന്നലെ ഏഴംഗ ബെഞ്ചിന് വിധി പറയുന്നത് വിട്ട കോടതി നടപടിക്ക് പിന്നാലെ ശബരിമലയില് കയറുമെന്ന് പ്രഖ്യാപിച്ച് തൃപ്തി ദേശായി അടക്കമുള്ളവര് രംഗത്തെത്തിയിരുന്നു. എന്നാല് തത്ക്കാലം യുവതികളെ ശബരിമലയില് പ്രവേശിപ്പിക്കേണ്ടതില്ലെന്ന നിലപാടിലാണ് സര്‍ക്കാര്.\nഅതേസമയം ശബരിമലയില് യുവതീപ്രവേശനം അനുവദിച്ചുകൊണ്ടുള്ള വിധി സുപ്രീം കോടതി പുനപ്പരിശോധിക്കും. ഇക്കാര്യം ഏഴംഗ ബെഞ്ച് പരിശോധിക്കണമെന്ന് ചീഫ് ജസ്റ്റിസ് രഞ്ജന് ഗൊഗോയിയുടെ നേതൃത്വത്തിലുള്ള അഞ്ചംഗ ഭരണഘടനാ ബെഞ്ച് വിധിച്ചു. മുസ്ലിം പള്ളികളില് സ്ത്രീകളെ പ്രവേശിപ്പിക്കുന്നത് ഉള്‍പ്പെടെയുള്ള വിഷയങ്ങള് ഏഴംഗ ബെഞ്ച് പരിഗണിക്കണമെന്ന് ഭൂരിപക്ഷ വിധിയിലൂടെ ചീഫ് ജസ്റ്റിസ് രഞ്ജന് ഗൊഗോയി പറഞ്ഞു.\nമതവിശ്വാസത്തിന്റെ അവിഭാജ്യ ഘടകം എന്ത് എന്ന സംവാദം പുനരുജ്ജീവിപ്പിക്കാനാണ് ഹര്‍ജിക്കാര് ശ്രമിച്ചതെന്ന് കോടതി അഭിപ്രായപ്പെട്ടു. ഇക്കാര്യത്തില് വിശാല ബെഞ്ച് പരിശോധന നടത്തണം. ആരാധനാലയങ്ങളില് സ്ത്രീകളെ പ്രവേശിപ്പിക്കുന്നതു സംബന്ധിച്ച വിഷയം ശബരിമലയില് മാത്രം ഒതുങ്ങില്ല. മുസ്ലിം പള്ളികളില് സ്ത്രീകളെ പ്രവേശിപ്പിക്കുന്ന വിഷയവും പരിശോധിക്കണമെന്ന് ചീഫ് ജസ്റ്റിസ് പറഞ്ഞു.\nPrevious articleമാമാങ്കത്തിലെ ലുക്ക് കണ്ട് സുല്‍ഫത്തും ദുല്‍ഖറും ചിരിച്ചു, താനെന്തോ തെറ്റ് ചെയ്തത് പോലെയായിരുന്നു അവരുടെ പ്രതികരണം മമ്മൂട്ടി പറയുന്നു\nNext articleഇതൊക്കെ കാണുമ്പോള് സന്തോഷമുണ്ട് പക്ഷേ സങ്കടവും; നമിത പ്രമോദ്\nചക്കക്കുരു വലിച്ചെറിയല്ലേ! മൂന്നൂറ് ഗ്രാം ചക്കക്കുരുവിന് വില 270 രൂപ!\nകോവിഡ് പോസിറ്റീവ് ആയ യുവതി ഇരട്ടക്കുട്ടികള്‍ക്ക് ജന്മം നല്‍കി


വായനയുടെ പുത്തൻ വാതായനങ്ങൾ\n‘വായന, സംസ്കാരത്തിന്റെ ഒരു അടയാളമാണ്; എന്തുകൊണ്ടെന്നാൽ അത് ഒരുവന്റെ മനസ്സിലെ അസംസ്‌കൃത പദാർത്ഥങ്ങളെ സാധ്യതകളുടെ കൊട്ടാരങ്ങളാക്കിത്തീർക്കുന്നു...’ -വായനയെപ്പറ്റിയുള്ള തന്റെ ദർശനങ്ങൾ പങ്കുവെച്ചുകൊണ്ട് നൈജീരിയൻ കവിയും ബുക്കർ പുരസ്കാര ജേതാവുമായ ബെൻ ഓഖ്‌രിയുടെ വാക്കുകളാണിത്.\nവായനയുടെ മഹത്ത്വം മനസ്സിലാക്കാൻ ബഹുദൂരമൊന്നും നമുക്ക് സഞ്ചരിക്കേണ്ടതില്ല. വായന ഏതൊരാളുടേയും വ്യക്തിത്വ വികസനത്തിൽ വലിയ പങ്കുവഹിക്കുന്നു എന്നത് സുവ്യക്തമായ കാര്യമാണ്.\nസ്വന്തം ദിനചര്യയിൽ വായനയ്ക്കായി ഒരല്പം സമയം കൂടി കണ്ടെത്താനായെങ്കിൽ എന്ന് ആഗ്രഹിക്കുന്നവരാണ് നമ്മളിൽ പലരും. എന്നാൽ, ദൈനംദിന തിരക്കുകൾക്കിടയിൽ നമ്മൾ ആഗ്രഹിക്കുന്ന ആ ‘ഒരല്പം നേരം’ കണ്ടെത്താൻ ആയെന്ന് വരികയുമില്ല.\nഈ സമയക്കുറവ് ഒന്നുകൊണ്ടുതന്നെ ചെറുകഥകളിൽ അഭയംപ്രാപിക്കുന്ന അനുവാചകർ ഏറെയാണ്. പ്രസാധകരും അനുവാചകരുടെ വായനാനുഭവം മികച്ചതാകുന്നതിനായി ചെറുകഥാ സമാഹാരങ്ങളിൽ ശ്രദ്ധ കേന്ദ്രീകരിക്കുന്നതായി നാം കാണുന്നു.\nഡൽഹി കേന്ദ്രീകരിച്ച് പ്രവർത്തിക്കുന്ന ‘അലിഫ് ബുക്ക് കമ്പനി’ എന്ന പ്രസാധകർ ഈ മേഖലയിൽ കുറെയേറെ പുസ്തകങ്ങൾ പ്രസിദ്ധീകരിച്ചിട്ടുണ്ട്. ‘അലിഫ് ഒലിയോ’ എന്ന പരമ്പരയിലെ ‘ഇൻ എ വയലന്റ് ലാൻഡ്’, ‘ദി എസ്സൻസ് ഓഫ് ഡൽഹി’, ‘നോട്ട്സ് ഫ്രം ദി ഹിന്റർലാൻഡ്’, ‘ലവ് ആൻഡ് ലസ്റ്റ്’ എന്നീ പ്രസിദ്ധീകരണങ്ങൾ ഇതിന് ഉദാഹരണങ്ങളാണ്.\nഖുശ്‌വന്ത് സിങ്, മഹാശ്വേതാ ദേവി, ശശി തരൂർ, കെ.ആർ. മീര, റസ്കിൻ ബോണ്ട്, വിക്രം സേഥ്, സാദത് ഹസ്സൻ മന്റോ, ബർഖാ ദത്ത്, നീലാഞ്ജനാ റോയ്, ഐറാ മുഖോതി, ആർ.കെ. നാരായൺ, സ്നിഗ്ദ്ധാ പൂനം... എന്നിങ്ങനെ നീണ്ടുപോകുന്നു ഈ പരമ്പരയിൽ ഉൾപ്പെട്ടിട്ടുള്ള എഴുത്തുകാരുടെ പട്ടിക.\n‘ഇൻ എ വയലന്റ് ലാൻഡ്’ എന്ന പുസ്തകം ഇന്ത്യയുടെ അശാന്ത ദിനങ്ങളുടെ കഥകളാണ് പറയുന്നത്. ഇന്ത്യ-പാക് വിഭജനം, അടിയന്തിരാവസ്ഥക്കാലം, വർഗീയ ലഹളകൾ, എന്നിങ്ങനെ പോകുന്നു കഥകളുടെയും ലേഖനങ്ങളുടെയും പ്രമേയങ്ങൾ.\nചെറുഗ്രാമങ്ങളുടെ കഥകളും അവയെ കേന്ദ്രീകരിച്ചുള്ള ലേഖനങ്ങളുമാണ് ‘നോട്ട്സ് ഫ്രം ദി ഹിന്റർലാൻഡ്’ എന്ന പുസ്തകം പ്രമേയമാക്കിയിരിക്കുന്നത്.\nപ്രണയവും കാമവും അഭിനിവേശവും പ്രമേയങ്ങളാക്കിയുള്ള കഥകളും ലേഖനങ്ങളും അടങ്ങുന്നത് ‘ലവ് ആൻഡ് ലസ്റ്റ്’ എന്ന പുസ്തകത്തിലാണ്.\nമുഴുനീള നോവലുകളോ ലേഖനങ്ങളോ തിരഞ്ഞ് വായിക്കാൻ കഴിയാത്തവർക്ക് പ്രയോജനം ചെയ്യുന്ന തരത്തിൽ തിരഞ്ഞെടുക്കപ്പെട്ട മികച്ച കൃതികളാണ് ഈ പരമ്പരയിൽ സമാഹരിച്ചിരിക്കുന്നത്.\nചെറുകഥകൾക്കും ലേഖനങ്ങൾക്കും അതിന്റേതായ ആസ്വാദ്യതയുണ്ട് എന്നിരിക്കെത്തന്നെ, നോവലുകളും ചരിത്രാഖ്യാനങ്ങളും മറ്റും ആസ്വദിക്കുന്നതിൽ നിന്ന്, ‘സമയക്കുറവ്’ എന്ന ഒരൊറ്റ ബലഹീനത നമ്മെ പിൻതിരിപ്പിക്കേണ്ടതില്ലല്ലോ! ഉന്നത സാങ്കേതിക വിദ്യയുടെ ഈ കാലഘട്ടത്തിൽ സമയക്കുറവ് വായനയെ ബാധിക്കേണ്ടതില്ല എന്നതാണ് വസ്തുത.\nവായിക്കാൻ സമയം ലഭിക്കാത്തവർക്കായി ഇന്ന് ‘വായിച്ചുകൊടുക്കപ്പെടുന്ന’ ആപ്പുകൾ, അഥവാ ‘ഓഡിയോ ബുക്ക്’ ആപ്പുകൾ വിപണിയിൽ ധാരാളമായി ലഭ്യമാണ്. ‘ആമസോൺ’ എന്ന ഭീമൻ ബഹുരാഷ്ട്ര സാങ്കേതികവിദ്യാ കമ്പനിയുടെ ഉത്‌പന്നമായ ‘ഓഡിബിൾ’ എന്ന ആപ്പാണ് വിപണിയിൽ ആദ്യമായി ചലനമുണ്ടാക്കിയ ഓഡിയോ ബുക്ക് ആപ്പ്. പ്രതിമാസം 199 രൂപയ്ക്ക് ഓഡിബിൾ വരിക്കാർക്ക് ഒരു ഓഡിയോ ബുക്കാണ് നൽകുന്നത്.\nഎന്നാൽ, നവംബർ 2017-ൽ സ്വീഡനിൽ നിന്ന് ഇന്ത്യൻ വിപണിയിലെത്തിയതാണ് ‘സ്റ്റോറി ടെൽ’ എന്ന ഓഡിയോ ബുക്ക് ആപ്പ്. ചുരുങ്ങിയ സമയത്തിനുള്ളിൽ ഏതാണ്ട് അഞ്ചുലക്ഷത്തിലേറെ വരിക്കാരുമായി മുന്നേറുന്ന ‘സ്റ്റോറി ടെൽ’ എന്ന ആപ്പിന്റെ പ്രതിമാസ വരിസംഖ്യ 299 രൂപയാണെങ്കിലും ഒരേസമയം എത്ര പുസ്തകങ്ങൾ വേണമെങ്കിലും ‘വായിക്കാം’ എന്നുള്ളത് ഈ സേവനത്തിന്റെ പ്രത്യേകതയാണ്.\nസാധാരണയായി വ്യായാമവേളകളിലോ യാത്രയ്ക്കിടെയോ അതുമല്ലെങ്കിൽ, ഉറക്കത്തിലേക്ക് പോകുന്നതിന് തൊട്ടുമുൻപോ ഒക്കെയാണ് തങ്ങൾ ഈ സേവനം ഉപയോഗപ്പെടുത്തുന്നത് എന്നാണ് ഓഡിയോ ബുക്കുകളുടെ ആരാധകർ വെളിപ്പെടുത്തുന്നത്.\n‘നടക്കാൻ പോകുമ്പോഴോ ജോഗിങ്ങിനിടയിലോ ആണ് ഞാൻ ഓഡിയോ ബുക്കുകൾ കേൾക്കുന്നത്’ എന്ന് അവകാശപ്പെടുന്ന ടീനു വിജയൻ ക്ലാസിക്കുകളും ഫാന്റസി പ്രമേയമാക്കിയിട്ടുള്ള പുസ്തകങ്ങളുമാണ് കേൾക്കാൻ ഇഷ്ടപ്പെടുന്നത്. ജോർജ് ഓർവെല്ലിന്റെ ‘1984’ എന്ന ക്ലാസിക് നോവൽ കേട്ടുകൊണ്ടിരിക്കുന്ന ടിനുവിനെ, അവതരണത്തിലുള്ള പുതുമയാണ് ഓഡിയോ ബുക്കുകളിലേക്ക് ആകർഷിക്കുന്നത്.\nഒരു ടെക് സംരംഭത്തിൽ മുതിർന്ന മാർക്കറ്റിങ് ഉദ്യോഗസ്ഥനായ കാർത്തിക് മുരളി നോൺ-ഫിക്‌ഷൻ ഓഡിയോ ബുക്കുകളാണ് കേൾക്കുന്നത്. ഏകാഗ്രതയോടെ ഇരുന്ന് ഒരു പുസ്തകം വായിക്കാൻ പലപ്പോഴും തനിക്ക് സാധിക്കാറില്ല. എങ്കിലും താൻ നല്ല കേൾവിക്കാരനായതിനാലാവും ഓഡിയോ ബുക്കുകൾ തനിക്ക് വഴങ്ങിയത് എന്ന് പറയുന്ന കാർത്തിക്, ഓഡിയോ-ബുക്കുകൾ ഇല്ലായിരുന്നെങ്കിൽ മനു എസ്. പിള്ളയുടെ ‘ദി ഐവറി ത്രോൺ’ പോലെയുള്ള വലിയ ഒരു ഗ്രന്ഥം തനിക്ക് ‘വായിച്ച്’ തീർക്കാനേ ആവുമായിരുന്നില്ല എന്നും സമ്മതിക്കുന്നു.\nഅവതരണത്തിലെ പുതുമയും ഓഡിയോ ബുക്കുകളുടെ ആകർഷണം കൂട്ടുന്നുണ്ട് എന്ന് പറയാതെ വയ്യ. ഹുസൈൻ സായിദിയും ജെയ്ൻ ബോർജസും ചേർന്നെഴുതിയ ‘മാഫിയ ക്വീൻസ് ഓഫ് മുംബൈ’, മുംബൈ അധോലോകത്തെ പ്രകമ്പനം കൊള്ളിച്ച സ്ത്രീകളെക്കുറിച്ചാണ്. ഈ ഓഡിയോ ബുക്ക് അവതരിപ്പിക്കുന്നത് ബോളിവുഡ് താരങ്ങളായ രാധിക ആപ്തെ, കൽക്കി, രാജ്കുമാർ റാവു എന്നിവർ ചേർന്നാണ്.\nനോവലുകളുടെ അവതരണത്തിൽ വിവിധ കഥാപാത്രങ്ങൾ വെവ്വേറെ ശബ്ദങ്ങളിൽ അവതരിപ്പിക്കപ്പെടുമ്പോൾ, കേൾവിക്കാരനെ അത് കഥയിൽ ലയിക്കാൻ സഹായിക്കുന്നു.\nനീൽ ഗൈമൻ, സില്വയൻ നുവെൽ, മൗറീൻ ജോൺസൻ എന്നിവരുടെ കഥകളുടെ പുതുമയാർന്ന അവതരണമാണ് ശ്വേത മറിയ ആൻ എന്ന യുവ ഡോക്ടറെ ഓഡിയോ ബുക്കുകളിലേക്ക് വലിച്ചടുപ്പിച്ചത്. ഓരോ കഥാപാത്രത്തെയും വ്യത്യസ്തമായ ശബ്ദത്തിലൂടെ അവതരിപ്പിച്ചുകൊണ്ടുള്ള ശൈലിയാണ് തന്നെ ആകൃഷ്ടയാക്കിയത് എന്ന് പറയുന്ന ശ്വേത, കേട്ടുകേട്ട് മാത്രമാണ് ഓഡിയോ ബുക്കുകൾ കേൾക്കുക എന്നത് തനിക്ക് ശീലമായത് എന്നും പറയുന്നു.\n‘വായന മരിക്കുകയാണ്’ എന്ന കാല്പനികവും ദാർശനികവുമായ വിലാപം വളരെ നാളുകളായി നമ്മുടെ മുന്നിൽ അലയടിക്കുന്നുണ്ട്, അഥവാ കാലാകാലങ്ങളായി കേൾക്കുന്ന ഒരു പരാതി തന്നെയാണ് അത്. പക്ഷേ, പുറമേയ്ക്ക് എത്ര ഗൗരവ ഭാവങ്ങൾ എടുത്തണിയുന്നുണ്ട് എങ്കിലും കഥകൾ കേൾക്കാൻ ഇഷ്ടപ്പെടുന്ന ‘കുട്ടി’കൾ നമ്മുടെ ഓരോരുത്തരുടേയും ഉള്ളിൽ ഉറങ്ങുന്നുണ്ട് എന്ന സത്യം നിലനിലക്കുന്നതുകൊണ്ടാവാം, പുതിയ മാനങ്ങളും രൂപങ്ങളും സ്വീകരിച്ച് പ്രത്യക്ഷപ്പെടുന്നു എന്നല്ലാതെ വായനയോ സാഹിത്യമോ മരണമില്ലാത്ത സത്യമായി നിലനിൽക്കുക തന്നെ ചെയ്യും.\nആ നോവല്‍ബുക്കിന്റെ ബിത്തും ബേരും


India- Australia 3rd test: Day one - Malayalam MyKhel\n» മെല്‍ബണ് ടെസ്റ്റ്: കരുത്തുകാട്ടി ഇന്ത്യ... രണ്ടു പേര്‍ക്ക് ഫിഫ്റ്റി, അരങ്ങേറ്റം ഗംഭീരമാക്കി മയാങ്ക്\nമെല്‍ബണ് ടെസ്റ്റ്: കരുത്തുകാട്ടി ഇന്ത്യ... രണ്ടു പേര്‍ക്ക് ഫിഫ്റ്റി, അരങ്ങേറ്റം ഗംഭീരമാക്കി മയാങ്ക്\nUpdated: Wednesday, December 26, 2018, 12:42 [IST]\nഒന്നാം ദിനത്തില് ഇന്ത്യന് മേധാവിത്വം | Oneindia Malayalam\nമെല്‍ബണ്: ഓസ്‌ട്രേലിയക്കെതിരായ മൂന്നാം ക്രിക്കറ്റ് ടെസ്റ്റില് ഇന്ത്യക്കു മികച്ച തുടക്കം. ഒന്നാം ദിനം കളി നിര്‍ത്തുമ്പോള് രണ്ടു വിക്കറ്റ് മാത്രം നഷ്ടത്തില് ഇന്ത്യ 215 റണ്‍സെടുത്തിട്ടുണ്ട്. അര്‍ധസെഞ്ച്വറികളുമായി ക്യാപ്റ്റന് വിരാട് കോലിയും (47*) ചേതേശ്വര് പുജാരയുമാണ് (68*) ക്രീസില്. അപരാജിതമായ മൂന്നാം വിക്കറ്റില് ഈ സഖ്യം 92 റണ്‍സിന്റെ കൂട്ടുകെട്ട് പടുത്തുയര്‍ത്തിക്കഴിഞ്ഞു. കന്നി ടെസ്റ്റ് കളിച്ച മയാങ്ക് അഗര്‍വാളിന്റെയും (76) ഹനുമാ വിഹാരിയുടെയും (8) വിക്കറ്റുകളാണ് ഇന്ത്യക്കു നഷ്ടമായത്. 161 പന്തില് എട്ടു ബൗണ്ടറികളും ഒരു സിക്‌സറുമുളള്‍പ്പെട്ടതാണ് മയാങ്കിന്റെ ഇന്നിങ്‌സ്. ഓസീസിന്റെ രണ്ടു വിക്കറ്റുകളും പേസര് പാറ്റ് കമ്മിന്‍സിനാണ്.\nScorecard - https://t.co/xZXZnUvzvk #AUSvIND pic.twitter.com/lxegdNaU5N\nടോസ് നേടിയ ഇന്ത്യന് നായകന് വിരാട് കോലി ബാറ്റ് ചെയ്യാന് തീരുമാനിക്കുകയായിരുന്നു. ആദ്യ രണ്ടു ടെസ്റ്റുകളിലും ഫ്‌ളോപ്പായ രണ്ടു ഓപ്പണര്‍മാരെയും മാറ്റിയാണ് ഇന്ത്യ ഈ മല്‍സരത്തില് ഇറങ്ങിയത്. ലോകേഷ് രാഹുലിനും മുരളി വിജയ്ക്കും പകരമാണ് മയാങ്കും വിഹാരിയും ഇന്ത്യക്കായി ഇന്നിങ്‌സ് ഓപ്പണ് ചെയ്തു. രണ്ടാം ടെസ്റ്റില് കളിച്ച ടീമില് ഇന്ത്യ ഒരു മാറ്റം കൂടി വരുത്തിയിരുന്നു. പേസര് ഉമേഷ് യാദവിനു പകരം ഓള്‍റൗണ്ടര് രവീന്ദ്ര ജഡേജ പ്ലെയിങ് ഇലവനിലെത്തി. മറുഭാഗത്തു ഓസീസ് ടീമിലും ഒരു മാറ്റമുണ്ടായിരുന്നു. മോശം ഫോമിലുള്ള പീറ്റര് ഹാന്‍ഡ്‌സോംബിനു പകരം മിച്ചെല് മാര്‍ഷ് ടീമിലെത്തുകയായിരുന്നു.\nപരമ്പരയിലെ ഇന്ത്യയുടെ പുതിയ ഓപ്പണിങ് സഖ്യമായ മയാങ്ക്-വിഹാരി എന്നിവര് മോശമല്ലാത്ത തുടക്കമാണ് ടീമിനു നല്‍കിയത്. വിഹാരിയുടെ വിക്കറ്റാണ് ഇന്ത്യക്കു ആദ്യം നഷ്ടമായത്. ടീം സ്‌കോര് 40ല് നില്‍ക്കെയാണ് എട്ടു റണ്‍സെടുത്ത വിഹാരിയെ കമ്മിന്‍സിന്റെ ബൗളിങില് ഫിഞ്ച് അനായാസ ക്യാച്ചിലൂടെ പുറത്താക്കിയത്. എട്ടു റണ്‍സെടുക്കാന് വിഹാരിക്കു 66 പന്ത് വേണ്ടിവരികയും ചെയ്തു.\nകരകയറ്റി മയാങ്ക്-പുജാര സഖ്യം\nവിഹാരി മടങ്ങിയതോടെ ഇന്ത്യ സമ്മര്‍ദ്ദത്തിലാവുമെന്ന് കരുതിയെങ്കിലും പുതുമുഖമാണെന്ന സൂചന പോലും നല്‍കാതെ മയാങ്ക് ടീമിനെ മുന്നോട്ടു നയിച്ചു. ചേതേശ്വര് പുജാര- മയാങ്ക് സഖ്യം രണ്ടാം വിക്കറ്റില് 83 റണ്‍സാണ് നേടിയത്. മികച്ച ഷോട്ടുകളുമായി കളം നിറഞ്ഞ മയാങ്ക് സെഞ്ച്വറി നേടുമെന്ന പ്രതീതിയുണ്ടായെങ്കിലും ചായക്കു തൊട്ടുമുമ്പ് ഓസീസ് തിരിച്ചടിച്ചു. കമ്മിന്‍സിന്റെ ബൗളിങില് മയാങ്കിനെ ഡൈവിങ് ക്യാച്ചിലൂടെ ടിം പെയ്ന് പുറത്താക്കുകയായിരുന്നു.\nമൂന്നാം വിക്കറ്റിലും മികച്ച കൂട്ടുകെട്ടുണ്ടാക്കാന് കഴിഞ്ഞതോടെയാണ് ഇന്ത്യയുടെ സ്‌കോര് പരിക്കൊന്നുമില്ലാതെ 200 കടക്കാന് സഹായിച്ചത്. പുജാരയ്ക്കു കൂട്ടായി മിന്നുന്ന ഫോമിലുള്ള കോലിയെത്തിയതോടെ ഓസീസ് ബൗളര്‍മാര് എറിഞ്ഞു തളരുകയായിരുന്നു.\nമൂന്നാം വിക്കറ്റില് 92 റണ്‍സാണ് ഇരുവരും ചേര്‍ന്ന് ടീം സ്‌കോറിലേക്കു കൂട്ടിച്ചേര്‍ത്തത്. 200 പന്തില് ആറു ബൗണ്ടറികളോടെയാണ് പുജാര 68 റണ്‍സ് നേടിയത്. 107 പന്തില് ആറു ബൗണ്ടറികളടങ്ങിയതായിരുന്നു കോലിയുടെ ഇന്നിങ്‌സ്.\nഇന്ത്യ- വിരാട് കോലി (ക്യാപ്റ്റന്), ഹനുമാ വിഹാരി, മയാങ്ക് അഗര്‍വാള്, ചേതേശ്വര് പുജാര, അജിങ്ക്യ രഹാനെ, രോഹിത് ശര്‍മ, റിഷഭ് പന്ത്, രവീന്ദ്ര ജഡേജ, മുഹമ്മദ് ഷമി, ഇഷാന്ത് ശര്‍മ, ജസ്പ്രീത് ബുംറ.\nഓസ്‌ട്രേലിയ- ടിം പെയ്ന് (ക്യാപ്റ്റന്), മാര്‍ക്കസ് ഹാരിസ്, ആരോണ് ഫിഞ്ച്, ഉസ്മാന് ഖവാജ, ഷോണ് മാര്‍ഷ്, ട്രാവിസ് ഹെഡ്ഡ്, മിച്ചെല് മാര്‍ഷ്, നതാന് ലിയോണ്, പാറ്റ് കമ്മിന്‍സ്, മിച്ചെല് സ്റ്റാര്‍ക്ക്, ജോഷ് ഹാസ്ല്‍വുഡ്.\nRead more about: cricket india australia test melbourne series virat kohli mayank agarwal ക്രിക്കറ്റ് ഇന്ത്യ ഓസ്‌ട്രേലിയ ടെസ്റ്റ് മെല്‍ബണ് പരമ്പര വിരാട് കോലി മയാങ്ക് അഗര്‍വാള്\nStory first published: Wednesday, December 26, 2018, 5:40 [IST]


കുട്ടികള്‍ക്കെതിരെയുള്ള ലൈംഗിക അതിക്രമങ്ങളുടെ കഥയുമായി അനിതാ നായരുടെ പുതിയ പുസ്തകം\n29 Aug 2016 1:32 PM GMT\nകുട്ടികള്‍ക്കെതിരെയുള്ള ആക്രമണങ്ങളാണ് ലോകത്ത് ഏറ്റവും നീചമായ കൃത്യങ്ങള്. അത് ലൈംഗികാതിക്രമണങ്ങളാണെങ്കില് പൈശാചികവും. കുട്ടികള്‍ക്കെതിരെയുള്ള പീഡനങ്ങളുടെ കഥ പറയുകയാണ് ഇന്ത്യന് ഇംഗ്ലീഷ് എഴുത്തുകാരി അനിതാ നായരുടെ പുതിയ പുസ്തകം ചെയ്ന് ഓഫ് കസ്റ്റഡി.\nഇന്‍സ്‌പെക്ടര് ഗൌഡ എന്ന പേരിലാണ് അനിതയുടെ ക്രൈം നോവലുകള് പ്രസിദ്ധീകരിച്ചിട്ടുള്ളത്. മുമ്പ് പുറത്തിറങ്ങിയ കട്ട് ലൈക്ക് എ വൂണ്ടെന്ന നോവലിലെ പോലെ ബംഗളൂരുവാണ് കഥാപരിസരം. പൂര്‍ണമായും ക്രൈം നോവല് വിഭാഗത്തില് വരുന്ന പുസ്തകമായിരുന്നു കട്ട് ലൈക്ക് എ വൂണ്ട്. ഇതിന് ശേഷം ഇന്‍സ്‌പെക്ടര് ഗൗഡ സീരിസില് പുറത്തിറങ്ങുന്ന പുസ്തകമാണ് ചെയ്ന് ഓഫ് കസ്റ്റഡി.\nകുട്ടികളനുഭവിക്കുന്ന പീഡനങ്ങളെക്കുറിച്ച് പറയുന്ന പുസ്തകത്തില് പഠനവും ബാല്യവുമൊക്കെ നഷ്ടപ്പെടുന്ന പരിസരങ്ങളിലൂടെയാണ് കഥ മുമ്പോട്ട് നീങ്ങുന്നത്.6വയസുള്ളപ്പോള് പിതാവ് വെറും 1000 രൂപയ്ക്ക് വിറ്റ കൃഷ്ണ എന്ന കഥാപാത്രത്തിലൂടെയാണ് കഥ പുരോഗമിക്കുന്നത്.


ജനിതക വ്യതിയാനം വന്ന വൈറസ്; അതീവ ജാഗ്രത വേണം – Utharadesam\nApril 17, 2021 Published Time: 5:23 PM\nരാജ്യത്തെ രണ്ടാം ഘട്ട കോവിഡ് വ്യാപനത്തിന് മുഖ്യകാരണം ഇരട്ട ജനിതക വ്യതിയാനം വന്ന വൈറസാണെന്ന നിഗമനത്തിലാണ് കേന്ദ്ര ആരോഗ്യ മന്ത്രാലയം. രാജ്യത്തെ 10 സംസ്ഥാനങ്ങളില് ഇതിനകം ഈ വൈറസ് എത്തിക്കഴിഞ്ഞതായാണ് കണ്ടെത്തിയിരിക്കുന്നത്. ഡല്‍ഹി, മഹാരാഷ്ട്ര, പശ്ചിമബംഗാള്, കര്‍ണാടക, ഗുജറാത്ത്, മധ്യപ്രദേശ് തുടങ്ങിയ സംസ്ഥാനങ്ങളില് പുതുതായി ലഭിക്കുന്ന സാമ്പിളുകളില് 60 ശതമാനവും ഇരട്ട ജനിതക വ്യതിയാനം വന്ന വൈറസുകളാണത്രെ. പ്രതിദിന കോവിഡ് രോഗികളുടെ എണ്ണം രണ്ട് ലക്ഷം കടന്നിരിക്കയാണ്. തീകാറ്റ് പോലെയാണ് രോഗം പടര്‍ന്നുകൊണ്ടിരിക്കുന്നത്. ഒരാഴ്ചയായി ഒന്നര ലക്ഷത്തിലേറെ പ്രതിദിനരോഗികളാണ് ഇന്ത്യയിലുണ്ടായിരുന്നത്. അതാണ് രണ്ട് ലക്ഷം കടന്നിരിക്കുന്നത്. വരുന്ന ആഴ്ചയോടെ സ്ഥിതി ഇനിയും മോശമാവുമെന്നാണ് ആരോഗ്യ വകുപ്പ് നല്‍കുന്ന മുന്നറിയിപ്പ്. ബി.1.617 എന്ന ഇരട്ട ജനിതക വ്യതിയാനം വന്ന വൈറസ് കോവിഡ് രോഗാണുവിന്റെ ഇന്ത്യന് വകഭേദമാണ്. എട്ടോളം രാജ്യങ്ങളില് നിന്ന് ലഭിക്കുന്ന 70 ശതമാനം സാമ്പിളുകളും ജനിതക വ്യതിയാനം വന്ന പുതിയ വൈറസിന്റേതാണത്രെ. ഇവയില് മൂന്നെണ്ണം സ്‌പൈക്ക് പ്രോട്ടീനിലാണ് മാറ്റമുണ്ടാക്കിയത്. വൈറല് ഇന്‍ഫെക്ഷനെതിരെ ആന്റി ബോഡികള് പ്രതിരോധിക്കുന്ന പ്രോട്ടീനാണ് സ്‌പൈക്ക് പ്രോട്ടീന്. കോവിഡിന്റെ വകഭേദങ്ങള്‍ക്കെതിരെ രാജ്യത്ത് വിതരണം ചെയ്യുന്ന കോവിഷീല്‍ഡ്, കോ വാക്‌സിനുകള് ഫലപ്രദമാണെന്ന് തെളിഞ്ഞതാണ്. ദക്ഷിണാഫ്രിക്ക, യു.കെ., ബ്രസീല് എന്നിവിടങ്ങളിലെ കോവിഡ് വകഭേദങ്ങളുടെ ആകെ സങ്കരമാണ് പുതിയ വൈറസ്. ഇവയില് ഒന്നോ രണ്ടോ ഇനങ്ങളെ മാത്രമേ കണ്ടെത്തിയിട്ടുള്ളൂ. നൂറ് കണക്കിന് വകഭേദങ്ങളുണ്ടാകുമെന്നാണ് ശാസ്ത്രജ്ഞര് കരുതുന്നത്. ഇവയില് ചിലതിനെതിരെ സ്പുട്‌നിക് വാക്‌സിന് പോലും പ്രവര്‍ത്തിക്കില്ലെന്നാണ് കരുതുന്നത്. പരിവര്‍ത്തനം വന്ന വൈറസുകള് കൂടുതല് രോഗം പടര്‍ത്താനുള്ള ശക്തി നേടുമ്പോള് കോവിഡ് മാനദണ്ഡങ്ങള് ശരിയായി പാലിച്ചില്ലെങ്കില് രോഗം അതിവേഗം പടരുമെന്നതിന് സംശയം വേണ്ട. രോഗ വ്യാപനം ഉയരുന്നു എന്ന് മാത്രമല്ല, മരണസംഖ്യയും ഉയരുകയാണ്. ഏറെ പേര് രണ്ട് ഡോസ് വാക്‌സിനും എടുത്തുകഴിഞ്ഞത് മുതിര്‍ന്ന പൗരന്മാരിലെ മരണ നിരക്കില് കുറവുണ്ടാക്കിയിട്ടുണ്ടെന്നാണ് ആരോഗ്യ വിദഗ്ധര് ചൂണ്ടിക്കാട്ടുന്നത്. ആസ്പത്രികള് നിറഞ്ഞുകവിയുന്ന അവസ്ഥയുണ്ടാകുമ്പോള് സ്ഥിതി ഇതിലും രൂക്ഷമായേക്കും. മരണ സംഖ്യയും വര്‍ധിക്കും. ഇതിലേക്ക് കാര്യങ്ങള് എത്താതിരിക്കാനാണ് നിയന്ത്രണം കര്‍ശനമാക്കേണ്ടത്. സര്‍ക്കാര് നിര്‍ദ്ദേശിച്ചിട്ടുള്ള നിയന്ത്രണങ്ങള് പാലിച്ച് ഇനിയൊരു ലോക്ഡൗണ് ഒഴിവാക്കുന്നതിനെകുറിച്ചാണ് എല്ലാവരും ചിന്തിക്കേണ്ടത്. വിവാഹം മുതല് പൊതു സമ്മേളനങ്ങള്‍ക്ക് വരെ കര്‍ശനമായ നിയന്ത്രണങ്ങള് ഉണ്ടായേ പറ്റൂ. അത്യാവശ്യ കാര്യങ്ങള്‍ക്ക് മാത്രം പുറത്തിറങ്ങുന്നത് ശീലമാക്കണം. മുതിര്‍ന്നവരുടെയും കുട്ടികളുടെയും സുരക്ഷിതത്വവും പ്രധാനമായി കാണണം.


എന്റെ ബൂലോഗം: കുമാരി / ALOE VERA\nPosted by ഇന്‍ഡ്യാഹെറിറ്റേജ്:Indiaheritage at 11/25/2006 02:38:00 AM\nindiaheritage Saturday, November 25, 2006 2:49:00 AM\nസിദ്ധാര്‍ത്ഥന് Saturday, November 25, 2006 9:13:00 PM\nനല്ല സംരംഭം മാഷേ. എല്ലാം പെറുക്കി വായിച്ചു. അക്ഷരശാസ്ത്രം മുടക്കിയിട്ടില്ലല്ലോ?\nഇവനെ ഉപയോഗിച്ചു് നിര്‍മ്മിച്ചതു് എന്നവകാശപ്പെടുന്ന ഒരു ടൂത്ത് പേസ്റ്റ് ഇവിടെ വിപണിയിലുണ്ടു്. alloe dent എന്നാണു പേരു്. ആ സംഗതിയുപയോഗിച്ചു് രണ്ടു ദിവസത്തിനകം എനിക്കു് മോണയില് പഴുപ്പായി. അതുപയോഗിച്ച വീട്ടിലെ മറ്റാറ്ര്ക്കും ഇങ്ങനെ ഒരു പ്രശ്നമുണ്ടായതുമില്ല. അതു കൊണ്ടു വീണ്ടുമൊന്നു കൂടെ പരീക്ഷിച്ചു. ഫലമതു തന്നെ.\nപമ്പുവിഷത്തിനിതരച്ചു തേക്കുന്നതു നല്ലതാണെന്നു് നാട്ടില് ചിലരു പറയുന്നതു ശരിയാണോ?\nindiaheritage Saturday, November 25, 2006 11:16:00 PM\nആയുര്‍വേദത്തിന്റെ പാഠപുസ്തകങ്ങളിലൊന്നും കറ്റാര്‍വാഴ വിഷചികില്‍സക്കുപയോഗിക്കാന് പറഞ്ഞിട്ടില്ല. എന്നാല് ചില പുസ്തകങ്ങളിലില്ലാത്തതുകൊണ്ട് മാത്രം അങ്ങനെ പറയാനും സാധിക്കില്ല. പരമ്പരാഗതമായും, ഗുരൂപദേശത്തിലും കിട്ടിയ പല അറിവുകളും പുസ്തകങ്ങളില് കാണാനില്ല.\nഅക്ഷരമായ ശാസ്ത്രം ഞാന് നിര്‍ത്തിയാലും ഇല്ലാതാവുകയില്ല. കാരണം അത് അക്ഷരമാണ്.\nപക്ഷെ ഇവിടത്തെ ചര്‍ച്ചകളുടെ പലതിന്റെയും പോക്കു കണ്ടിട്ട് "ഉറങ്ങുന്നവരെ ഉണര്‍ത്താം ഉറക്കം നടിക്കുന്നവരെ ഉണര്‍ത്താന് സ്‌ആധിക്കില്ല" എന്നു പണ്ടു പറഞ്ഞത് ഓര്‍മ്മ വരുന്നു. ആടുകള് തമ്മില് ഇടിക്കുമ്പോള് അതില് നിന്നും വീഴുന്ന ചോര കുടിക്കാന് നില്‍ക്കുന്ന കുറുക്കന്റെ പോലെയുള്ള കഥകളും ഒര്‍മ്മ വരുന്നു. അവനവന് കാണണമെന്നു വിചാരിക്കുന്നതേ അവനവന് കാണൂ. അതുകൊണ്ട് ഞാന് ആദ്യം തന്നെ എഴുതിയിരുന്നതുപോലെ ഒരു വൃഥാവ്യായാമത്തിനില്ല.\nദേവന് Sunday, November 26, 2006 9:10:00 PM\nആരാണ്ടും ഗ്രാന്റു വിലോലന് സായിപ്പ് നടത്തിയ ഗവേഷണത്തിന്റെ പേരില്\nഅലോ ഇപ്പോ പെട്ടെന്നൊരു പിരാന്തായി ഇളകിയിട്ടുണ്ട്. അലോവേരാ ജ്യൂസ് വരെ എതു പെട്ടികടയിലുമുണ്ട് പെപ്സിക്കുപ്പീടെ കൂടെ. ആറുമാസം കഴിയുമ്പോ മത്തിയുടെ കുടല് ആണു നല്ലതെന്ന് അടുത്തത് ഇറങ്ങും.